খ্রীষ্ট অসম - যীচু খ্রীষ্টৰ শুভ বার্তা - অসমীয়া প্রচাৰ\nআত্মাৰ ফল – প্ৰেম\nযেতিয়া এজনক খ্ৰীষ্টৰ দ্বাৰাই শুচি কৰা হয়, ঈশ্বৰৰ লগত হোৱা সহভাগিতা আৰম্ভ কৰি পবিত্ৰ আত্মাই আহি সিহঁতত বাস কৰে। আমাৰ অন্তৰত পবিত্ৰ আত্মাৰ উপস্থিতিয়ে পবিত্ৰতা উৎপন্ন কৰে। ইয়াত যি ঈশ্বৰৰ দৃষ্টিত বাস্তৱিক মিঠা ফল হয়, ঈশ্বৰে আমাক বুজাইছে। আমাৰ পৰিচাৰ্য্য-কৰ্মলৈ তেওঁ ইমান গুৰুত্ব বোলি নাভাবে, কিন্তু আমাৰ অন্তৰৰ গভিৰত থকা ভাব-ভংগী আৰু ব্যৱহাৰ, যেনে প্ৰেম, আনন্দ, শান্তি, ইত্যাদি, তেওঁ গুৰুত্ব বোলি ভাবে। সকলো গুণৰ ভিতৰত প্ৰেম প্ৰধান হয়। ঈশ্বৰ প্ৰেম হয়, আৰু যাতে আমি তেওঁৰ প্ৰতি আৰু মানুহৰ প্ৰতি প্ৰেম […]\nপূনৰ্জন্ম আচল হয় নে?\nহিন্দু মানুহে সিক্ষা পায় যে এই জীৱনৰ পিছত সিহঁতে আন এটা জীৱন পাব আৰু আকৌ নতুনকৈ সকলো আৰম্ভ কৰিব। এটো এটা পুৰণি মিছা কথা আৰু মানুহক নিজৰ জীৱন আৰু ব্যৱহাৰৰ ওপৰত গুৰুত্ব নিদিবলৈ সহায় কৰে। এটো এটা সুবিধাজনক বাহানা যাতে আমি পাপত আমাৰ জীৱন অৱহেলা কৰোঁ। কিন্তু ঈশ্বৰে কয়, মানুহে এবাৰ জীয়ে আৰু মৰে, তাৰ পিছত বিচাৰ হ’ব। অনন্তকাললৈকে ভাৱা। তোমাৰ ঈশ্বৰ আৰু সৃষ্টিকৰ্তাক লগ পাবলৈ প্ৰস্তুত হোৱা। তোমাৰ জীৱন বহুমূলীয়া।\nঈশ্বৰৰ আইনৰ অভিশাপৰ পৰা মুক্তি\nযীচু খ্ৰীষ্টৱেআমাক উদ্ধাৰ কৰিবলৈ আহিছে। ইয়াৰ মানে কি? সকলো মানুহৰ বিপদ কি? মানৱ জাতিৰ মূল সমস্যা হ‘ল যে সিহঁত ঈশ্বৰ বিৰুদ্ধে বিদ্ৰোহী হয়, আৰু ‘আইনৰ অভিশাপ’ৰ তলত আহিছে – ঈশ্বৰৰ আইন। এই আইন ধাৰ্মিক, পবিত্ৰ, আৰু ভাল হয়, কিন্তু সেই কাৰণে আমাক মৃত্যু দণ্ড দিয়ে যেতিয়া আমি ঈশ্বৰক ঘিণ কৰোঁ আৰু তেওঁৰ বিদ্ৰোহী হওঁ। এটো ঈশ্বৰৰ আগত সকলোৰ অৱস্থা। সেই কাৰণে, আইনক সন্তোষ্ট কৰিবলৈ, খ্ৰীষ্ট মানুহ হৈ, ক্ৰোচত মৰি, মৃত্যু আৰু ধ্বংসৰ অভিশাপ নিজৰ উপৰত লৈছে। ইয়াতে ঈশ্বৰৰ প্ৰেম আৰু […]\nঈশ্বৰৰ আইন – ১০ – লোভ নকৰিবা\nলোভ কৰাই হ‘ল ইচ্ছা কৰা। আনকি মানুহৰ হাতেৰে কোনো কাম কৰাৰ আগতে পাপ গভীৰ অন্তৰৰ ভিতৰত হয়। এই ঈশ্বৰৰ পৰা অহা আইন আমাক দিয়া হইছিলে যাতে আমি বুজোঁ যে বেয়া আৰু স্বাৰ্থপৰ ইচ্ছা আমাক এই জগতটোক প্ৰেম কৰি দিব আৰু ঈশ্বৰক অৱহেলা কৰি দিব। এজন মানুহে ঈশ্বৰক তেওঁৰ ধন-সম্পত্তি বুলি নুপোৱামানে সি সদায় এই জগতৰ পিছফালে দৌৰিব সাধাৰণ বস্তুৰ পৰা সুখ আৰু তৃপ্তি পাবলৈ। বাইবেলত থকা হেৰুৱা পুৰোহিত আৰু ফৰীচীৰ নিচিনা মানুহে মাঝে মাঝে জীৱনৰ বাহিৰ চাফা কৰিব, কিন্তু কোনে […]\nঈশ্বৰৰ আইন – ৯ – মিছা সাক্ষ্য নিদিবা\nঈশ্বৰৰ বাক্য কয় – সকলো মানুহ মিছলীয়া। এই প্ৰচাৰত বিষয়টো হ‘ল যে ইয়াকে আন এবিধ পাপ যাৰ দ্বাৰাই মানুহে ঈশ্বৰৰ পৰা বহুত দুৰলৈ গ‘ল আৰু চৰিত্ৰ তেওঁৰ নিছিনা নহ‘ব। ঈশ্বৰ সত্য হয়, কিন্তু মানুহ মিছলীয়া হয়। ঈশ্বৰে সত্যতা ভাল পায়, কিন্তু মানব জাতিয়ে মিছা বিষয় ভাল পায়। হয়তো আমাৰ পৃথিৱীত চলা মিছা কথাৰ ভিতৰত আটাইতকৈ বেয়া মিছা কথা হ‘ল যেতিয়া এজন মানুহে কয় – ‘ঈশ্বৰৰ লগত মোৰ সহভাগিতা আছে’ তথাপি সি আন্ধাৰত গুৰি ফুৰে, বা যেতিয়া মানুহে অন্তৰত নিজকে ক‘ব […]\nঈশ্বৰে ন্যায় শাষ্টি নিদিয়াকৈ ক্ষমা কৰিব পাৰে নে?\nবহুত মানুহে স্বীকাৰ কৰিব যে সিহঁতৰ জীৱনত অলপ-চলপ পাপ আছে, কিন্তু সিসঁতে ভাবে যে ঈশ্বৰে সহজে ক্ষমা কৰিব। বিশেষকে মুছলমানবোৰে এই ভুল কৰি ভাবে যে যিহেতো ঈশ্বৰ দয়ামৰ হয়, তেনেহলে তেওঁ নিশ্চয়ে অপৰাধবিলাক এনে মাফ কৰিব। ঈশ্বৰৰ বাক্য ইয়াকে সম্পূৰ্ণৰূপে অগ্ৰাহ্য কৰি দেখাই যে ঈশ্বৰ দয়াময় আৰু কৃপাময় হলেও, তেওঁ পবিত্ৰ আৰু ধাৰ্মিক হোৱাৰ বাবে তেওঁ পাপ সাশ্তি দিবই লাগিব। অকল খ্ৰীষ্টানবোৰে হঁচাকৈ ঈশ্বৰৰ ক্ষমা কৰাত ন্যায়তা সন্মান কৰে, কাৰণ সি জানে আৰু বিশ্বাস কৰে যে তাৰ সাশ্তি পোৱাৰ যোগ্য […]\nসকলো ধৰ্ম একেই নে?\nঅসমত আৰু ভাৰতত এটো প্ৰায় শুনা যায় যে, “ভগৱান এটাই” বা “চব ধৰ্ম একেই”।এটো সঁচা নে? অৱশ্য সঁচা নহয়। অনেক গুৰুত্বপূ্ৰ্ণ কথাত সকল ধৰ্ম বহুত বেলেগ। আচলতে মানুহে এই কথা কয় কাৰণ সিসঁতে বেলেগ ধৰ্ম থকা সমাজত এটা মিছা সৃষ্টি কৰিব বিচাৰে। কিন্তু সত্যতা পোৱাৰ বাবে মানুহে ভুক লগা নাই আৰু মানুহে ঈশ্বৰক বিচৰা বা সন্ধান কৰা নাই। অকল যীচুৱে আমাক সঁচাকৈ ঈশ্বৰক দেখাই দিব পাৰে যিহেটো অকল তেওঁ ঈশ্বৰৰ একমাত্ৰ পুত্ৰ হয়। অকল তেওঁৱে আমাক উদ্ধাৰ কৰিব পাৰে। মূল […]\nঈশ্বৰৰ আইন – ৮ – চুৰ নকৰিবা\nআন এটা আইন যে ঈশ্বৰে মানৱ জাতিক দিছিলে হ‘ল, ‘তুমি চুৰ নকৰিবা‘। মানুহে লোভৰ কাৰণে চুৰ কৰে। সিসঁতে গৌৰৱৰ কাৰণে, স্বাৰ্থপৰতাৰ কাৰণে, আৰু এই জগতক আৰু এই জগতৰ বস্তুক ভালপোৱাৰ কাৰণে চুৰ কৰে। মানুহে নিজ হাতেৰে কাম কৰাতকৈ আৰু অতিৰিক্ত থকা বস্তু আনৰ বাবে ভাগ দিয়াতকৈ চুৰ কৰিব পচন্দ কৰে।মানুহে যে ঈশ্বৰে সিসঁতৰ বাবে যোগাব বিশ্বাস কৰাতকৈ আনক চুৰ কৰাৰ দ্বাৰাই ক্ষতি কৰিব পচন্দ কৰে। আটাইতকৈ বেয়া চুৰ হ‘ল, ধৰ্ম্মীয় চুৰ। সিসঁতে পইচা পাবলৈ ধৰ্ম্ম কৰ্ম কৰে, নাইবা প্ৰাণ চুৰ […]\nঈশ্বৰৰ আইন -৭- ব্যভিচাৰ নকৰিবা\nযীচুৱে ক‘লে যি কোনোৱে তিৰোতা মানুহলৈ কামাভিলাষেৰে চায়, সি তেতিয়াই অন্তৰত তাইৰ লগত ব্যভিচাৰ কৰিলে। সেয়ে সকল মানুহে এই আইন উলঙ্ঘন কৰিছিলে আৰু খ্ৰীষ্টৰ দ্বাৰা ক্ষমা পাব লাগে। ঈশ্বৰে অকল আমাৰ কাম বিচাৰ নকৰে, আন কি আমাৰ চিন্তা বিচাৰ কৰে। ঈশ্বৰৰ মহিমা দেখুৱাবৰ বাবে আমাক সৃষ্টি কৰা হ‘ল, কিন্তু মানুহে বিয়াৰ ভিতৰত থকা ঈশ্বৰৰ সৌন্দৰ্য্য বিক্ৰীত কৰি তুলে যাতে এইবোৰ স্বাৰ্থপৰ আৰু সাংসাৰিক হৈ যায়। খ্ৰীষ্ট প্ৰেমৰ মহা-উদাহৰণ হয় – নিজৰ জীৱনৰ ত্যাগ কৰোঁতে অস্বাৰ্থপৰভাৱে তেওঁৰ কইনাক প্ৰেম কৰিলৈ । […]\nসকলো অধৰ্মৰ পৰা মুক্তি\nমুক্তি এটা মূল্যৰ কাৰণে আহে। পাপৰ পৰা মুক্তিৰ মূল্য কি? এজন মানুহে কেনেকৈ পাপৰ পৰা মুক্তি পায়? আকৌ শুনা এই কাহিনী, যেতিয়া যীচু খ্ৰীষ্টৱে আমাৰ বাবে ক্ৰুচলৈ গ‘ল আৰু পিতৃ ঈশ্বৰে কি কৰিলে যাতে তেওঁ আমাৰ বলিদানস্বৰূপ হয় যাব। এক দিন ইতিহাসত মানৱ জাতিৰ ভৱিষ্যত সলনি কৰিছিলে। আমাৰ প্ৰত্যেক পাপ তেওঁৰ ওপৰত থই দিয়া হ‘ল। তেওঁৰ শৰীৰত আমাৰ পাপবোৰ বই নিলে ক্ৰুচত। তেওঁ আমাক মুক্ত কৰিছিলে আৰু এতিয়া আমাক শুচি কৰে, তেওঁৰ নিজৰ হবলৈ। মূল বাইবেল পদ হ‘ল – তীত […]\nশাস্ত্র ভিদিও (2)\nCopyright © 2017 খ্রীষ্ট অসম. All Rights Reserved.


নিঃচৰ্ত শব্দসাধক – Mahabahoo\nHome/Assam News & Articles/নিঃচৰ্ত শব্দসাধক\nমূলঃ সায়ম বন্দ্যোপাধ্যায়-অনুবাদঃ অঞ্জন শৰ্মা\nষ্টুডিঅ’ৰপৰা ডাকোটা হোটেলত জন লেননে প্ৰৱেশ কৰিছে। তেওঁৰ অন্তিমখন ৰেকৰ্ড মুকলি হৈছিল ৫ বছৰ পূৰ্বে। নিজকে প্ৰচাৰৰ ক্ষেত্ৰখনৰপৰা বহু আঁতৰত ৰাখিবলৈ প্ৰয়াস কৰিছিল লেননে। যদিও তেওঁৰ জনপ্ৰিয়তা আছিল যতিহীন। সদ্যহতে এখন ‘চিংগল’ মুকলি হৈছে। এতিয়া প্ৰস্তুতি চলিছে এখন পূৰ্ণাংগ এলবাম উলিয়াবলৈ। সেইহেতুকেই আবেলি ৫ বজাৰ লগে লগেই ষ্টুডিঅ’ অভিমুখে ৰাওনা হৈছিল লেনন।\nএতিয়া তেওঁ উভতি আহিছে। নিশা প্ৰায় ১১ বাজিছে। ‘লিমুজিন’ গাড়ীখনৰপৰা নামি তেওঁৰ আগে আগে খোজ কাঢ়ি হোটেল অভিমুখে আগবাঢ়িছে পত্নী ইউকো ওনো। পিছে পিছে জন লেনন।\nতেনে এক সময়তেই কোনোবাই মাত দিলে তেওঁক, লেননক।\nকিন্তু উভতি চোৱাৰ পূৰ্বেই লেননৰ পিঠিত-কান্ধত পাঁচটা গুলী প্ৰৱেশ কৰিলে। মুখেৰে অনৰ্গল বাহিৰ হ’বলৈ ধৰিলে তেজ। কোনোমতে ভৰি চোঁচৰাই হোটেলৰ চিৰি পৰ্যন্ত যাবলৈ সক্ষম হ’ল তেওঁ, তাৰ পিছত আৰু নোৱাৰিলে, মুখমণ্ডল আছাৰ খাই পৰিল লেননৰ। অস্ফুট শব্দ শুনা গ’ল তেওঁৰ মুখেৰে— ‘আই এম শ্বট্’!\nলেননে যদি সেইনিশা উভতি চালেহেঁতেন, তেন্তে তেওঁ দেখিলেহেঁতেন সেই যুৱকজনক— যিজনক সেইদিনাই, অৰ্থাৎ মাত্ৰ ছঘণ্টা পূৰ্বে, হোটেলৰপৰা ষ্টুডিঅ’ অভিমুখে ৰাওনা হোৱাৰ সময়ত দেখা পাইছিল। কেৱল দেখা পোৱাই নহয়, যুৱকজনে নিজৰ হাতত লৈ থকা লেননৰ এলবাম ‘ডাবল ফেণ্টাছি’খনত স্বাক্ষৰদানো কৰিছিল। স্বাক্ষৰ কৰাৰ পিছত সুধিছিল, ‘‘হ’ল; এয়াই নে, আৰু একো নালাগে নে?’’\nদুয়োজনে দুয়োজনক নিশ্চুপে লক্ষ্য কৰিছিল। লেননে কি মৃত্যুবাৰ্তা অনুমান কৰিব পাৰিছিল?\nউভতি চোৱা নহ’ল লেননৰ। উভতি চালে দেখিলেহেঁতেন তেওঁ যিজন যুৱকৰ হাতত থকা এলবামত স্বাক্ষৰদান কৰিছিল, সেই যুৱক মাৰ্ক ডেভিদ চ্যাপমেনক। তেওঁৰ ঘাতকক। ‘কমবেট’ৰ ভংগীৰে থিয় দি যিজনে তেওঁৰেই ঈশ্বৰৰ পিঠিলৈ লক্ষ্য কৰি এৰি দিলে পাঁচটাকৈ গুলী!\nগুলীচালনা কৰি পলাবলৈ কোনো ধৰণৰ তৎপৰতা প্ৰদৰ্শন কৰা নাছিল চ্যাপমেনে। কিছু সময় নিঃশব্দে থিয় হৈ থাকিল তেওঁ, তাৰ পিছত সমাহিত হৈ প্ৰস্থান কৰিলে হোটেলৰ সন্মুখৰ পথৰ দাঁতিলৈ। তাত তেওঁ বহিল। কোটৰ পকেটৰপৰা বাহিৰ কৰিলে এখন গ্ৰন্থ, সাধাৰণ ইটা-বৰণীয়া বেটুপাত, বেটুপাতত লিখা আছে কিতাপৰ আৰু লেখকৰ নাম—‘দ্যা ক্যাচাৰ ইন দ্যা ৰাই’— লেখকঃ জে-ডি স্যালিনজাৰ।\nৱাশ্বিংটন ডি-চি। হিলটন হোটেলৰপৰা বাহিৰ হৈছে আমেৰিকাৰ ৰাষ্ট্ৰপতি ৰোনাল্ড ৰেগান। এখন সভাত বক্তৃতা দিবলৈ আহিছিল তেওঁ। ‘লিমুজিন’খনত উঠিবলৈ গৈ আছে ৰেগান, এনে সময়তে হোটেলৰ বাহিৰত মানুহৰ ভিৰৰ মাজত থকা ২৬ বছৰীয়া যুৱক জন হিনকলিয়ে অকস্মাৎ আগবাঢ়ি আহি ৰেগানক লক্ষ্য কৰি ছটাকৈ গুলী এৰি দিলে ৰিভলভাৰৰপৰা। গুৰুতৰভাৱে আহত হ’ল ৰেগান। চিকিৎসালয়ত দেখা গ’ল, অলপৰ বাবে, প্ৰায় ‘মিৰাকুলাচ’ভাৱে—ৰেগানৰ প্ৰাণৰক্ষা হৈছে। এটা গুলী ৰেগানৰ দেহৰ ভিতৰত প্ৰৱেশ কৰি হৃদপিণ্ডৰ সামান্যতম দূৰত্বত ৰৈ গৈছে।\nআঠৰ দশকৰ অন্তিম ভাগ। হলিউডৰ টেলিভিছনৰ তাৰকা ৰেবেকা শ্বেফাৰৰ ‘মাই ছিষ্টাৰ চ্যাম’ নামৰ এটা শ্ব’ সেই সময়ত অতি জনপ্ৰিয়। সেই শ্ব’ৰ শ্বুটিং চলি আছিল। ৰেবেকাৰ এগৰাকী অতি অন্ধ অনুৰাগী আছে। ইতিমধ্যে ৰেবেকাক দুবাৰ পোষ্টকাৰ্ড প্ৰেৰণো কৰিছে সেই অনুৰাগীজনে, তেওঁৰ নাম ৰবাৰ্ট বাৰ্ডো। ৰেবেকাইও উত্তৰ প্ৰেৰণ কৰিছে। সিমানখিনিয়েই। কিন্তু ‘সিমানখিনিতেই’ সন্তুষ্ট হৈ থাকিবলৈ ৰাজী নহয় ৰবাৰ্ট। ৰবাৰ্ট বাৰ্ডো হ’ল ৰেবেকাৰ গুণমুগ্ধ। ৰেবেকা হলিউডৰঅন্যান্য শিল্পীৰ দৰে নহয় বুলি ৰবাৰ্টৰ ধাৰণা। ৰবাৰ্ট অধিক উৎসাহী হৈ পৰে ৰেবেকাৰ সৈতে সুদৃঢ় যোগাযোগ স্থাপনৰ বাবে। চকলেট আৰু এটা ডাঙৰ ‘টেডি বিয়াৰ’ কোলাত লৈ ৰেবেকাক লগ ধৰিবলৈ ৰবাৰ্ট ষ্টুডিঅ’লৈ যায়। অন্যান্য গুণগ্ৰাহীসকলক সচৰাচৰ কৰাৰ দৰেই ৰবাৰ্টকো ষ্টুডিঅ’ৰ দুৱাৰমুখৰপৰাই বিদায় দিয়ে নিৰাপত্তাৰক্ষীয়ে। ৰবাৰ্ট উভতি আহে, কিন্তু ৰবাৰ্টে নিয়োগ কৰে এগৰাকী ‘প্ৰাইভেট ইনভেষ্টিগেটৰ’ক— ৰেবেকাৰ ঘৰত ঠিকনা জানিবলৈ।\nঠিকনা লাভ কৰাৰ লগে লগেই ৰেবেকাৰ ঘৰৰ সন্মুখত হাজিৰ হয় ৰবাৰ্ট। এইবাৰ ৰবাৰ্টৰ হাতত চকলেট নাছিল, টেডি বিয়াৰো নাছিল। আছিল বন্দুক।\nবিদ্যালয়ৰ এজন কৰ্মচাৰীৰ সৈতে কাজিয়া লাগে এজন ছাত্ৰৰ। কৰ্মচাৰীজনক চাকৰিৰপৰা বিদায় দিয়া হয়। কেইদিনমান পিছত কৰ্মচাৰীজনে বিদ্যালয়ত এটা ৰাইফল হাতত লৈ প্ৰৱেশ কৰে আৰু গুলীয়ায় সেই ছাত্ৰজনক— যাৰ সৈতে কাজিয়া লগাৰ পৰিণতি হিচাপে চাকৰি হেৰুৱাইছিল তেওঁ। তাৰ পিছত গুলী মাৰে প্ৰধান শিক্ষকক। তাৰ পিছত বিদ্যালয়ৰ ১৮ জন ছাত্ৰক পণবন্দী কৰে। ৯ ঘণ্টাৰ পিছত সকলোকে বিনা আঘাতেৰে মুকলি কৰি দিয়ে ৰবাৰ্ট ও উইকচ্ নামৰ প্ৰাক্তন কৰ্মচাৰীজনে। তাৰ পিছত তেওঁ নিজৰ কপাললৈ লক্ষ্য কৰি গুলীচালনা কৰে।\nটোকাঃ এই যে এটাৰ পিছত আনটো হত্যা বা হত্যাৰ চেষ্টাৰ ঘটনা, সেইবোৰৰ সময়-স্থান-পাত্ৰ সকলোবোৰেই সুকীয়া সুকীয়া। কিন্তু এইবোৰৰ সংযোগসূত্ৰ একেটাই—জে-ডি স্যালিনজাৰৰ উপন্যাস ‘দ্যা ক্যাচাৰ ইন দ্যা ৰাই’।\nপাঁচৰ দশকত প্ৰথমবাৰৰ বাবে প্ৰকাশিত হ’লেও স্যালিনজাৰৰ মগজুত ঘূৰি আছিল ‘দ্যা ক্যাচাৰ ইন দ্যা ৰাই’ প্ৰায় এক দশক জুৰি। তেওঁৰ গল্পত একাধিকবাৰ প্ৰত্যক্ষ হৈছে হোল্ডেন কলফিল্ড, ক্যাচাৰৰ কিশোৰ নায়ক। হোল্ডেনক কেন্দ্ৰ কৰি এখন ‘সম্পূৰ্ণ উপন্যাস’ সম্পূৰ্ণ হ’বলৈ প্ৰয়োজন হৈছিল বহু সময়। স্যালিনজাৰে অতিক্ৰম কৰিছিল অজস্ৰ বিষাদ, অৱসাদ, অপমান। বহু প্ৰকাশকে নাকচ কৰি ওভতাই দিছিল। উপন্যাসখন; কিছুমানে পৰামৰ্শ দিছিল কাহিনী বা চৰিত্ৰৰ ধৰণ-কৰণ পৰিৱৰ্তন কৰিবলৈ। স্যালিনজাৰ আছিল আপোচহীন, তেওঁ কোনোপধ্যেই হোল্ডেনৰ গল্পৰ কোনো ধৰণৰ পৰিৱৰ্তন নকৰে। এইজন হোল্ডেন কোন, যাৰ বাবে অলৰ-অচৰ তেওঁৰ স্ৰষ্টা?\nহোল্ডেন ১৬ বা ১৭ বছৰীয়া এজন কিশোৰ। তেওঁৰ অভিজ্ঞতাৰ পৃথিৱীখন উজ্জ্বল নহয়। ছল-কপতালিৰ আধিপত্য, কৃত্ৰিমতাৰ পয়োভৰ পৃথিৱীখনত। মানুহক দেখুৱাবলৈ কৃত্ৰিম আৱেগ। কম বয়সতেই যি ধৰণৰ অন্তঃসাৰশূন্যতাৰ সন্মুখীন হয় হোল্ডেন, সেয়াই তেওঁৰ মনৰ ভিতৰত সৃষ্টি কৰে ক্ষোভ-বিৰক্তি। তেওঁ বুজিব পাৰে— যিসকলক তেওঁ দেখা পাইছে, যিসকলৰ সৈতে তেওঁ কথা পাতিছে সেইসকলৰ অধিকাংশই প্ৰকৃততে ‘ফোনি’ (Phoney/Phonyঃ জাল, নকল, অপ্ৰকৃত), অৰ্থাৎ ফোঁপোলা অন্তঃসাৰশূন্য মানুহ।\nএই ‘ফোনি’ শব্দটো এটা প্ৰজন্মৰ মৌখিক অলংকাৰ হিচাপে থাকি যাব।\nফোনিসকলৰ মাজত সাৰল্য বিচাৰি পোৱা যায় একমাত্ৰ শিশুবোৰৰ মাজত। হোল্ডেনে সেইবাবেই বহুত আশা নকৰে। হোল্ডেনে কল্পনা কৰে যে তেওঁ গম খেতিৰ স্থানৰ একাষত থিয় হৈ আছে, খেতিৰ স্থান কোনো উচ্চস্থানত। তাৰেই কাষত গভীৰ খাদ। খেতিপথাৰত শিশুবোৰে খেলি আছে, দৌৰি আছে। যদি কোনো শিশুৱে খেলি থাকোতে অসাৱধান হৈ খাদৰ কাষলৈ দৌৰি আহে, হোল্ডেনে তৎক্ষণাৎ শিশুটোক ধৰিবলৈ সাজু। হোল্ডেন হ’ব ‘ক্যাচাৰ ইন দ্যা ৰাই’। শিশুসকলৰ সৰলতাৰ ৰক্ষক।\nবা সাৰল্যৰ ৰক্ষক। যি ৰক্ষক হ’বলৈ আজীৱন চেষ্টা কৰিছিল স্যালিনজাৰে। ‘দ্যা নিউ ইয়ৰ্কাৰ’-অত তেওঁৰ প্ৰথম প্ৰকাশিত গল্প ‘এ পাৰফেক্ট ডে ফৰ বানানাফিশ্ব’-অত চিমুৰ গ্লাচ-এ দেখা পায় সাগৰৰ পাৰত বালিকা চিবিল কাৰ্পেণ্টাৰক। চিমুৰে বালিকা চিবিলৰ সৈতে অন্তৰংগ হ’বলৈ প্ৰয়াস কৰে। চিবিলক শুনায় অদ্ভুত মাছবোৰৰ কাহিনী, যিবোৰে কল ভক্ষণ কৰি এনেদৰে ফুলি উঠে যে নিজৰ স্থানৰপৰা ওলাই আহিব নোৱৰা হৈ তাতেই বন্দী হৈ থাকিবলগীয়া হয়। তাতেই মৃত্যুবৰণো কৰিবলগীয়া হয়। গল্পটো শেষ হোৱাৰ পিছত চিবিলৰ ভৰিখনৰ সেই স্থানত— য’ত আঁঠুৰ ভাঁজ হৈছে, সেই বংকিমস্থলত চিমুৰে চুম্বন কৰে। তাৰ পিছত হোটেললৈ উভতি আহে। হোটেলৰ কোঠাত ‘টুইন-বেড’খনত তেওঁৰ পত্নী মুৰিয়েল তেতিয়া গভীৰ নিদ্ৰাত। চিমুৰ-এ নিজৰ ছুটকেছটোৰপৰা এটা পিষ্টল উলিয়াই আনে। বিছনাখনত পত্নীৰ কাষত বহে। এবাৰ মুৰিয়েললৈ লক্ষ্য কৰে। তাৰ পিছত নিজৰ সোঁফালৰ কপাললৈ লক্ষ্য কৰি গুলীচালনা কৰে।\nচিবিলৰ সাৰল্যত স্নাত হৈ, সেই অভিজ্ঞতা নিজৰ স্মৃতিকোঠাত ‘ফ্ৰিজ’ কৰি আত্মঘাতী হ’ল চিমুৰ।\nঅভাৱনীয় এক শ্বহীদত্ব!\nকৰ্নিশ, নিউ হ্যামশ্বিয়াৰত নিজৰ ঘৰত স্যালিনজাৰ। দুবছৰমান আগেয়ে প্ৰকাশিত হৈছে “দ্যা ক্যাচাৰ ইন দ্যা ৰাই”। স্যালিনজাৰ জাতীয় ‘চেলিব্ৰেটি’, জাতীয় নায়ক। তেওঁৰ ইমানেই খ্যাতি যে মানুহবোৰে, বিশেষকৈ কিশোৰ-তৰুণসকলে তেওঁক উন্মাদৰ দৰে আলিংগন কৰি থাকিবলৈ বিচাৰে। কেতিয়াবা মানুহবোৰ যায় তেওঁৰ নিউ ইয়ৰ্কৰ বাসগৃহলৈ, কেতিয়াবা পথৰ দাঁতিত অপেক্ষা কৰি থাকে তেওঁৰ সাক্ষাৎ পাবলৈ। কেতিয়াবা তেওঁক অনুসৰণ কৰে।\nতেওঁলোকক নতুনকৈ ক’বলৈ একো নাই স্যালিনজাৰৰ। তেওঁ খ্যাতি বিচাৰিছিল, আৰু যেতিয়াই সেই কাংক্ষিত খ্যাতি লাভ কৰিলে— মুহূৰ্ততে তেওঁ সেই খ্যাতিৰপৰা বিমুক্ত হ’বলৈ বিচাৰিলে (প্ৰশ্ন হয়, এয়া আছিল নেকি তেওঁৰ কিবা প্ৰকল্পৰ অংশ (?) তেওঁ এনে এক ইমেজ নিৰ্মাণ কৰিব, যি ইমেজ স্পৰ্শ কৰিবলৈ তেওঁৰ ভক্তসকল কাতৰ হ’ব, কিন্তু তেওঁ সাক্ষাৎ নিদিব। অন্তৰালত থাকিও তেওঁ প্ৰচাৰ লাভ কৰি থাকিব তেনেদৰেই। যেন তেওঁ কোনো এক ঈশ্বৰ। লেখক-ঈশ্বৰ)। গ্ৰন্থখনৰ পৃষ্ঠভাগত তেওঁৰ যিখন ছবি আছিল, সেইখনো আঁতৰাবলৈ প্ৰকাশকক তেওঁ নিৰ্দেশ দিয়ে।\nসেইবাবেই আঁতৰি আহিছে কৰ্নিশৰ গাঁৱলৈ। এই কৰ্নিশতে তেওঁ বাস কৰিব নিৰৱতাৰ মাজত নিভৃতে, অন্তৰালত, সকলোৰে আঁতৰত। লগত পত্নী ক্লেয়াৰ (পিছলৈ পুত্ৰ-কন্যাসৱে জন্মগ্ৰহণ কৰিব); সহজতে কাকো দেখাই নিদিয়ে, কথা-বতৰা, সাক্ষাৎকাৰ দূৰৈৰ কথা। কিন্তু গাঁওখনৰ মানুহবোৰৰ সৈতে মিলা-প্ৰীতি আছে। গাঁৱৰ কিশোৰ-কিশোৰীসকলৰ সান্নিধ্যত সময় পাৰ কৰিবলৈ ভাল পায় স্যালিনজাৰে।\nএগৰাকী কিশোৰী আছিল, ১৬ বছৰীয়া উজ্জ্বল হাইস্কুলীয়া ছাত্ৰী চাৰ্লি ব্লেনি। গৱেষকসকলে সম্প্ৰতি কৈছে যে সেই সময়ত কিছুদিনৰ বাবে হ’লেও স্যালিনজাৰে (নিজে বিবাহিত হ’লেও)— চাৰ্লিৰ সংগলাভ কৰিবলৈ অত্যুৎসাহী হৈ পৰিছিল। একেলগে দুয়ো সময় অতিবাহিত কৰিছিল। কিন্তু স্যালিনজাৰে সম্ভৱতঃ এই কথা নাজানিছিল যে চাৰ্লি এগৰাকী ছাত্ৰ-সাংবাদিকো আছিল। স্থানীয় ‘ডেইলি ঈগল’ কাকততো মাজে-সময়ে চাৰ্লিৰ লেখা প্ৰকাশ হৈছিল। স্যালিনজাৰৰ সৈতে হোৱা ঘনিষ্ঠতাৰ সুযোগ গ্ৰহণ কৰিলে চাৰ্লিয়ে। তেওঁক ক’লে যে স্কুলৰ প্ৰজেক্টৰ বাবে স্যালিনজাৰৰ এটি সাক্ষাৎকাৰৰ প্ৰয়োজন। স্যালিনজাৰ ৰাজী হ’ল নে? স্যালিনজাৰে ‘নহ’ব’ বুলি কোৱা নাছিল। যিহেতু প্ৰকাশ্য একো নহয়, নিতান্তই স্কুলৰ বাবেহে প্ৰয়োজন!\nসাক্ষাৎকাৰ লোৱা হ’ল। কিন্তু স্কুলৰ প্ৰয়োজনত নহয়। সেই সাক্ষাৎকাৰ প্ৰকাশ হ’ল ‘ডেইলি ঈগল’ কাকতত। অৰ্থাৎ স্যালিনজাৰক প্ৰতাৰণা কৰিলে সেই কিশোৰীয়ে— যিজনীক ইমানদিনে সৰল, নিষ্পাপ বুলি ভাবি আছিল স্যালিনজাৰে।\nযি হ’ল, ভাল নহ’ল। যি সাৰল্যৰ প্ৰতি শ্ৰদ্ধাৱনত হৈ থাকিও এনে প্ৰতিদান— তেনেক্ষেত্ৰত কিদৰে তেওঁ নিজকে প্ৰবোধ দিব পাৰে? নিশাটোৰ ভিতৰতেই নিজকে এক খোলাৰ মাজত সুমুৱাই পেলালে তেওঁ। যিখিনি মিলা-মিছা মানুহৰ সৈতে কৰিছিল, সেয়াও বন্ধ হৈ গ’ল। দেখা-সাক্ষাৎ সকলোৰেপৰা পাৰ্যমানে দূৰত থাকিবলৈ আৰম্ভ কৰিলে স্যালিনজাৰে। আৰু যি পদক্ষেপে সকলোৰে দৃষ্টি আকৰ্ষণ কৰিলে, সেয়া হ’ল নিজৰ বাসগৃহৰ চাৰিওফালে নিৰ্মাণ কৰিলে ওখ বিশাল প্ৰাচীৰ।\nতাৰ পিছৰেপৰাই জীৱনৰ অন্তিমকাল পৰ্যন্ত তেওঁৰ ছবি কাকো তুলিবলৈ দিয়া নাছিল স্যালিনজাৰে। ফটো তোলাৰ সুযোগেই দিয়া নাছিল। এসময়ত এনে এক পৰিস্থিতিৰ সৃষ্টি হৈছিল যে মানুহে নিজে অংকন কৰি ধাৰণা দিবলৈ চেষ্টা কৰিছিল যে সম্প্ৰতি স্যালিনজাৰ দেখিবলৈ কেনেকুৱা হৈছে। বিখ্যাত বাতৰিকাকত, আলোচনীৰ সাংবাদিক-ফটোগ্ৰাফাৰসকলে চোপ দি ৰৈছিল জে-ডি স্যালিনজাৰৰ ফটো এখনৰ বাবে। কেতিয়াবা হঠাৎ তেওঁলোকে দেখা পাইছিল সেই লেখক-ঈশ্বৰক—পোষ্ট অফিচৰপৰা বাহিৰ হোৱা মুহূৰ্তত… ক্লিক্… দূৰৈত খোজ কাঢ়ি থকা অৱস্থাত… ক্লিক্…বাসগৃহৰ বেৰৰ ফাঁকেৰে দেখা গৈছে… ক্লিক্…\nচাৰ্লি ব্লেনিয়েও তেওঁক মনত পেলাই দিছিল নেকি কেতিয়াবা হঠাৎ উনাৰ কথা?\nউনা অ’ নিল। পিতৃ বিখ্যাত নাট্যকাৰ ইউজিন অ’ নিল। অত্যন্ত সুন্দৰী উনা (তেতিয়া ১৬ বছৰ বয়স)ৰ প্ৰথম দৰ্শনতেই প্ৰেমত আবদ্ধ হৈ পৰিছিল স্যালিনজাৰ। সেই সম্পৰ্ক লাহে লাহে গভীৰ হয়। উনা আকৃষ্ট হৈ পৰে স্যালিনজাৰৰ মননশীল সত্তাৰ প্ৰতি, স্যালিনজাৰ আকৃষ্ট হৈ পৰে উনাৰ ৰূপৰ প্ৰতি।\nইয়াৰ পিছত এদিন, স্যালিনজাৰ সাজু হ’ব লাগে যাবলৈ যুদ্ধক্ষেত্ৰলৈ, দ্বিতীয় বিশ্বযুদ্ধৰ বাবে স্যালিনজাৰকো অংশ ল’বলৈ মাতি পঠিওৱা হৈছে, তাৰেই প্ৰস্তুতিকালত— স্যালিনজাৰ উনাৰপৰা বহু আঁতৰত, সৈন্যবাহিনীৰ প্ৰশিক্ষণ কেম্পত। স্যালিনজাৰৰ প্ৰতি উনাৰ আকৰ্ষণ দুৰ্বল হ’বলৈ ধৰে। এপিনে দূৰত্ব, অইনপিনে অভিনয় জগতৰ হাতবাউলি। হলিউডৰ অভিনেত্ৰী হ’বলৈ উনাৰ প্ৰবল ইচ্ছা।\nজনৈক এজেণ্টে উনাক পৰিচয় কৰাই দিলে প্ৰবাদপ্ৰতিম চাৰ্লি চেপলিনৰ স’তে। চেপলিনে সেই সময়ত তেওঁৰ পৰৱৰ্তী চিনেমাখনৰ বাবে অভিনেত্ৰীৰ সন্ধান কৰি আছিল। এজেণ্টৰ মতে উনাই আছিল অভিনেত্ৰীৰ বাবে সবাতোকৈ যোগ্য তথা চেপলিনৰ পৰৱৰ্তী চিনেমাৰ নায়িকাৰ বাবেও। চেপলিনেও পিছে নায়িকাৰ সন্ধান কৰিবলৈ আহি মত্ত হৈ পৰিল উনাৰ স’তে। তেওঁৰ চিনেমাত উনাৰ অভিনয় কৰা নহ’ল। উনাৰ বয়স ১৮ হোৱালৈ অপেক্ষা কৰিলে চেপলিনে, আৰু ১৮ হোৱাৰ পিছতেই উনাক বিয়া কৰালে। চেপলিনৰ বয়স সেই সময়ত ৫৬ বছৰ!\nইউজিন অ’ নিলৰো একেই বয়স। নিজৰ বয়সৰ এজনক— লাগিলে তেওঁ বিশ্ব চলচ্চিত্ৰৰ অন্যতম চৰ্চিত ব্যক্তিত্বই নহওক কিয়— নিজৰ ১৮ বছৰ বয়সীয়া ছোৱালীয়ে বিয়া কৰোৱা কাৰ্যক লৈ ভীষণ অসহ্যকৰ, অস্বস্তিকৰ পৰিস্থিতিৰ সন্মুখীন হৈছিল ইউজিন অ’ নিল। তেওঁ যিমানদিনলৈ জীয়াই আছিল, উনাৰ মুখ চোৱা নাছিল।\nএকে ধৰণৰ অসহ্যকৰ পৰিস্থিতিৰ সন্মুখীন পৰৱৰ্তী কালতো হৈছিল স্যালিনজাৰৰ, তেওঁৰ প্ৰথম পত্নী চিলভিয়াৰ কথা ভাবি। যুদ্ধ পৰৱৰ্তী ইউৰোপত স্যালিনজাৰে বিয়া কৰাইছিল চিলভিয়াক। যেতিয়া আমেৰিকালৈ উভতি আহিল, তেতিয়াহে বুজিব পাৰিলে যে চিলভিয়া যেন কিবা এক প্ৰকাৰৰ অপৰিচিত, আগন্তুক। গম পালে যে চিলভিয়া প্ৰকৃততে নাৎসী সমব্যথী।\nস্যালিনজাৰে নিজতকৈ কম বয়সৰ নাৰীৰ প্ৰতি সদায়েই আকৃষ্ট আছিল (সেয়া কেৱলমাত্ৰ সাৰল্য, নিষ্পাপ… এইবোৰ কাৰণত? বিশ্বাস কৰিবলৈ দ্বিধা হয়)। তেওঁৰ দীৰ্ঘ জীৱনত একাধিক নাৰীৰ সৈতে সম্পৰ্ক আছিল। প্ৰকৃততে, যেতিয়াই কোনো নাৰীৰ প্ৰতি স্যালিনজাৰ আকৃষ্ট হয়, তেতিয়াও সেই নাৰীগৰাকীৰ সংগসুখৰ বাবে তেওঁ উদ্বাউল হৈ পৰে। সেই কাৰণেই, আনকি স্থানবিশেষে নিজৰ অৱগুণ্ঠনকামিতাও তেওঁ ত্যাগ কৰি নিজেই স্বতঃপ্ৰবৃত্ত হৈ পত্ৰও প্ৰেৰণ কৰিছিল এগৰাকীক। যিজন ব্যক্তিয়ে কাৰো স’তেই দেখা-সাক্ষাৎ কৰিবলৈ অনিচ্ছুক আছিল, তেৱেঁই নিজৰ আদৰ্শ ভংগ কৰি নিজেই এগৰাকী নাৰীক সাক্ষাৎ কৰিছিল।\nআৰু যেতিয়াই তেওঁৰ ভাব হৈছে যে নাৰীগৰাকীক ভাল লগা নাই, তেতিয়াই দ্ৰুতভাৱে তেওঁ ঘনিষ্ঠ হোৱা নাৰীৰ সংগ ত্যাগ কৰি আঁতৰিও আহিছে। সেই নাৰীৰ সংগ, কথা একোৱেই আৰু ‘ভাল লগা’ হৈ থকা নাই। যেনেদৰে, সন্তান হোৱাৰ পিছত ক্লেয়াৰে লক্ষ্য কৰিছিল যে স্যালিনজাৰে ক্ৰমাৎ দূৰত্ব বঢ়াই দিছে ক্লেয়াৰৰ স’তে। যেন সন্তান জন্ম দিয়াৰ মাজেৰেই ক্লেয়াৰৰ সমস্ত সাৰল্য ধ্বংস হৈ পৰিছে।\nমাৰ্ক ডেভিদ চ্যাপমেনে লেননক কিয় হত্যা কৰিছিল? তেওঁৰ জবানবন্দীৰপৰা জনা যায় য়ে চ্যাপমেনে লেননক হত্যা কৰিছিল লেননৰ সাৰল্য, অকৃত্ৰিমতা, অপৰিৱৰ্তিত কৰি ৰাখিবলৈ, অটুট ৰাখিবলৈ। যিজন মানুহে লিখিছিল ‘ইমাজিন নো পজেশ্যনছ; ইট্ ইজণ্ট হাৰ্ড টু ডু’, সেই মানুহজনেই কিদৰে সাতলাখ ডলাৰ মূল্যৰ সাগৰৰ পাৰৰ বাসভৱন ক্ৰয় কৰিব পাৰে বা চাৰে-চাৰি লাখ ডলাৰ খৰচ কৰিব পাৰে অইন এটা বাসভৱন ক্ৰয় কৰিবলৈ — এই তথ্যবোৰ চ্যাপমেনে পাইছিল এখন আলোচনীৰপৰা। আৰু স্যালিনজাৰে লিখা “দ্যা ক্যাচাৰ ইন দ্যা ৰাই” পঢ়ি চ্যাপমেনে বুজি পাইছিল যে জন লেনন আচলতে এক ‘ফোনি’।\nহিনকলিয়ে ৰেগানক কিয় হত্যা কৰিব বিচাৰিছিল? প্ৰকৃততে, অভিনেত্ৰী জোডি ফষ্টাৰৰ প্ৰেমত পৰিছিল হিনকলি— মাৰ্টিন স্কৰচেছৰ পৰিচালিত ‘টেক্সি ড্ৰাইভাৰ’ চিনেমাখন চাই। কিন্তু ফষ্টাৰে হিনকলিক গুৰুত্ব দিবই বা কিয়? সেই কথা ভাবিয়েই ৰেগানক হত্যা কৰাৰ পৰিকল্পনা কৰে হিনকলিয়ে। অন্ততঃ নিজৰ নাম ফাটিফুটি যাব। কাৰণ আমেৰিকাৰ ৰাষ্ট্ৰপতি ৰেগানৰ সৈতে যুক্ত হৈ থাকিব হিনকলিৰ নাম। ফষ্টাৰেও গম পাব। আকৃষ্ট হ’ব হিনকলিৰ প্ৰতি!\nস্যালিনজাৰে দেখুৱাই দিছিল— কিদৰে পাৰিপাৰ্শ্বিকতাই ক্ৰমশঃ মহাশূন্যতাৰ পিনে ঠেলি দিছে যুৱ-মননক। ইয়াৰ বাবে দায়ী কোন?\nহোল্ডেন কলফিল্ড সম্পৰ্কে ফ্ৰয়েডৰ বন্ধু-সহকৰ্মী তথা তেওঁৰ জীৱনী-লেখক আৰ্নেষ্ট জোনছ-এ লিখিছিল—\nপ্ৰথম টোকাঃ স্যালিনজাৰে যুদ্ধ দেখিছে। ৰণাংগনত সৈনিক আছিল তেওঁ। তেওঁ দেখিছে কিদৰে তেওঁৰ সন্মুখতেই ৰক্তাক্ত হৈ ঢলি পৰিছে কিছু সময় আগলৈ তেওঁৰ স’তেই থকা সহযোদ্ধা। কুখ্যাত হাৰ্টগেন অৰণ্যৰ যুদ্ধতো আছিল তেওঁ। স্যালিনজাৰৰ ডিভিজনে ‘ডাশ্বাউ কনচেনট্ৰেছন কেম্প’ মুক্ত কৰিছে। তেওঁ পাহৰিব পৰা নাই বন্দী ইহুদিসকলৰ শৰীৰৰ অত্যাচাৰৰ চিহ্ন। তেওঁৰ নাকত লাগি থাকে ডাশ্বাউৰ গেচ বেমাৰৰ মানৱ মাংস-ছালৰ গোন্ধ।\nদ্বিতীয় টোকাঃ স্যালিনজাৰ আৰু তেওঁৰ ৰচনা হ’ল এক বিক্ষুব্ধ প্ৰজন্মৰ নিশ্বাস। যি প্ৰজন্মই দেখিছে জাতীয় জীৱনৰ গণ্য-মান্য ব্যক্তিত্ব, যেনে চিনেটৰ ম্যাককাৰ্থি, যেনে এফ-বি-আইৰ মুৰব্বী জে এডগাৰ হুবাৰ—তেওঁলোক জনসাধাৰণৰ সন্মুখত ‘যেনে’, প্ৰকৃততে ‘তেনে’ নহয়। এওঁলোক নিজৰ স্ব-জাতিকেই সন্দেহ কৰে, আঘাত কৰে।\nস্যালিনজাৰৰ প্ৰজন্মই গৰজি উঠিছে এওঁলোকৰ বিৰুদ্ধে। তেওঁলোকৰ হাতত সেই ইটা-বৰণীয়া বেটুপাতৰ উপন্যাস— “দ্যা ক্যাচাৰ ইন দ্যা ৰাই” (The catcher in the Rye)।\nখ্যাতিৰ শীৰ্ষস্থান পোৱাৰ পিছত লেখা বন্ধ কৰি দিছিল স্যালিনজাৰে। তেওঁৰ প্ৰকাশিত গ্ৰন্থৰ সংখ্যা যেতিয়া মাত্ৰ চাৰিখন— যেনে “দ্যা ক্যাচাৰ ইন দ্যা ৰাই”, “নাইন ষ্টোৰিজ”, “ৰেজ হাই দ্যা ৰুফ বিম”, “কাৰ্পেণ্টাচ্ এণ্ড চিমুৰঃ এন ইণ্ট্ৰ’ডাকছন্” …, তেতিয়াই তেওঁ জনাই দিয়ে য়ে জীৱিত অৱস্থাত তেওঁ পুনৰ কোনো ৰচনা প্ৰকাশ নকৰে।\nতেতিয়া তেওঁ, তেওঁৰ সাম্প্ৰতিক কালৰ জীৱনী-লেখকসকলৰ মতে, তেওঁৰ জীৱনৰ বানপ্ৰস্থ অধ্যায়ত উপনীত। কিছু সময় পিছতেই গুচি যাব সন্ন্যাস-জীৱনলৈ। তেওঁ তেতিয়া আশ্ৰয় লাভ কৰিছে এখন পৰম মূল্যৱান গ্ৰন্থৰ, ‘শ্ৰীম’ ৰচিত ‘শ্ৰীশ্ৰীৰামকৃষ্ণ কথামৃত’ৰ। তেওঁ আশ্ৰয় লাভ কৰিছে শ্ৰীমদ্ভগৱদগীতাৰ। চিন্তাৰ সংলগ্নতা বিচাৰি পাইছে ‘বেদান্ত’ত।\nতেওঁ আশ্ৰয় লাভ কৰিছে স্বামী বিবেকানন্দৰ।\nবেদান্ত দৰ্শনত উদ্ভাসিত আছিল স্যালিনজাৰৰ “কাচ্যাৰ” পৰৱৰ্তী প্ৰায় সকলোবোৰ ৰচনাই।\nস্যালিনজাৰে আৰু লেখা প্ৰকাশ নকৰে। কিন্তু তেওঁ লেখা বন্ধও নকৰে। তেওঁ নিয়মিতভাৱে লিখি গ’ল, প্ৰতিদিনে প্ৰায় পোন্ধৰ-ষোল্ল ঘণ্টা ধৰি তেওঁ লেখা কৰ্ম কৰি থাকিল। কিন্তু সেই লেখাবোৰৰ এটাও প্ৰকাশ নকৰিলে। কাকো চাবলৈও নিদিলে। মাথোঁ নিজৰ ‘বাংকাৰ’ত বহি লিখি থাকিল।\nপ্ৰকাশ কৰিলে কি হ’ব? প্ৰকাশ কৰাৰ ইচ্ছাৰপৰা লেখা মানেই হ’ল কামনা-তাড়িত হোৱা— লেখা প্ৰকাশ হ’ব, মানুহে কিনিব, কেনে হৈছে, —ক’ব, পাঠকে কেনে পাইছে জনাৰ ইচ্ছা হ’ব। কিন্তু স্যালিনজাৰ নিৰ্লোভ নিঃচৰ্ত এগৰাকী শব্দসাধক। লেখাই তেওঁৰ সাধনা। লেখাৰ বাবেই তেওঁ নিজৰ ধনী পিতৃৰ ‘চিজ’ আৰু ‘ফ্ৰজেন মাংস’ৰ ব্যৱসায়ত জড়িত নহ’ল। লেখাৰ বাবেই সহ্য কৰিছে বিবিধ অৱমাননা।\nসেই যে গোপন কেমেৰাৰে দেখা গৈছে সেই মানুহজনে ঘোচ খাইছে… সেই যে দেখা গৈছে মানুহ এজনে প্ৰকাশ্যে ঘোচৰ টকা বিচাৰিছে… সেই যে দেখা গৈছে সেই মানুহজনে অগ্নিসংযোগ কৰিছে কোনো সংখ্যালঘুৰ বাসগৃহত… সেই যে দেখা গৈছে মুখেৰে অনৰ্গল বক্তৃতা দি মানুহক প্ৰৱঞ্চনা কৰি আছে সেই নেতাজনে… আৰু সেই যে দেখা গৈছে, সেই যে, ইয়াত-তাত চহৰত-গাঁৱত মানুহে হাতচাপৰি বজাই আছে… বজাইয়ে আছে… যিকলক জনগণে চিনি পায় তেওঁলোকো মজি আছে উৎসৱত…\nফোনি, ফোনি, ফোনি, সকলোৱেই ফোনি।\nনিজৰ মাতৃভাষাত যেন কিছু শুনা পাইছো এইবোৰ। তাকেইতো। মাতৃভাষাত। শুনা, এই যে পুনৰ শুনা পাইছো—\nস্বদেশে-বিদেশে/যিপিনেই চাওঁ— মাথোঁ\nঅন্ধকাৰ, মাথোঁ অন্ধকাৰ/পিতামহ, মই এক\nনিষ্ঠুৰ সময়ত জীয়াই আছো।/এয়া এক আশ্চৰ্য\nসময়।/যেতিয়া আশ্চৰ্য বুলিবলৈ প্ৰকৃততে একো নাই।\nডেভিদ শিল্ডচ্ আৰু শ্বেন চালেৰ্নো


Lora (Mano) in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Lora (Mano) ar byavahar, ppali, parshwakriya, upkaar, kriya-pratikriya aaru satarkatabani\nLora2Injection\nLora (Mano) की जानकारी\nLora (Mano) ৰ লাভ আৰু ব্যৱহাৰসমূহ- Lora (Mano) Benefits & Uses in Assamese- Lora (Mano) ar laabh aaru byavaharsamuh\nLora (Mano) ৰ পালি আৰু সেয়া কেনেদৰে ল'ব- Lora (Mano) Dosage & How to Take in Assamese - Lora (Mano) ar paali aaru xeya kenedore lobo\nLora (Mano) ৰ পাৰ্শ্চক্ৰিয়াসমূহ- Lora (Mano) Side Effects in Assamese- Lora (Mano) ar parshwakriyasamuh\nLora (Mano) সংক্ৰান্ত সতৰ্কতাবাণীসমূহ- Lora (Mano) Related Warnings in Assamese- Lora (Mano) xonkranta xatarkatabanisamuh\nঅইন দৰৱৰ সৈতে Lora (Mano)ৰ গুৰুতৰ ক্ৰিয়া-প্ৰতিক্ৰিয়া- Severe Interaction of Lora (Mano) with Other Drugs in Assamese- Oinor xoite Lora (Mano) ar gurutor kriya-pratikriya\nLora (Mano) মতভেদসমূহ- Lora (Mano) Contraindications in Assamese- Lora (Mano) nishedhsamuh\nLora (Mano) ৰ বিষয়ে সততে সোধা প্ৰশ্নসমূহ- Frequently asked Questions about Lora (Mano) in Assamese- Lora (Mano) ar bikhoye satate xodha prashnasamuh\nখাদ্য আৰু মদৰ সৈতে Lora (Mano) ক্ৰিয়া-প্ৰতিক্ৰিয়া- Lora (Mano) Interactions with Food and Alcohol in Assamese- khadya aaru modor xoite Lora (Mano) kriya-pratikriya\nLora (Mano) ৰ লাভ আৰু ব্যৱহাৰসমূহ - Lora (Mano) Benefits & Uses in Assamese - Lora (Mano) ar laabh aaru byavaharsamuh\nLora (Mano) তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nLora (Mano) ৰ পালি আৰু সেয়া কেনেদৰে ল'ব - Lora (Mano) Dosage & How to Take in Assamese - Lora (Mano) ar paali aaru xeya kenedore lobo\nLora (Mano)-ৰ উপাদানসমূহ - Lora (Mano) Active Ingredients in Assamese - Lora (Mano)-ar upadaansamuh\nLora (Mano) ৰ পাৰ্শ্চক্ৰিয়াসমূহ - Lora (Mano) Side Effects in Assamese - Lora (Mano) ar parshwakriyasamuh\nগৱেষণাৰ ভিত্তিত, Lora (Mano) ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nLora (Mano) সংক্ৰান্ত সতৰ্কতাবাণীসমূহ - Lora (Mano) Related Warnings in Assamese - Lora (Mano) xonkranta xatarkatabanisamuh\nLora (Mano)-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nLora (Mano)ৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Lora (Mano) ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nLora (Mano)-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nLora (Mano) ৰ স্তন্যপায়ীসকলৰ ক্ষেত্ৰত পাৰ্শ্ব-প্ৰতিক্ৰিয়া অতি কম বা নায়েই। গতিকে আপুনি ইয়াক চিকিতসকৰ পৰামৰ্শ অবিহনেই গ্ৰহণ কৰিব পাৰে।\nবৃক্কত Lora (Mano) কি প্ৰভাৱ দেখা গৈছে?\nLora (Mano)ৰ ব্যৱহাৰে বৃক্ক ৰ ওপৰত কোনো ক্ষতিকাৰক প্ৰভাৱ নেপেলায়।\nযকৃতত Lora (Mano) কি প্ৰভাৱ দেখা গৈছে?\nLora (Mano) গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Lora (Mano) ৰ কি প্ৰভাৱ দেখা গৈছে?\nLora (Mano)ৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Lora (Mano)ৰ গুৰুতৰ ক্ৰিয়া-প্ৰতিক্ৰিয়া - Severe Interaction of Lora (Mano) with Other Drugs in Assamese - Oinor xoite Lora (Mano) ar gurutor kriya-pratikriya\nLora (Mano) তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nLora (Mano) মতভেদসমূহ - Lora (Mano) Contraindications in Assamese - Lora (Mano) nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Lora (Mano) লোৱা অনুচিত যাতে -\nLora (Mano) ৰ বিষয়ে সততে সোধা প্ৰশ্নসমূহ - Frequently asked Questions about Lora (Mano) in Assamese - Lora (Mano) ar bikhoye satate xodha prashnasamuh\nএই Lora (Mano)-এ অভ্য়াস বা নিচাৰ সৃষ্টি কৰে নেকি?\nহয়, আপুনি Lora (Mano)ৰ প্ৰতি আসক্ত হৈ পৰিব পাৰে। সেয়ে এয়া লোৱাৰ আগেয়ে ডাক্তৰৰ সৈতে পৰামৰ্শ কৰক।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Lora (Mano) লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, কিন্তু ডাক্তৰৰ পৰামৰ্শ মতেহে Lora (Mano) লওক।\nহয়, Lora (Mano) লৈ মানসিক বিসংগতিৰ চিকিত্সা কৰিব পাৰি।\nখাদ্য আৰু মদৰ সৈতে Lora (Mano) ক্ৰিয়া-প্ৰতিক্ৰিয়া - Lora (Mano) Interactions with Food and Alcohol in Assamese - khadya aaru modor xoite Lora (Mano) kriya-pratikriya\nখাদ্য আৰু Lora (Mano)ৰ ক্ৰিয়া-প্ৰতিক্ৰিয়া\nকেতবোৰ বিশেষ খাদ্যৰ সৈতে Lora (Mano) লোৱাটোৱে দৰৱৰ প্ৰভাৱ বিলম্বিত কৰিব পাৰে। এইবিষয়ে আপোনাৰ ডাক্তৰৰ সৈতে কথা পাতক।\nমদ আৰু Lora (Mano)ৰ মাজৰ প্ৰতিক্ৰিয়া\nমদ আৰু Lora (Mano) একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।


ভেনিচৰ সাওদ/প্ৰথম অধ্যায় - ৱিকিউৎস\nভেনিচৰ সাওদ/প্ৰথম অধ্যায়\n←এই নাটত লেখা মানুহসকলৰ নাম\n39891ভেনিচৰ সাওদউইলিয়াম শ্বেইকছপীয়েৰজ্ঞানদাভিৰাম বৰুৱা১৯১২\nভেনিচ চহৰত এন্টোনিও আৰু বাচানিও নামে দুই বন্ধু বাস কৰিছিল। তেওঁলোকৰ ভিতৰত এনে সদ্ভাৱ আছিল যে, তেনে সদ্ভাৱ প্ৰায়েই দুজন মানুহৰ ভিতৰত থকা দেখা নেযায়। বন্ধুতা কি, এন্টোনিও আৰু বাচানিওৰপৰা আমাৰ শিকিব লগীয়া। এন্টোনিও ভেনিচ চহৰৰ সাওদ আছিল। ভিন ভিন দেশৰ বস্তু ভেনিচত বেচা আৰু ভেনিচৰ বস্তু ভিন ভিন দেশত বেচাই তেওঁৰ কাম আছিল। যিখিনি ঠাইত কাৰবাৰৰ বেছি ধূম, সেইখিনি ঠাইক ভেনিচত ৰিয়াল্টো বুলি কয়। ৰিয়াল্টোত এন্টোনিওৰ বৰ নাম আছিল। তেওঁৰ নাম শুনিলেই আন আন বেপাৰী সদাগৰসকলে সসম্ভ্ৰমে তেওঁৰ বন্ধু আন বেপাৰী মুদৈ সদাগৰসকলৰ সৈতে কাৰবাৰ কৰিছিল।\nএদিন বাটত তেওঁ তেওঁৰ বন্ধু চালাৰিনো আৰু চালানিওৰে সৈতে দুখ-সুখৰ, বেহা-বেপাৰৰ কথা-বাৰ্ত্তা পাতি থাকোঁতে বাচানিও লৰেঞ্জো [ ২ ] আৰু গ্ৰেটিয়ানো লগ লাগিলহি। লৰেঞ্জোৰ বিষয়ে পাছে কোৱা যাব। গ্ৰেটিয়ানো, এণ্টোনিও আৰু বাচানিওৰ বন্ধুসকলৰ ভিতৰত আটাইতকৈ ৰং ধেমালি ভাল পোৱা ডেকা৷ তেওঁৰ মনৰ ভাব আছিল যে যিমান দিন জীয়াই থকা যায়, ৰং ধেমালিৰেই কটোৱা ভাল; বুঢ়া বয়সক ৰং ধেমালি কৰি মনৰ আনন্দেৰেই সাদৰ কৰি অনা ভাল; মিছাকৈয়ে দুখ বেজাৰ কৰা নিষ্প্ৰয়োজন।\nনানান্ কথা-বতৰাৰ পাছত, ৰাতিকৈ ভোজত এণ্টোনিও আৰু বাচনিওৰে সৈতে দেখা হব বুলি তেওঁলোেক দুজনক তাতে একেলগে এৰি আনসকল দিহাদিহি নিজৰ নিজৰ কামলৈ গল।\nএণ্টোনিও আৰু বাচানিও দুয়ো কথা পাতিবলৈ ধৰিলে,⸺\nএণ্টোনিও—“বন্ধু বাচানিও, তুমি যে মোক আজি কম বুলি কৈছিলা, কোৱাঁচোন বাৰু, কোন সুন্দৰীক নো মনে মনে চাবলৈ যাম বুলি ভাবিছা?”\nবাচানিও—“তুমি জানা এণ্টোনিও, মোৰ আৰ্থিক অৱস্থা এতিয়া কেনে?”\n“তোমাক মই সকলোতকৈ বেছি দিব লগীয়া। তোমাৰ মৰম মই বহুতো পাওঁ আৰু টকাও তোমাক বহুতো দিব লাগে। সেই দেখি আকৌ যে টকা খুজিম, ই মোৰ ভাল নেলাগে। তুমি মোৰ বন্ধু সেই দেখি তোমাক মই মোৰ সুখ দুখৰ কথা নকৈ কাক কম? সৰুতে কাড় ধনুৰ খেল খেলোঁতে যেতিয়া এপাত কাঁড় হেৰুৱাইছিলোঁ, আৰু এপাত কাঁড় সন্ধান কৰি ঠিক সেই কাঁড়েই মাৰি পঠিয়াইছিলো—সৰহ বাৰতে দুই পাত কাঁড়কে পাইছিলোঁ। এতিয়াও এণ্টোনিও, সেই তাকে কৰিব খোজোঁ। বেলমন্ট চহৰত অনুপমা সুন্দৰী মহিলা এজনী আছে। তেওঁৰ যেনে ৰূপ, তেনে গুণ, তেনে ধন। তেওঁৰ নাম পোৰ্শ্বিয়া। [ ৩ ] পৃথিবীৰ চাৰিউপিনৰপৰা ৰজা মহাৰজা আৰু আন আন বিখ্যাত মানুহ তেওঁৰ পাণিগ্ৰহণ কৰিবৰ বাবে বেলমণ্টলৈ আহে। মই যেতিয়া বেলমণ্টলৈ গৈছিলোঁ তেওঁৰ দৃষ্টি, ভাব চাই মোৰো মনত হৈছিল যে, ময়ো যদি তেওঁলোকৰ দৰে পাণিগ্ৰহণেচ্ছু হওঁ, মোৰ কৃতকাৰ্য হবৰ আশা আছে। সেই দেখি বন্ধু, তোমাক কওঁ, মোৰ যদি অৰ্থৰ বল থাকিলহেঁতেন, ময়ো চেষ্টা কৰি চালোঁহেঁতেন।”\nএণ্টো—“তুমি জানা মোৰ সৰ্বস্ব এতিয়া বিদেশত বেপাৰত লগাইছোঁ। এতিয়া মোৰ হাতত এনে কোনো সম্পত্তি নাই, যাক দি তোমাক সাহায্য কৰিব পাৰোঁ। সেই দেখি বন্ধু, যোৱাঁ ভেনিচৰ বজাৰত মোৰ নামৰ ওপৰত তুমি যদি টকা লব পাৰা চেষ্টা কৰাগৈ। ময়ো চেষ্টা কৰোঁগৈ। মোৰ নামে যদি পাৰে, তুমি বেলমণ্টৰ দেবী পোৰ্শ্বিয়াৰ ওচৰলৈ নিশ্চয় যাবা। আহাঁ বন্ধু! দুয়ো যাওঁ।”\n"https://as.wikisource.org/w/index.php?title=ভেনিচৰ_সাওদ/প্ৰথম_অধ্যায়&oldid=80334"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ১২ আগষ্ট ২০২০ তাৰিখে ২৩:৪০ বজাত সলনি কৰা হৈছিল।


প্ৰাক্তন ক্ৰিকেটাৰ তথা সাংসদ গৌতম গম্ভীৰক মৃত্যুৰ ভাবুকি! কোনে দিছে ভাবুকি? – News Time Assam by Pratham Khabar\nঘৰ/অপৰাধ/প্ৰাক্তন ক্ৰিকেটাৰ তথা সাংসদ গৌতম গম্ভীৰক মৃত্যুৰ ভাবুকি! কোনে দিছে ভাবুকি?\nভাৰতীয় ক্ৰিকেট দলৰ প্ৰাক্তন ক্ৰিকেটাৰ তথা বৰ্তমানৰ পূব দিল্লী সমষ্টিৰ বিজেপিৰ সাংসদ গৌতম গম্ভীৰে পাইছে মৃত্যুৰ ভাবুকি। আই এছ আই এছ কাশ্মীৰে মৃত্যুৰ ভাবুকি প্ৰদান কৰিছে বিজেপিৰ সাংসদ তথা প্ৰাক্তন ক্ৰিকেটাৰ গৰাকীক।\nপ্ৰাক্তন ক্ৰিকেটাৰ তথা সাংসদ গৌতম গম্ভীৰক মৃত্যুৰ ভাবুকি। বৃদ্ধি কৰা হৈছে সুৰক্ষা ব্যাৱস্থা।\nআই এছ আই এছৰ পৰা মৃত্যুৰ ভাবুকি লাভ কৰাৰ পাছতে প্ৰাক্তন ক্ৰিকেটাৰগৰাকীয়ে দিল্লী আৰক্ষীৰ ওচৰ চাপে। ইয়াৰ পাছতেই প্ৰতিক্ৰিয়াৰ সৃষ্টি হৈছে দিল্লীৰ বিজেপিৰ কৰ্মকৰ্তা সকলৰ মাজত। গৌতম গম্ভীৰে দিল্লী আৰক্ষীৰ ওচৰ চপাৰ পাছতে দিল্লী আৰক্ষীয়ে সমগ্ৰ বিষয়টো গুৰুত্ব সহকাৰে পৰ্যালোচনা কৰিছে বুলি উল্লেখ কৰে।\nইপিনে, দিল্লী আৰক্ষীয়ে গৌতম গম্ভীৰৰ দিল্লীস্থিত বাসগৃহৰ বাহিৰত নিৰাপত্তা ব্যৱস্থা বৃদ্ধি কৰা বুলি উল্লেখ জনাই।\ndeath threats Gautam Gambhir ISIS Kashmir security News News Time Assam Pratham Khabar\nআজি লাচিত দিৱস! লাচিত দিৱসৰ দিনা বীৰ পুৰুষক সুঁৱৰি...


দীপৰ বিল ধ্বংসৰ ষড়যন্ত্ৰ নেকি? - ChandubiNews\nদীপৰ বিল ধ্বংসৰ ষড়যন্ত্ৰ নেকি?\nগুৱাহাটী মহানগৰীৰ পাৰিপাৰ্শ্বিকতা ৰক্ষাৰ ক্ষেত্ৰত দীপৰ বিলৰ অৱদান অতুলনীয়। তেনে অৱদানক নস্যাৎ কৰি বিলখনৰ দক্ষিণ পাৰে হস্তীৰ প্ৰধান কৰিড’ৰৰ ওপৰেৰে দ্বৈত ৰে’লপথ নিৰ্মাণৰ পূৰ্ণ প্ৰস্তুতি চলাইছে ভাৰতীয় ৰে’ল বিভাগে।\n১৯৮৯ চনত দীপৰ বিলক পক্ষী অভয়াৰণ্য আৰু তাৰ ২০ বছৰ পাছত অৰ্থাৎ ২০০৯ চনত বন্যপ্ৰাণী অভয়াৰণ্য হিচাপে ঘোষণা কৰে। সম্প্ৰতি অসম চৰকাৰে দুমুখীয়া স্থিতি গ্ৰহণ কৰি এক প্ৰকাৰ বিলখনৰ জৈৱ–বৈচিত্ৰ ধ্বংসৰ চক্ৰান্তত লিপ্ত হৈ পৰিছে। এই চক্ৰান্তৰ অংশ স্বৰূপে এতিয়া বিলখনৰ মাজেৰে দ্বৈত ৰে’লপথ নিৰ্মাণত ৰাজ্য চৰকাৰে সন্মতি প্ৰকাশ কৰিছে। য’ত বন বিভাগ, ৰাজহ বিভাগ আৰু ৰে’লৱে বিভাগে যুটীয়াভাৱে জৰীপ পৰ্যন্ত সমাপন কৰিছে।\nএই অভিযোগ দীপৰ বিলৰ দাঁতিকাষৰীয়া ৰাইজৰ। এই কাৰ্যৰ বিৰোধিতাৰে যোৱা ২৮জুনত ইয়াৰ দাঁতিকাষৰীয়া চকৰ্দো, কলিতাপাৰা, মিকিৰপাৰা, দেউচতাল আদি গাঁৱৰ নেতৃস্থানীয় ব্যক্তিসকলে গুৱাহাটী প্ৰেছ ক্লাৱত এক সংবাদমেলৰ আয়োজন কৰে। উক্ত সংবাদমেলত কলিতাপাৰা ৰাইজ গয়ৰহৰ সম্পাদক প্ৰমোদ কলিতাই দীপৰ বিল সংৰক্ষণৰ বেলিকা চৰকাৰখনে কোনো যোগাত্মক পদক্ষেপ গ্ৰহণৰ বিপৰীতে ধ্বংস হ’ব পৰা কাম–কাজ সমুহত গুৰুত্ব আৰোপ কৰি অহাত আক্ষেপ প্ৰকাশ কৰে।\nবিলখনৰ মাজেৰে যোৱা কামাখ্যা–যোগীঘোপা ৰে’লপথেৰে দৈনিক ২০খন দ্ৰুতবেগী ৰে’ল চলাচল কৰে। উক্ত পথত ৰে’লৰ খুন্দাত বিগত ১৯৯২ চনৰ পৰা ২০১৪ চনলৈ ১৪টা হাতী আৰু অন্যান্য বন্যপ্ৰাণীৰ মৃত্যু ঘটিছে। তেনেক্ষেত্ৰত আকৌ দ্বৈত লাইনৰ ৰে’ল পথ নিৰ্মাণে বিলখনৰ জৈৱ–বৈচিত্ৰ অধিক ভয়াৱহভাৱে ধ্বংস হ’ব ই ধুৰূপ।\nউল্লেখ্য যে, কামাখ্যা–যোগীঘোপা ৰে’লপথে বিলখনক ইতিমধ্যে সংৰক্ষিত বনাঞ্চলৰ সেউজ অৰণ্যৰ সৈতে সংযোগ বিচ্ছিন্ন ঘটাই কোঙা কৰি তুলিছেই। উক্ত ৰে’লপথ নিৰ্মাণৰ পূৰ্বে গে’ট নং ২৭৩ আৰু ২৭৪ স্থান দুটা দীপৰ বিল আৰু ৰাণী সংৰক্ষিত বনাঞ্চলৰ সংযোগস্থল আছিল। যি সেউজীয়া বনাঞ্চলৰ পৰা বিলখনলৈ বন্যপ্ৰাণী অহা–যোৱা কৰা প্ৰধান পথ আছিল। কিন্তু ১৯৯১–১৯৯২ চনত উক্ত ৰে’লপথ নিৰ্মাণৰ ফলত বিল আৰু বনাঞ্চলৰ সংযোগ বিচ্ছিন্ন হ’ল। সঘনাই বাধাৰ সন্মুখীণ হৈ পৰা বন্যপ্ৰাণীসমূহৰ ৰে’ল দূৰ্ঘটনাত মৃত্যুৰ সংখ্যাও বাঢ়ি গ’ল। যিখন বিলত ২৩০ বিধ বিভিন্ন প্ৰজাতিৰ চৰাই আছিল তাত ২০১৪ চনৰ জৰীপত মাত্ৰ ৬৪ বিধ চৰাইৰ অৱস্থিতি পোৱা গৈছে। সঘনাই বাধাপ্ৰাপ্ত হোৱাৰ বাবে পূৰ্বৰ পথ সলনি কৰি নতুন পথেৰে অহা–যোৱা কৰাত মিকিৰপাৰা অঞ্চলত হাতীৰ উপদ্ৰৱ বাঢ়ি গ’ল। এতিয়া সেই অঞ্চলটোৰ মানুহে ভালকৈ খেতিবাতি কৰিব নোৱাৰা অৱস্থা এটাৰ সৃষ্টি হ’ল।\nআজাৰা ষ্টেচন এলেকাত গুৱাহাটী বন্যপ্ৰাণী সংমণ্ডল আৰু ৰঙিয়া ৰে’ল সংমণ্ডলে মুঠ চাৰিটা হস্তী দণ্ডি চিনাক্ত কৰিছিল। ৰাষ্ট্ৰীয় সেউজ ন্যায়াধিকৰণে উক্ত দণ্ডি সমূহত টানেল নিৰ্মাণৰ নিৰ্দেশ দিছিল যদিও ৰে’লৱে বিভাগে মাত্ৰ এটাহে টানেল নিৰ্মাণৰ ব্যৱস্থা কৰিব বুলি এক সূত্ৰত প্ৰকাশ। বাকী তিনিটা দণ্ডিৰ অৱস্থা কি হ’ব?\nসেয়ে বিলখনৰ দক্ষিণ পাৰৰ সলনি উত্তৰপাৰে উক্ত দ্বৈত ৰে’লপথ নিৰ্মাণৰ দাবী তোলে দাঁতিকাষৰীয়া ৰাইজে। ৰাইজৰ এই দাবীক চৰকাৰ তথা ৰে’ল বিভাগে কিমান গুৰুত্ব সহকাৰে গ্ৰহণ কৰে সেয়া সময়েহে ক’ব।\nLabels: Assam, chandubinews, Deepor Beel, environment, forest, hashtag, N F Railway, News, newscaster, newsletter, newsupdate, Pollution, rail line, বাতৰি


ভয়ংকৰ! কোভিড ৰোগীৰ মৃতদেহৰ চকুত বগা টেপ আৰু পেটত কটা দাগ; পৰিয়ালৰ ভয়ংকৰ অভিযোগ\nএই সন্দৰ্ভত কি ক’লে জিএমচিএইচৰ অধীক্ষকে?\nগুৱাহাটী , July 6, 2021 5:56 pm\nযোৱা ২ জুলাইৰ দিনা জিএমচিএইচত মৃত্যু হৈছিল এজন কোভিড আক্ৰান্ত যুৱকৰ।\nকিন্তু যুৱকজনৰ মৃতদেহৰ চকুত বগা টেপ লগোৱা আছিল আৰু পেটত কটা দাগ আছিল। এই কথা শেহতীয়াকৈ ৫ জুলাইৰ দিনা পোহৰলৈ আহে। যুৱকজনৰ নাম ৰাতুল শইকীয়া আৰু ঘৰ নগাঁওৰ ধিংৰ ভকতগাওঁত।\nপৰিয়ালৰ লোকৰ অভিযোগ অনুসৰি চিকিৎসালয়খনে মৃত যুৱকজনৰ চকু আৰু কিডনি বিক্ৰী কৰে। ইয়াৰ এক উচিত তদন্তৰ দাবী কৰে পৰিয়ালৰ লোকে।\nউল্লেখযোগ্য যে, মৃত যুৱকজনৰ সম্বন্ধীয় ভাতৃয়ে মহানগৰীৰ উলুবাৰী শ্মশানত মৃতদেহটো চোৱাৰ সময়ত মনে মনে এখন ফটো তোলে। যি ফটোত স্পষ্টকৈ ধৰা পৰিছিল যে মৃতদেহটোৰ চকুত লগোৱা আছিল বগা টেপ আৰু লগতে পেটৰো তলৰ ফালে তেজ বিৰিঙি থকা কটা চিহ্ন স্পষ্ট। মৃত্যুৰ পিছতে সেই অংশত কাটি কোনো অপাৰেচন কৰা হৈছে বুলি অনুমান কৰিব পাৰি।\nইয়াৰ পাছতে ছ’চিয়েল মিডিয়াত ফটোখন ভাইৰেল হৈ পৰে।\nইপিনে, পৰিয়ালৰ লোকৰ এই ভয়ংকৰ অভিযোগৰ পাছতে জিএমচিএইচৰ অধীক্ষক অভিজিত শৰ্মাই সংবাদমাধ্যমৰ জৰিয়তে এই অভিযোগ ভিত্তিহীন বুলি উল্লেখ কৰে।\nতেওঁ কয় ‘১ জুলাইৰ নিচেই পুৱাতে জিএমচিএইচত যুৱকজনক সংকটজনক অৱস্থাত ভৰ্তি কৰোৱা হৈছিল। ২ জুলাইৰ দিনা আইচিয়ুতে পুৱা ৭:২১ বজাত মৃত্যু হয় যুৱকজনৰ। যাতে চকুতো বেয়া নহয় সেয়েহে তুলা অলপৰে চকুটো ঢাকি দিয়া হয়। পৰিয়ালৰ লোকে অনা অভিযোগ বৰ দুৰ্ভাগ্যজনক। কিবা যদি ভুল বুজা-বুজি আছিল আমাৰ ওচৰলৈ আহিব লাগিছিল। যদি মৃত যুৱকজনৰ তেনেকুৱা কিবা দেখা পাইছিল তেন্তে দণ্ডাধীশ পৰ্য্যায়ৰ তদন্ত কৰিব লাগিছিল। তেতিয়া আমি মৰণোত্তৰ পৰীক্ষা কৰিলোহেঁতেন।‘\n‘এনেধৰণ মিছা অভিযোগ দিলে চিকিৎসকসকলৰ মনোবল ভাঙি যায়। এনেকুৱা ধৰণৰ বাতৰি প্ৰচাৰ নকৰিব, যদি কিবা সন্দেহ থাকে তেন্তে আমাক সুধি লৈ তাৰ পাছত সংকোচ থাকিলেহে বাতৰি প্ৰকাশ কৰিব।‘\nইপিনে, ফটোখনত পেটত কটা দাগ থকা স্বত্তেও সেই কথা মানি নলয় অভিজিত শৰ্মাই।\nতেওঁ কয় ‘ফটোখনত একো পেটত কটা দাগ নাই। যদি আছিলেই তেন্তে তেওঁলোকে লগে লগে আমাৰ লগত যোগাযোগ কৰিব লাগিছিল। যিটো প্লাষ্টাৰ লগোৱা থাকে মৃতদেহৰ নাম লিখিবলৈ সেই প্লাষ্টাৰ গুছাই দিলে ছাল গুছি যোৱাটো স্বাভাৱিক। দুয়োটা চকুৰ তুলাখিনি লগোৱা হৈছিল কিন্তু হয়তো এটা চকুৰ তুলাখিনি গুছি গৈছিল।‘\nউল্লেখযোগ্য যে, যোৱা ২৯ জুন তাৰিখে কভিডত আক্ৰান্ত হৈ নগাঁও চিকিৎসালত ভৰ্তি কৰোৱা হৈছিল যুৱকজনক। যদিও স্বাস্থ্যৰ অবনতি ঘটাত পিছলৈ গুৱাহাটী মেডিকেল কলেজলৈ লৈ আহে পৰিয়ালৰ লোকে।


Busarlin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Busarlin ar byavahar, ppali, parshwakriya, upkaar, kriya-pratikriya aaru satarkatabani\nBusarlin ৰ মূল্য আৰু পেকৰ চাইজ - Busarlin Price and Pack Size in Assamese - Busarlin ar mulya aaru pakor size\nBusarlin की जानकारी\nBusarlin ৰ লাভ আৰু ব্যৱহাৰসমূহ- Busarlin Benefits & Uses in Assamese- Busarlin ar laabh aaru byavaharsamuh\nBusarlin ৰ পালি আৰু সেয়া কেনেদৰে ল'ব- Busarlin Dosage & How to Take in Assamese - Busarlin ar paali aaru xeya kenedore lobo\nBusarlin ৰ পাৰ্শ্চক্ৰিয়াসমূহ- Busarlin Side Effects in Assamese- Busarlin ar parshwakriyasamuh\nBusarlin সংক্ৰান্ত সতৰ্কতাবাণীসমূহ- Busarlin Related Warnings in Assamese- Busarlin xonkranta xatarkatabanisamuh\nঅইন দৰৱৰ সৈতে Busarlinৰ গুৰুতৰ ক্ৰিয়া-প্ৰতিক্ৰিয়া- Severe Interaction of Busarlin with Other Drugs in Assamese- Oinor xoite Busarlin ar gurutor kriya-pratikriya\nBusarlin মতভেদসমূহ- Busarlin Contraindications in Assamese- Busarlin nishedhsamuh\nBusarlin ৰ বিষয়ে সততে সোধা প্ৰশ্নসমূহ- Frequently asked Questions about Busarlin in Assamese- Busarlin ar bikhoye satate xodha prashnasamuh\nখাদ্য আৰু মদৰ সৈতে Busarlin ক্ৰিয়া-প্ৰতিক্ৰিয়া- Busarlin Interactions with Food and Alcohol in Assamese- khadya aaru modor xoite Busarlin kriya-pratikriya\nBusarlin ৰ লাভ আৰু ব্যৱহাৰসমূহ - Busarlin Benefits & Uses in Assamese - Busarlin ar laabh aaru byavaharsamuh\nBusarlin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nBusarlin ৰ পালি আৰু সেয়া কেনেদৰে ল'ব - Busarlin Dosage & How to Take in Assamese - Busarlin ar paali aaru xeya kenedore lobo\nBusarlin-ৰ উপাদানসমূহ - Busarlin Active Ingredients in Assamese - Busarlin-ar upadaansamuh\nBusarlin ৰ পাৰ্শ্চক্ৰিয়াসমূহ - Busarlin Side Effects in Assamese - Busarlin ar parshwakriyasamuh\nগৱেষণাৰ ভিত্তিত, Busarlin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nBusarlin সংক্ৰান্ত সতৰ্কতাবাণীসমূহ - Busarlin Related Warnings in Assamese - Busarlin xonkranta xatarkatabanisamuh\nBusarlin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Busarlinএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Busarlin পুনৰাই গ্ৰহণ নকৰিব।\nBusarlin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Busarlinৰ পাৰ্শ্ব-প্ৰতিক্ৰিয়াৰ বিষয়ে জনা নাযায়। কাৰণ এইটো বিষয়ৰ ওপৰত গৱেষনা কৰা হোৱা নাই।\nবৃক্কত Busarlin কি প্ৰভাৱ দেখা গৈছে?\nBusarlinএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nযকৃতত Busarlin কি প্ৰভাৱ দেখা গৈছে?\nBusarlinৰ দ্বাৰা কলিজা প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nহৃদযন্ত্ৰৰ ক্ষেত্ৰত Busarlin ৰ কি প্ৰভাৱ দেখা গৈছে?\nBusarlinৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Busarlinৰ গুৰুতৰ ক্ৰিয়া-প্ৰতিক্ৰিয়া - Severe Interaction of Busarlin with Other Drugs in Assamese - Oinor xoite Busarlin ar gurutor kriya-pratikriya\nBusarlin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nBusarlin মতভেদসমূহ - Busarlin Contraindications in Assamese - Busarlin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Busarlin লোৱা অনুচিত যাতে -\nBusarlin ৰ বিষয়ে সততে সোধা প্ৰশ্নসমূহ - Frequently asked Questions about Busarlin in Assamese - Busarlin ar bikhoye satate xodha prashnasamuh\nএই Busarlin-এ অভ্য়াস বা নিচাৰ সৃষ্টি কৰে নেকি?\nহয়, আপুনি Busarlinৰ প্ৰতি আসক্ত হৈ পৰিব পাৰে। সেয়ে এয়া লোৱাৰ আগেয়ে ডাক্তৰৰ সৈতে পৰামৰ্শ কৰক।\nনহয়, Busarlin লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, কিন্তু Busarlin লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nমানসিক ৰোগৰ চিকিত্সাৰ বাবে Busarlin লৈ কোনো লাভ নাই।\nখাদ্য আৰু মদৰ সৈতে Busarlin ক্ৰিয়া-প্ৰতিক্ৰিয়া - Busarlin Interactions with Food and Alcohol in Assamese - khadya aaru modor xoite Busarlin kriya-pratikriya\nখাদ্য আৰু Busarlinৰ ক্ৰিয়া-প্ৰতিক্ৰিয়া\nকেতবোৰ খাদ্যৰ সৈতে সেৱনৰ ফলত Busarlinয়ে প্ৰভাৱ দেখুওৱাত পলম কৰিব পাৰে। এইবিষয়ে আপোনাৰ ডাক্তৰৰ সৈতে যোগাযোগ কৰক।\nমদ আৰু Busarlinৰ মাজৰ প্ৰতিক্ৰিয়া\nBusarlinৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nBusarlin ৰ অনুকল্প - Substitutes for Busarlin in Assamese\nআপুনি বা আপোনাৰ পৰিয়ালৰ কোনোবাই Busarlin লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Busarlin ব্যৱহাৰ কৰিছিল নেকি?\nআপুনি কিমান পৰিমাণে Busarlin সেৱন কৰিছিল?\nআপুনি Busarlin ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Busarlin সেৱন কৰে?


দিল্লীৰ জে’ এন ইউত উত্তৰ-পূবৰ ছাত্ৰ-ছাত্ৰীৰ প্ৰতিবাদৰ মুখত মুখ্য মন্ত্ৰী সোণোৱাল\nগুৱাহাটী , August 29, 2018 7:37 pm\nস্ব-ৰাজ্যৰ জ্বলন্ত সমস্যা নিজৰ মুখ্য মন্ত্ৰীৰ আগত দাঙি ধৰাত বিজেপিৰ ছাত্ৰ সংগঠন অখিল ভাৰতীয় বিদ্যাৰ্থী পৰিষদে বাধা দিয়াৰ অভিযোগত মঙলবাৰে নতুন দিল্লীৰ জৱাহৰলাল নেহৰু বিশ্ববিদ্যালয় প্ৰতিবাদত উত্তাল কৰি তোলে উত্তৰ-পূবৰ ছাত্ৰ-ছাত্ৰীয়ে।\nঅসম, অৰুণাচল প্ৰদেশ আৰু মণিপুৰৰ মুখ্য মন্ত্ৰী উপস্থিত থকা এ’ বি ভি পি আয়োজিত এখন সভাত উত্তৰ-পূবৰ ছাত্ৰ-ছাত্ৰীক মত বিনিময় দূৰৰে কথা প্ৰৱেশতে এবিভিপিয়ে বাধা দিয়াক কেন্দ্ৰ কৰিয়েই মঙলবাৰে সৃষ্টি হয় এই প্ৰতিবাদৰ।\nজৱাহৰলাল নেহেৰু বিশ্ববিদ্যালয়ৰ কইনা ছাত্ৰাবাসত অখিল ভাৰতীয় বিদ্যাৰ্থী পৰিষদৰ উদ্যোগত মঙলবাৰে ‘ইশান উদয়ঃ ব্ৰীজিং দ্য হাৰ্ট’ নামৰ এক অনুষ্ঠান অনুষ্ঠিত হৈছিল। অনুষ্ঠানটোত উপস্থিত আছিল অসমৰ মুখ্য মন্ত্ৰী সৰ্বানন্দ সোণোৱাল, অৰুণাচল প্ৰদেশৰ মুখ্য মন্ত্ৰী পেমা খাণ্ডু আৰু মনিপুৰৰ মুখ্য মন্ত্ৰী এন বীৰেন সিং।\nYesterday in JNU, ABVP verbally abused the entire northeast students community by using some extremely offensive, patronising and derogatory remarks. In this video, the common students from Assam who were present during the incident exposes ABVP, and their prejudice against people from India's northeast. We are mere common students not affiliated to any political organisations, and we demand that ABVP must apologise to the northeast community in JNU for their behaviour.#ABVPMustApologiseRead about the incident here – https://facebook.com/story.php?story_fbid=1072549569587070&id=854840158024680&ref=notif_textonly\nPosted by Assam Study Circle, JNU on Wednesday, August 29, 2018\nনিজ নিজ ৰাজ্যৰ জ্বলন্ত সমস্যাক লৈ তিনি মুখ্য মন্ত্ৰীৰে মত-বিনিময় কৰিব বিচাৰিছিল উত্তৰ-পূবৰ ছাত্ৰ-ছাত্ৰীসকলে। কিন্তু মুখ্য মন্ত্ৰীৰে মত-বিনিময়ৰ অনুমতি নিদি আনকি সভাতে প্ৰৱেশ কৰিবলৈ নিদিয়াত ব্যাপক প্ৰতিবাদ কৰে উত্তৰ-পূবৰ ছাত্ৰ-ছাত্ৰীসকলে।\nতিনি মুখ্য মন্ত্ৰীৰ উপস্থিত্তে নাগৰিকত্ব সংশোধনী বিধেয়ক আৰু দীনদয়াল উপাধ্যায় মহাবিদ্যালয় স্থাপনৰ বিৰোধিতা কৰে উত্তৰ-পূবৰ ছাত্ৰ-ছাত্ৰীসকলে।\nআনহাতে প্ৰতিবাদমুখৰ উত্তৰ-পূবৰ ছাত্ৰ-ছাত্ৰীসকলক বাংলাদেশীৰ সমৰ্থক, নক্সাল বুলি গালি-গালাজ দি শ্ল’গান দিয়ে একাংশ এবিভিপি সদস্যই।


আই চি চি লৈ শচীনৰ বিশেষ অনুৰোধ - Olympia Sports\nHomeNewsআই চি চি লৈ শচীনৰ বিশেষ অনুৰোধ\nআই চি চি লৈ শচীনৰ বিশেষ অনুৰোধ\nকিম্বদন্তী ক্ৰিকেটাৰ শচীন টেণ্ডুলকাৰে ক্ৰিকেটৰ সৰ্বোচ্চ সন্থা আই চি চি লৈ জনাইছে এটা বিশেষ আহ্বান। সকলো বেটছমেনৰ বাবে হেলমেট পৰিধান কৰাটো বাধ্যতামূলক কৰাৰ আহ্বান জনাইছে তেওঁ। চলিত বৰ্ষৰ আই পি এলৰ এখন মেচত ছানৰাইজাৰ্ছ হায়দৰাবাদৰ বেটছমেন বিজয় শংকৰক ৰান লোৱাৰ সময়ত বলে কৰা আঘাতৰ কথা আঙুলিয়াই দি তেওঁ কয় যে সদ্যহতে আমি যি দেখিলোঁ সেয়া আৰু অধিক গুৰুতৰো হ’ব পাৰিলেহেঁতেন। খেলবিধ আগতকৈ বেগী ঠিকেই হৈছে কিন্তু সেই অনুসৰি সুৰক্ষিত হৈছে জানো? তেওঁ লগতে কয় যে স্পীনাৰেই হওক বা পেচ বলাৰেই হওক বেটছমেনে হেমলেট পিন্ধাটো বাধ্যতামূলক কৰিব লাগে।\nউল্লেখযোগ্য যে কিছুমান বেটছমেনে সাধাৰণতে স্পীনাৰৰ বলিঙৰ সময়ত হেমলেট পৰিধান নকৰে। কিন্তু বলৰ আঘাতত খেলুৱৈ ধাৰাশাৰী হোৱাৰ অলেখ উদাহৰণ আছে। অষ্ট্ৰেলিয়াৰ এগৰাকী প্ৰতিভাৱান ক্ৰিকেটাৰ ফিলিপ হিউজে বলাৰৰ বলৰ আঘাতত প্ৰাণ হেৰুৱাব লগাও হৈছিল।\nPrevious articleমেচখনত দ্বি-শতক অর্জন কৰিছিল কিন্তু তাৰ পিছৰ পৰা আৰু খেলাৰ সুযোগ নাপালে এইগৰাকী ক্ৰিকেটাৰে!!\nNext article‘মাহেকীয়াৰ বিষয়ে কথা পাতো আহক!!’\nমধ্যপ্ৰদেশৰ দুৰ্গম অঞ্চলৰ ৫৬০ টা আদিবাসী শিশুলৈ শচীনৰ সহায়\nএ এফ চি চেম্পিয়নচ লীগৰ গ্ৰোপ ইৰ মেচ অনুষ্ঠিত হ’ব গোৱাত


Download and installaunicode font (Click here to download), if your system does not support Assamese text. জুনুকাগঙাটোপ টোকোৰা আৰু চিতল বৰাগী মেকুৰীবুঢ়া আৰু শিয়ালৰাজহাঁহ আৰু কাউৰীবান্দৰ আৰু শিয়ালবুঢ়ী আইৰ সাধু চিলনীৰ জীয়েকৰ সাধুচম্পাৱতীঢোঁৰাকাউৰী আৰু টিপচী চৰাইদীঘলঠেঙীয়াএজনী মালিনী আৰু এজোপা ফুলগঙাটোপ লটকনমেকুৰীৰ জীয়েকৰ সাধুসৰবজানতেলীয়াসাৰেং আৰু ফেচুতীখৰ আৰু চুটিবাই নুমলীয়া পোকুকুৰীকণাতেজীমলাঔ-কুঁৱৰীবুধিয়ক শিয়ালবুঢ়া-বুঢ়ী আৰু শিয়ালএটা শিঙৰা মাছৰ কথাএটা বলী মানুহবাঘ আৰু কেঁকোৰাৰ সাধুতুলা আৰু তেজাকটা যোৱা নাক, খাৰণি দি ঢাকজৰদ্‌গৱ ৰজাৰ উপাখ্যানপানেশৈজোঁৱাইৰ সাধুভেকুলীৰ সাধুতাৱৈয়েকৰ সাধুলখিমী তিৰোতাদুই বুধিয়ককাঞ্চনী\tভুচুং পহুজুনুকাবুঢ়া আৰু শিয়াল বাখৰ বাখৰককাদেউতা আৰু নাতিল'ৰাকুৰুৱাচৰাই আৰু বামুণৰ সাধুএক হাতী আৰু ফেঁচাৰ কথাবৰচোৰ বুঢ়া-বুঢ়ীয়ে বগৰিগুটি ৰোৱাৰাক্ষস পণ্ডিততিনিজন ডেকা পণ্ডিতদেৱাঙ্গভূষণ বস্ত্ৰকণ আৰু মনবত্ৰিশ লক্ষণীয়া দৰা-কন্যা বামুণ আৰু বামুণীঅবুজ ৰজাৰ বিবুজ মন্ত্ৰীবামুণৰ ভাগ্যভূত আৰু বাঢ়ণীশাঁখিনা আৰু শাঁখিনীএক সন্ন্যাসীৰ কথাএটা বুঢ়া আৰু পাঁচ পুতেক ৰাক্ষস পণ্ডিতৰাজমন্ত্ৰী আৰু নাপিতকণা আৰু কুঁজা কথাবাহী বুঢ়া নিমাতী কন্যা নোমল আৰু সোণপাহী পেট-ভাতুৰ কথা শিয়াল পগলাৰজাৰ ল’ৰা আৰু শিয়ালসোণ-বৰিষ ৰজা বেটুকোঁৱৰছয় সখিয়েক,এক ৰাক্ষসীদুই ৰাজপুত্ৰ বত্ৰিশ লক্ষণীয়া দৰা-কন্যা\n“আজি বত্ৰিশ লক্ষণীয়া দৰা কন্যাৰ সাধু” ক’ম বুলি ককাকে নাতিয়েকক ওচৰলৈ চপাই আনি কবলৈ ধৰিলে,-\nএজন ৰজাৰ এটি বত্ৰিশ লক্ষণীয়া ল’ৰা হৈছিল৷ ল’ৰাটি ক্ৰমে ডাঙৰ দীঘল হৈ ডেকা হ’লত, ৰজাই ল’ৰালৈ ছোৱালী বিচাৰিবলৈ মন মেলিলে; কিন্তু ৰজাৰ ল’ৰাই ক’লে যে তেওঁ তেওঁৰ নিচিনা বত্ৰিশ লক্ষণেৰে এজনী ছোৱালীৰ নেপালে বিয়া নকৰায়, আৰু সেই ছোৱালী তেওঁ নিজে চাই ল’ব৷ এই কথা শুনি ৰজাই পুতেকক মাতি নি কলে, “বোপা, তুমি বিবাহৰ কন্যা নিজে চাই লবা বুলি শুনি মই বৰ সন্তোষ পাইছোঁ৷ এই বুঢ়া মানুহজন তোমাৰ লগত দিলোঁ; ঘোৰাশালৰ পৰা এটা সুন্দৰ ঘোৰা বাছি নি তুমি বিদেশলৈ যাত্ৰা কৰাঁ৷” ৰজাৰ এই আদেশ পাই কোঁৱৰে ক’লে, “দেউতা, আপোনাৰ আদেশ শিৰোধাৰ্য কৰিলোঁ; কিন্তু মই বিদেশত কিমান দিন কত ঠাইত ফুৰিব লাগিব তাৰ কি ঠিক? এই কাৰণে মোৰ লগত এটা ডেকা মানুহ দিয়ক, বুঢ়া মানুহৰ পৰা মোৰ সুবিধা নহয়৷”\nৰজাই এটা ডেকা মানুহক যুবৰাজৰ লগুৱা কৰি দিলে৷ কোঁৱৰেও ঘোৰাশালৰ পৰা এটা সুন্দৰ তাজী ঘোৰা বাছি লৈ আনন্দেৰে বিদেশলৈ যাত্ৰা কৰিলে৷ কোঁৱৰ এখন সুন্দৰ ৰাজ্যত উপস্থিত হ’লগৈ৷ সেই ৰাজ্যৰ ৰজাৰ এজনী বত্ৰিশ লক্ষণীয়া সুন্দৰী ছোৱালী আছিল৷ কন্যাই তেওঁৰ সখীসকলেৰে সৈতে ওচৰৰ এখন সৰু নদীত স্নান কৰিবলৈ যাওঁতে কোঁৱৰে দেখা পালে, আৰু তেওঁৰ মনৰ জোখাৰে কন্যা দেখি পৰম আনন্দ লভিলে৷ কোঁৱৰে যদিও দূৰৈৰপৰা ৰাজ-কন্যাক দেখিছিল তথাপি ৰাজ-কন্যা আৰু তেওঁৰ সখীসকলে কোঁৱৰক দেখা নাছিল৷ তেওঁলোকে হাঁহি মাতি নানান ধেমালি কৰি নদীলৈ গৈছিল৷ নদীলৈ যোৱা বাটৰ দুয়ো শাৰীয়ে মণিৰাজ, যুতি, তগৰ, বকুল, থলপদ্যু, গুটিমালী আৰু শেৱালি প্ৰভৃতি ফুল ৰমক জমক কৰি ফুলি আছিল৷ সেই সুন্দৰ ফুলনিৰ মাজত ৰাজ-কন্যা আৰু তেওঁৰ সখীসকলক কোঁৱৰে দেৱকন্যাৰ দৰে দেখি বৰ বিমোহিত হৈছিল৷ সেই ফুলনিৰ এটা মণিৰাজ ফুলৰ পাতত কোঁৱৰে তেওঁৰ সকলো বৃত্তান্ত লিখি ৰাজকন্যাই দেখাকৈ থৈ আহিল৷ তাৰ পাছত কোঁৱৰে কি উপায়েৰে কন্যা লাভ কৰিব এই চিন্তাত লাগি গ’ল, আৰু অৱশেষত মালিনীৰ ঘৰত আশ্ৰয় লৈ কাৰ্য্য সিদ্ধিৰ উপায় চিন্তিবলৈ ধৰিলে৷\nইফালে ৰাজকন্যাই সখীসকলেৰে সৈতে গা ধুই উভতি আহোঁতে কোঁৱৰে লিখি থৈ যোৱা ফুলৰ পাতত তেওঁৰ চকু পৰিল৷ তাত লিখা সকলোখিনি তেওঁ পঢ়ি চাই কোঁৱৰৰ ৰূপ, গুণ আদি আৰু কোঁৱৰ মালিনীৰ ঘৰত থাকিব বুলি জানিব পাৰিলে৷ ৰাজকন্যাই সেই ফুলৰ পাত ছিঙি ঘৰলৈ লৈ আহিল৷ ঘৰত তেওঁ কোঁৱৰৰ নামে এখন পত্ৰ লিখি এটা টেমাত কেইখনমান থুৰিৱা তামোলেৰে সৈতে ভৰাই মালিনীৰ হাতত কোঁৱৰলৈ দি পঠালে৷ কোঁৱৰে চিঠি পঢ়ি চালে৷তাত লিখা আছিল যে, দুদিনৰ পাছত ৰাজকন্যাৰ স্বয়ম্বৰ হব; সেই স্বয়ম্বৰৰ দিনা কোঁৱৰে কন্যা অহা দেখা পালেই সোঁহাত আগবঢ়াই দিব আৰু কন্যাইও তেওঁৰ মূৰতে মালা দিব৷কোঁৱৰে চিঠিখন পঢ়ি চাই গাৰুৰ তলত থলে৷ ৰাতি কোঁৱৰৰ টোপনি আহিলত লগুৱাটোৱে চিঠিখন উলিয়াই চাই আকৌ আগৰ দৰেই গাৰুৰ তলতে সুমাই থলে; আৰু সি মনে মনে কোঁৱৰক ঠগি বত্ৰিশ লক্ষণীয়া কন্যাক পাবলৈ ফন্দি পাতিবলৈ ধৰিলে৷\nৰাজকন্যাৰ স্বয়ম্বৰৰ দিনা লগুৱাটোৱে এটা বুধি সাজি মোহিনীভাং আনি ঘোটা কৰিলে৷ কোঁৱৰৰ বাটিত সি ভাং সৰহকৈ দি নিজে নাম-মাত্ৰ ললে৷ঘোটা-ভাং খাই কোঁৱৰ অচেতন হৈ পৰি থাকিল৷ সি কোঁৱৰৰ সাজ পিন্ধি ঘোৰাত উঠি স্বয়ম্বৰৰ ঠাই পালেগৈ৷ কন্যা সমাজলৈ আহিবৰ পৰ হ’লত সি সোঁহাত আগবঢ়াই দিলে আৰু কন্যায়ো কোঁৱৰ বুলি তাৰ মূৰত মালা দিলে৷ লগুৱাটোৱে তেতিয়াই কন্যাৰ সৈতে কোঁৱৰৰ ঘোৰাত উঠি ঘোৰা চেকুৰাই গুচি গ’ল৷ কিছুমান বাট গৈ কন্যাই তাৰ গাৰ দুৰ্গন্ধ পালে আৰু মুখলৈ চাই সি ৰাজকোঁৱৰ নহয় বুলি জানিব পাৰিলে৷ তাৰ পাছত কন্যাই ভাবি চিন্তি তাক ক’লে, “মোৰ বৰ পিয়াহ লাগিছে; যেনেতেনে মতে অলপ পানী আনি দিয়াঁ৷” সি কন্যাৰ সঁচাসঁচিকৈয়ে পিয়াহ লাগিছে বুলি ভাবি, কন্যাক ঘোৰাৰ ওপৰতে ৰাখি, ওচৰৰ এখন নৈৰপৰা পানী আনিবলৈ গ’ল৷ ইফালে কন্যাই মুনিহৰ দৰে সাজ পিন্ধি ঘোৰা চেকুৰাই দিলে৷ সেই দিনা কন্যা গৈ এখন নতুন ৰাজ্যত ওলালগৈ; আৰু সেই ৰাজ্যত তেওঁৰ নাম বাহুবল বুলি চিনাকি দিলে৷ সেই ৰাজ্যত এটা বৰ ভয়ানক ৰাক্ষস আছিল৷ সেই ৰাক্ষসে ৰাজ্যত বহুত উপদ্ৰৱ কৰি মানুহৰ সুখ-শান্তি নাইকিয়া কৰিছিল; ৰাজ্যৰ মানুহবিলাকে বাহুবলক সেই ৰাক্ষস মাৰিব পাৰিব নে নোৱাৰে এই কথা সোধাত তেওঁ অনায়াসে পাৰিব বুলি ক’লে৷ ৰাইজে এই কথা ৰজাত জনালেগৈ৷ ৰজাই আনন্দ পাই ৰাক্ষস মাৰিব পাৰিলে বাহুবলক তেওঁৰ নিজৰ কন্যা আৰু অৰ্দ্ধৰাজ্য দিব বুলি প্ৰতিজ্ঞা কৰিলে৷ বাহুবলে এডাল ডাঙৰ শূল গঢ়াবলৈ ৰজাক ক’লে৷ ৰজাই দুদিনৰ ভিতৰতে শূলডাল গঢ়োৱাই দিলে৷ বাহুবলে মৰণলৈ ভয় এৰি সেই শূল লৈ ভৰ দুপৰৰ সময়ত ৰাক্ষস মাৰিবলৈ গ’ল; কাৰণ ৰাক্ষসে ৰাতি মানুহ গৰু আদি খাই দুপৰীয়া ধোবাং-জুৰি এজোপা ডাঙৰ বৰ-গছৰ তলত শুই থাকে৷ বাহুবলে দেখিলে যে ৰাক্ষসৰ বৰ টোপনি৷ হাতত সাৰে, ভৰিত সাৰে লাহে লাহে তেওঁ ওচৰ চাপি গৈ ৰাক্ষসৰ মেল খাই থকা মুখত শূলডাল ঠাহি ভৰাই দিলে৷ ৰাক্ষসে ডেডাউৰি মাৰি তৎক্ষণাৎ মৰি থাকিল৷ ৰাক্ষসৰ ডেডাউৰি শুনি বাহুবলক খালে বুলি সকলোৱে অনুমান কৰিছিল; কিন্তু যেতিয়া ৰাক্ষস মাৰি তেওঁ ওলালহি তেতিয়া সকলোৱে দেখি তেওঁক নানান প্ৰশংসা কৰিবলৈ ধৰিলে৷ ৰজাই তেওঁৰ প্ৰতিজ্ঞামতে বাহুবলক কন্যা দান কৰিবলৈ ধৰিলত, বাহুবলে কিছুদিনৰ পাছত হে বিয়া কৰাব বুলি ক’লে আৰু ৰজাৰ পদূলিতে এতিয়া এটা ঘৰ সজাই দিয়াবলৈ মাথোন ৰজাক খাটিলে৷ ৰজাই আনন্দেৰে বাহুবলক পদূলিতে এটা সুন্দৰ ঘৰ সজাই দিয়ালে৷ বাহুবলে সেই ঘৰতে বহি দিনে-ৰাতিয়ে অহা-যোৱা কৰা মানুহ চাবলৈ ধৰিলে৷\nলগুৱাটোৱে কন্যাক ঘোৰাত তুলি লে যোৱাৰ পাছত, সন্ধ্যা সময়ত ৰাজকোঁৱৰৰ গাত তত আহিল, ভাঙৰ ৰাগিয়ে এৰিলে৷ তেওঁ শোৱাপাটিৰ পৰা উঠি, দুষ্ট লগুৱাটোৱে তেওঁক ফাঁকি দিলে বুলি জানিব পাৰিলে৷ পিছদিনা ৰাতিপুৱাই তেওঁ সেই ঠাইৰপৰা গুচি গ’ল৷ কোঁৱৰ কন্যাৰ বেজাৰত বলিয়াৰ দৰে হ’ল৷ বলিয়ালি কৰি এমাহ ফুৰি ফুৰি কোঁৱৰ সেই কন্যা থকা ৰাজ্যতে ওলালগৈ৷ কন্যাই কোঁৱৰক চিনি পাই মাতি নি তেওঁৰ বিষয়ে অচিনাকিভাৱে সকলো কথা সুধি ললে৷ তাৰ পাছত তিৰোতাৰ সাজ পিন্ধি তেওঁ যেতিয়া কোঁৱৰৰ ওচৰ চাপিল তেতিয়াহে কোঁৱৰে কন্যাক চিনি পাই অতি আনন্দ পালে৷\nইপিনে লগুৱাটোৱে পানী আনি কন্যাক নাপাই সিও কোঁৱৰৰ দৰে বলিয়া হ’ল৷ বলিয়ালি কৰি গৈ থাকোঁতে থাকোঁতে এদিন সি ভটংকৰে কন্যা থকা ঠাইতে ওলালগৈ৷ কন্যাই তাক চিনি পাই মতাই সকলো কথা সুধিলে৷ ছদ্ম কৰি থকা কন্যাক সি চিনি নাপাই ক’লে, “মই এইবাৰ তাইক পালে ওভোতাই ছাল বখলিয়াই তাত লোণ-খাৰ সানিম৷” তাৰ পাছত কন্যাই নিজৰ সাজ পিন্ধিলত সি কন্যাক চিনিব পাৰি আচৰিত মানিলে৷ তেতিয়া কন্যাৰ আদেশমতে ৰজাৰ মানুহে তাক ধৰি তাৰ ওভোতাই ছাল বখলিয়াই লোণ-খাৰ সানি শাস্তি দিলে৷ সি যন্ত্ৰণা ভোগ কৰি মৰি থাকিল৷\nঅৱশেষত কন্যাই নিজৰূপে সকলোৰে আগত দেখা দিলে৷ ৰাজ্যৰ ৰজা প্ৰজা সকলোৱে ঘটনাটো দেখি শুনি আচৰিত মানিলে৷ বত্ৰিশ লক্ষণীয়া ৰাজকন্যাৰ আদেশ অনুসাৰে সেই দেশৰ ৰজাই ৰাজকন্যাক কোঁৱৰলৈকে বিয়া দিলে আৰু অৰ্দ্ধ ৰাজ্যও এৰি দিলে৷ এইদৰে দুজনী সুন্দৰী কন্যা আৰু অৰ্দ্ধৰাজ্য লাভ কৰি ৰাজকোঁৱৰ স্বদেশলৈ উভতি আহিল৷ ৰজাইও পুতেকৰ সৌভাগ্য দেখি আনন্দ মনেৰে কাল কটাবলৈ ধৰিলে৷


খানাপাৰাৰ খেলপথাৰখনক সোণৰ কণী পৰা হাঁহত পৰিণত কৰিছে অসম কৃষি বিশ্ববিদ্যালয় কৰ্তৃপক্ষই\nবিমানবন্দৰ থকাৰ পাছতো অসম কৃষি বিশ্ববিদ্যালয়ৰ খেলপথাৰত হেলিপেড কিয়?\nগুৱাহাটী , March 26, 2019 12:13 pm\nখানাপাৰাৰ পশু চিকিৎসাবিজ্ঞান মহাবিদ্যালয়ৰ খেলপথাৰ। ফাইল ফটো\nনিৰ্বাচনৰ বতৰত হেলিকপ্তাৰেৰে ৰাজ্যত প্ৰচাৰ অভিযানৰ বাবে সাজু হৈছে কেইবাটাও ৰাজনৈতিক দল। একোটা দলে ভাড়ালৈ লৈছে এখনৰ পৰা চাৰিখনলৈকে হেলিকপ্তাৰ।\nদুটাকৈ প্ৰধান ৰাজনৈতিক দল বিজেপি আৰু কংগ্ৰেছে ভাড়ালৈ লোৱা হেলিকপ্তাৰসমূহ ৰখোৱাৰ বাবে স্থান নিৰ্ধাৰণ কৰিছে অসম কৃষি বিশ্ববিদ্যালয়ৰ গুৱাহাটীৰ খানাপাৰা চৌহদ অৰ্থাৎ অসম পশু চিকিৎসা বিজ্ঞান মহাবিদ্যালয়ৰ খেলপথাৰ। দল দুটাৰ সূত্ৰই এই কথা প্ৰকাশ কৰিছে।\nকিন্তু গুৱাহাটীত এটা আন্তৰ্জাতিক বিমান বন্দৰ থকাৰ পাছতো এখন বিশ্ববিদ্যালয়ৰ খেলপথাৰক খেলৰ সলনি হেলিকপ্তাৰ অৱতৰণৰ স্থান হিচাপে ব্যৱহাৰ কৰিবলগীয়া হ’ল কিয়?\nৰাজ্যিক বিজেপিৰ সূত্ৰই আমাক জানিবলৈ দিয়া মতে, এইবাৰৰ লোকসভা নিৰ্বাচনৰ প্ৰচাৰৰ বাবে দলটোৱে চাৰিখন হেলিকপ্তাৰ ভাড়ালৈ লৈছে। একেদৰে প্ৰদেশ কংগ্ৰেছে দুখন হেলিকপ্তাৰ ভাড়ালৈ লোৱা কথা আমাৰ আগত প্ৰকাশ কৰিছে। অৱশ্যে কংগ্ৰেছে ভাড়ালৈ লোৱা হেলিকপ্তাৰ এতিয়ালৈ আহি পোৱা নাই।\nনিৰ্বাচনৰ আগৰ এই সময়ছোৱাত বিভিন্ন সময়ত অসম কৃষি বিশ্ববিদ্যালয় তথা পশু চিকিৎসা বিজ্ঞান মহাবিদ্যালয় কৰ্তৃপক্ষই হেলিপেড সজাবলৈ এৰি দিয়া এই খেলপথাৰখনত উঠা-নমা কৰিব ৰাজনৈতিক দলৰ হেলিকপ্তাৰ। এই খেলপথাৰৰ পৰাই উৰা মাৰিব বা ইয়াৰ জৰিয়তেই আগমন ঘটিব বহু হাইপ্ৰফাইল নেতাৰ। তেনে এক পৰিৱেশত বিশ্ববিদ্যালয়ৰ ছাত্ৰ-ছাত্ৰী খেলিব ক’ত?\nযিহেতু হেলিকপ্তাৰ অৱতৰণ আৰু ৰাজনৈতিক নেতাসকলৰ আহ-যাহ চলি থকিব এই খেলপথাৰত নিৰাপত্তা ব্যৱস্থা কটকটীয়া হোৱাটোও স্বাভাৱিক। তেনে সময়ত খেলপথাৰখনত ক্ৰীড়াৰ পৰিৱেশ থাকিবনে?\nইপিনে, বিশ্ববিদ্যালয় কৰ্তৃপক্ষই খেলপথাৰখনত হেলিকপ্তাৰ অৱতৰণৰ বাবে এদিনৰ ভাড়া নিৰ্ধাৰণ কৰিছে ৬০ হাজাৰ টকা। এই কথা বিশ্ববিদ্যালয়খনৰ ছাত্ৰ কল্যাণ বিভাগৰ সহযোগী সঞ্চালক তথা ক্ৰীড়া প্ৰকল্পটোৰ তত্ত্বাৱধায়ক ৰঞ্জিত নেওগে নৰ্থ-ইষ্ট নাওক জানিবলৈ দিছে।\n“পূৰ্বতে খেলপথাৰৰ ভাড়া দৈনিক দহ হাজাৰ আছিল। কিন্তু যোৱা ৩১ ডিচেম্বৰত ইয়াৰ সংশোধন ঘটাই দৈনিক ৬০ হাজাৰ টকালৈ এই নিৰিখ বৃদ্ধি কৰা হৈছে। সেই অনুসৰি হেলিকপ্তাৰ অৱতৰণৰ বাবেও ৰাজনৈতিক দলসমূহে এদিনত ৬০ হাজাৰকৈ টকা আদায় দিব লাগিব”, ড০ ৰঞ্জিত নেওগে কয়।\nতেওঁ লগতে ৰাজনৈতিক দলসমূহে এই ভাড়া কিছু হ্ৰাস কৰাৰ বাবে অনুৰোধ জনোৱাৰ সম্ভাৱনা ব্যক্ত কৰি তেনেক্ষেত্ৰত কৰ্তৃপক্ষই আলোচনা মৰ্মে সিদ্ধান্ত ল’ব বুলিও জানিবলৈ দিয়ে।\nউল্লেখ্য যে, এসময়ৰ গুৱাহাটীৰ এখন অতি উৎকৃষ্ট খেলপথাৰ হিচাপে পৰিগণিত খানাপাৰাৰ অসম পশু চিকিৎসা বিজ্ঞান মহাবিদ্যালয়ৰ খেলপথাৰখনৰ এতিয়াৰ দুৰৱস্থাৰ বিষয়ে নৰ্থ-ইষ্ট নাও-এ বহুকেইটা বাতৰি পূৰ্বে প্ৰকাশ কৰিছে। বিগত কেইবাবছৰ ধৰি বিভিন্ন অনুষ্ঠান, সভা-সমিতি আৰু হেলিকপ্তাৰ অৱতৰণৰ স্থান হিচাপে ব্যৱহাৰৰ ফলত এই খেলপথাৰত এতিয়া নাইকীয়া হৈ পৰিছে ক্ৰীড়াৰ পৰিবেশ।\nকেইবাবছৰ ধৰি খেলৰ লগত সম্পৰ্ক নথকা কাৰ্যৰ বাবে ব্যৱহাৰ কৰিবলৈ এৰি দি এসময়ৰ এই উৎকৃষ্ট খেলপথাৰখনক এতিয়া সোণৰ কণী পৰা হাঁহত পৰিণত কৰিছে অসম কৃষি বিশ্ববিদ্যালয় কৰ্তৃপক্ষই। কিন্তু ভাড়াৰ বাবত বছৰি লাখ লাখ টকা সংগ্ৰহ কৰা বিশ্ববিদ্যালয় কৰ্তৃপক্ষই নলয় খেলপথাৰখনৰ উন্নয়নৰ কোনো ব্যৱস্থা।


সম্পাদকীয় (অজয় লাল দত্ত) - সাহিত্য ডট অৰ্গ\nMarch 14, 2013 16 Comments\nদোমোজা আৰু দ্বন্দ্বৰ মাজেদি\nবেছি দিনৰ আগৰ কথা নহয়, হয়তো ডেৰ দশক পুৰণি কথা। ৰাতিপুৱা শুই উঠি প্ৰথমেই ঘৰৰ গোহালিৰ পৰা গৰুকেইটা সমুখৰ পদূলিলৈ উলিয়াই আনি বান্ধিব লাগে। দীঘল পদূলিৰ দুয়োকাষে থকা তামোলৰ গছ কেইজুপিতে গাইজনী বান্ধি গাখীৰ খীৰাবলৈ সুবিধা কৰি দিওঁ। তাৰ কাষতে থকা শেৱালি জোপাৰ তলসৰা শেৱালি ফুল সৰু খৰাহি এটাত আনি বুটলি পাকঘৰত থৈ আহোঁ। তেতিয়ালৈ আকাশবাণী ডিব্ৰুগড়েও মাত লগায়। ৰেডিঅ’টোত ভক্তি-সংগীত বাজি উঠাৰ লগে লগে মায়ে চোতাল সৰা সামৰি গাখীৰ খীৰাবলৈ লয়।\nভঁৰালতলৰ গোহালিৰ একোণে থকা হাঁহ, কুকুৰা কেইটা মেলি দিওঁ। হাঁহ পোৱালি কেইটাৰ বাবে কোৰখন লৈ কেঁচুৰ সন্ধান কৰোঁ, কাউৰীৰ সতে যুঁজ দিওঁ। গোহালিৰ গোবৰ সৰু কোৰখনেৰে চপাই নি লাও, বেঙেনা, শাক আদিত দিব পৰাকৈ কাষৰে গাত এটাত গোটাই থওঁ, মাজে মাজে ফল-ফুলৰ গছৰ গুৰিত সেইবোৰ দিওঁ। তাৰ পাছত হাত-ভৰি ধুই গৰম গাখীৰকণেৰে কাঁহৰ বাতিত “ভজা পিঠাগুৰি” এবাতি খাওঁ। তাৰ পাছত একেবাৰে চাৰে-আঠটাৰ গীতাঞ্জলি, সুগম সংগীতৰ অনুষ্ঠান আৰম্ভ হোৱালৈ পঢ়া-শুনা। তাৰ পাছত ঘৰৰ লাই-জাৱৰিৰে গৰমা-গৰম ভাত, তাৰ পাছত স্কুল। স্কুলৰ পৰা আহি ককাদেউতাৰ ডাঙৰ পুখুৰীটোত ভাত কেইটামান টোপ হিচাপে লৈ বৰশী বাওঁ। নতুনকৈ মেলা জাপানী কাৱৈবোৰ ভাতৰ টোপতে বৰকৈ খোঁটে, তিনি চাৰিজনী তুলি আনি বীৰদৰ্পে ঘৰত ভাজি লৈ, বাৰীৰ লাই-মূলাৰ লগত মামাৰ ঘৰৰ সৰিয়হৰ পকা তেল মোহাৰি, ভাতকেইটা সোৱাদ লগাই খাওঁ। তাৰ পাছতে লৰ ধৰোঁ খেলা-ধূলাৰ বাবে, সমনীয়াৰ সতে সন্ধিয়াৰ বেলি ডুবা চাওঁ …..\nসেয়া ঠিক অতীত নহয়, কিন্তু সময়ৰ গতিত যেন সেই দিনবোৰ হেৰাই গ’ল। এতিয়া হিচাপ কৰোঁ, সেই দিনত ঘৰত খোৱা প্ৰতিটো চাউল, আলু, কচু, লাই-জাৱৰি-শাক-পাত, মাটিমাহ বা ৰহৰ দাইল, মাছ, মাংস সকলো আছিল ঘৰৰ বা প্ৰতিবেশীৰ বাৰীৰ। নিমখ আৰু তেলৰ প্ৰয়োজনো বেছিভাগ সময়ত কল খাৰ আৰু ঘাই ঘৰত পেৰা পকা তেলেৰে পূৰণ হৈছিল। বজাৰ শব্দটোৰ সৈতে চিনাকি হোৱাৰ বিশেষ দৰকাৰ হোৱা নাছিল। বছৰটোৰ বাবে বেছি পৰিমাণৰ মাহ, আলু আদি সংগ্ৰহৰ বাবে আন প্ৰতিবেশী গাঁৱৰ কৃষক গোট খোৱা গ্ৰাম্য সাপ্তাহিক বজাৰখনেই আছিল একমাত্ৰ প্ৰয়োজন।\nএক অৰ্থত ক’বলৈ গ’লে নিজৰ মৌলিক খাদ্যৰ প্ৰয়োজনীয়তাখিনি পূৰণৰ বাবে আনৰ মুখলৈ চাব লগা হোৱা নাছিল। ই এক প্ৰকাৰ আত্ম-নিৰ্ভৰশীলতাই নাছিলনে?\nআজিৰ তাৰিখত সেই একেখন গাঁৱত পঞ্জাৱৰ চাউল, অন্ধ্ৰপ্ৰদেশৰ বৰফত দিয়া দহা-কাজ পাৰহৈ যোৱা মাছ, জৈৱ-প্ৰযুক্তিৰ ব্ৰইলাৰ, বেঙেনা, বিহাৰৰ আলু-পিঁয়াজ, ঢেকীয়াজুলিৰ শাক-পাত, আমূল তাজাৰ গাখীৰ অবিহনে জীৱন ধাৰণ যেন অসম্ভৱ! আগৰ সময় আছিল উৎপাদন নিৰ্ভৰ, এতিয়া যেন জীৱন মাথো “বজাৰ চালিত”! সেই “বজাৰ মুক্ত” স্ব-নিৰ্ভৰ সমাজখন যেন এতিয়া “মুক্ত বজাৰ”ৰ কেঁকোৰা চেঁপাত ধৰাশায়ী হৈ পৰিছে।\nআজি ভাতৰ পাতত বহি চিন্তা কৰিব লগীয়া হৈছে- এই চাউলকঠা কাৰ খেতিৰ, এই আলু কোনে খেতি কৰা, কি সাৰ দিছে, এই বেঙেনা থলুৱা নে জৈৱ-প্ৰযুক্তিৰে মডিফাইড! এই ফুলকবি কি বেজিৰে ৰাতিৰে ভিতৰতে ফুলি উঠিল, এই মাছত কি বেজি দি সতেজ কৰি ৰাখিছে যোৱা এপষেক? এইবোৰ চিন্তাৰ পোখাই ভাতৰ পাতত দিনে দিনে বঢ়াই আনিছে সুষম খাদ্যৰ অনিশ্চয়তা। চিন্তা হয় দিনে দিনে বাৰু আমি বিপদজনকভাৱে পৰ-নিৰ্ভৰশীল হ’বলৈ আৰম্ভ কৰা নাইনে ?\nসিদিনা অসমৰ এজন জ্যেষ্ঠ সাংবাদিক আহিছিল, সাগৰ তীৰত একেলগে খোজকাঢ়ি ফুৰোঁতে দাদাজনে ক্ষোভেৰে কৈছিল, “বিশ্বায়ন আৰু কোম্পানীৰ প্ৰভাৱত সলনি হৈছে অসমীয়া জীৱনধাৰা। মূলতঃ চাউল নিৰ্ভৰ অসমীয়াৰ পুৱাৰ জলপানৰ পৰা ৰাতিৰ আহাৰলৈ সকলো ৰূপান্তৰিত হৈছে ঘেঁহু নিৰ্ভৰ জীৱনধাৰালৈ। বিজ্ঞাপন আৰু ষ্ট্ৰেটেজিক মাৰ্কেটিঙৰ ফলত বিস্কুট, মেগী, ৰুটি, পৰঠা, চাওমিন আদি নিৰ্ভৰ জীৱনধাৰালৈ পৰিৱৰ্তিত হৈছে জীৱন। অসমীয়া থলুৱা জলপান, কোমল চাউল, চুঙা চাউল, চিৰা, পিঠা আদি পোৱা এখন হোটেল যদি ক’ৰবাত থাকিলহেঁতেন, তেন্তে সিও এক গৌৰৱৰ বিষয় হ’লহেতেন!” কথাবোৰে চিন্তাৰ পাক সলাইছিল। সঁচাই বিশ্বায়নৰ সতে যেন তাল মিলাই কোম্পানীৰ শ্ৰুতলিপিত গঢ়া হ’ব নীতি, সলনি হ’ব অভ্যাস, সলনি হ’ব জীৱনধাৰা, গ্ৰাস হ’ব সভ্যতা, সংস্কৃতি অথবা পৰম্পৰা….\nসৰু সৰু কথা! আগতে ঘৰৰ লাই গুটি দিলে গজিছিল, মূলা, ৰঙালাও সকলো। আজি সাধাৰণ গঞাই সোধে, আজিকালি গুটি কিয় নগজে? তাৰ উত্তৰ এনেকুৱাহে- মহাশয়, এতিয়া প্ৰত্যেকবাৰেই আপুনি কিনিব লাগিব বীজ! আগতে কুকুৰাই কণী পাৰিছিল, উমনি দিছিল, এতিয়া কোম্পানীৰ পৰা পোৱালি কিনাৰ বতৰ! সকলোতে প্ৰযুক্তিৰ প্ৰসাৰ। প্ৰযুক্তিৰ প্ৰসাৰৰ সতেই যেন সাধাৰণ মানুহৰ পৰা শস্য, বীজৰ প্ৰাকৃতিক অধিকাৰ কুক্ষিগত হৈছে কোম্পানীৰ হাতলৈ। আগতে “সমাজবাদী” চিন্তানায়ক সকলে এনেবোৰ কথা প্ৰবন্ধত লিখোঁতে আমি হাঁহিছিলোঁ, কল্পনা-প্ৰসূত বুলি। এতিয়াহে কিন্তু কথাবোৰ নকৈ অনুভৱ কৰিবলৈ লৈছোঁ।\nআগতে গুৱাহাটীৰ পাহাৰত থকা ৰাইজে নিজে দেওবাৰে দেওবাৰে শ্ৰমদান কৰিছিল, ৰাজহুৱা কুঁৱা খান্দিছিল। নিজৰাৰ পানী এক ঠাইত জমা কৰি ব্যৱহাৰ কৰিছিল। তলত থকাবোৰে নিজৰ দমকলত পানী পাইছিল। সময়ৰ সতে এতিয়া সেই মহাবাহু ব্ৰহ্মপুত্ৰৰ পাৰৰ গুৱাহাটীতে খোৱাপানী দুষ্প্ৰাপ্য! জলস্তৰ শুকাল, পৌৰ নিগমতো আকাল; পেয়জলৰ বাবে সতকাই “ব্ৰহ্ম-জল” কোম্পানীৰ টেংকাৰ নিৰ্ভৰ হোৱাৰ বাহিৰে মানুহৰ উপায় নোহোৱা হ’ল। যেতিয়া পানীৰ অধিকাৰ সাধাৰণ মানুহৰ পৰা হস্তগত কৰাৰ নীতিৰে আইন প্ৰণয়ন হৈছিল, তেতিয়াও এচাম প্ৰগতিশীল লেখকে তাৰ ফলত হ’ব পৰা সাধাৰণ মানুহৰ দুৰ্ভোগৰ কথা সকীয়াই দিছিল। তেতিয়াও আমি হাঁহিছিলো, কিন্তু এতিয়া পৰিস্থিতিয়ে অনুভৱবোৰ সলনি কৰিছে!\nএকেদৰে দেশৰ আন মহানগৰবোৰতো গেছ, বিজুলী আৰু পানী আদি মৌলিক প্ৰয়োজনীয় সামগ্ৰী যোগানৰ কাম ব্যক্তিগত কোম্পানীৰ হাতত গতাই দিয়াৰ ব্যৱস্থা হ’ল। প্ৰাকৃতিক পানী, গেছৰ উৎসবোৰ কোম্পানীক লীজত দি দিয়া হ’ল। এতিয়া মহানগৰবাসীয়ে খোৱাপানীকণৰ বাবেও আকাশলংঘী দাম ভৰিছে। উৎসৰ পৰা যিমান পানী আহিছে, তাতোকৈ দুগুণ পৰিমাণৰ পানীৰ বিলিং কৰিছে জনতাক হেলাৰঙে, কাৰণ মিটাৰিঙো কোম্পানীৰ হাতত। চলি আছে কোম্পানীৰ লোকচান হোৱা বুলি একাউণ্ট দেখুৱাই (ৰাজনৈতিক নেতাৰ লগত মিতিৰালিৰে) গ্ৰাহকৰ পৰা সঘন মূল্যবৃদ্ধিৰে লুট কৰাৰ পদ্ধতি। কিন্তু এনে মৌলিক প্ৰয়োজন পূৰণৰ ঠিকা দিয়া কোম্পানীৰ হিচাপ-নিকাচ পৰীক্ষাৰ বাবে “কেগ”ৰ দৰে সাংবিধানিক সংস্থাকো হেনো অনুমতি নিদিয়াৰ সাহস কোম্পানীবোৰে দেখুৱাবলৈ লৈছে। গেছ আৰু বিজুলীৰ ক্ষেত্ৰতো একেই অৱস্থা।\nদেশৰ কুখ্যাত কোম্পানী আইনৰ আঁৰ লৈ অবাধে বৃহৎ বৃহৎ কৰ্পৰেট ঠগবাজী তথা কেলেংকাৰী সংঘটিত হৈছে। ৰাজনৈতিক মহলো কোম্পানীৰ ধন লৈ দেশী-বিদেশী কোম্পানীৰ বহতীয়া হৈ শ্ৰুতলিপিত নীতি বা আইন বনোৱা সংস্থাত পৰিণত হোৱা পৰিলক্ষিত হৈছে। বৰ্তমানৰ শাসন যেন চৰম পুঁজিবাদৰ একনায়কত্ববাদী শাসনলৈ ৰূপান্তৰিত হৈছে, যি আমাৰ সংবিধান প্ৰদত্ত এক “স্বাধীন গণতান্ত্ৰিক সমাজবাদী ৰাষ্ট্ৰ”ৰ ধাৰণাকো কক্ষচ্যুত কৰিছে।\nইও এক নতুন ধৰণৰ পৰাধীনতাই!\nসকলোৰে একোটা সীমা থাকে।\nআজিৰ মানুহে ৰাসায়নিক সাৰে দমন কৰা খাদ্যৰ জগতৰ পৰা পুনৰ জৈৱিক সাৰৰ পৃথিৱীলৈ ঘূৰি অহাৰ বাট বিচাৰিবলৈ আৰম্ভ কৰিছে। আনকি আমাৰ গৃহ জিলা ধেমাজিৰ পৰাও ক্ষুদ্ৰ খেতিয়কৰ জৈৱিক চাহ আৰু বাওধান বিদেশলৈ ৰপ্তানিৰ আশাব্যঞ্জক খবৰ আহিছে।\nপশ্চিমীয়া সংস্কৃতিৰ মেচিন মে’ড সাজ-পাৰৰ পৃথিৱীতো মানুহে পুনৰ শিপিনীৰ হস্ত-কলাৰ চানেকিক ন-দৃষ্টিৰে চাবলৈ শিকিছে। ইলেকট্ৰিক বাদ্যৰ গীত-সংগীতৰ কোলাহলৰ মাজতো পুনৰ লোক-কলাৰ বাদ্য, সুৰ সংগীতৰ সন্ধানত মানুহ ব্ৰতী হৈছে। বিশ্বৰ জাতি-জনগোষ্ঠী সমূহে নিজৰ নিজৰ আত্ম-পৰিচয় বিচাৰিছে, নিজৰ কলা-সভ্যতা-সংস্কৃতিক সংৰক্ষণ কৰাৰ দিশত দিনে দিনে সচেতন হৈ আহিছে। এইবোৰ অতি যোগাত্মক কথা।\nসেইদৰে ঘৰুৱা উৎপাদনক নিজৰ স্বাধীনতা ৰক্ষাৰ একমাত্ৰ চৰ্ত বুলি জ্ঞান কৰা দেশ বা জাতিসমূহে বৃহৎ বহুজাতিক কোম্পানীৰ হাতোৰাৰ সমুখতো শিৰ-নত নকৰি আদৰ্শ দেখুৱাইছে। সাধাৰণ জনতাৰ স্বাৰ্থক আগত ৰাখি দেশক কোম্পানীৰ হাতোৰাৰ পৰা বচাবলৈ ফিডেল কেষ্ট্ৰ’ৱে দেশৰ ষ্টক এক্সচেঞ্জটোকে বন্ধ কৰি জনসাধাৰণৰ বাবে চিকিৎসালয় হিচাপে গঢ়ি তোলাৰ দৰে আদৰ্শবোৰো জিলিকি উঠিছে। ফিডেলৰ আদৰ্শৰ অনুগত তথা খাৰুৱা তেলৰ উৎপাদনেৰে পৃথিৱী কঁপোৱা ভেনেজুৱেলাৰ সদ্যপ্ৰয়াত ৰাষ্ট্ৰপতি হিউগ’ চাভেজে তেনে উদাহৰণ দাঙি ধৰি থৈ গৈছে। আজি আমাৰ দেশকো বিশ্বৰ আগত মূৰ দাঙি ৰ’ব পৰা এনে সাহসী, স্বাধীন তথা মুক্ত চিন্তা কৰিব পৰা ৰাষ্ট্ৰনেতাৰ অতীব প্ৰয়োজন হৈ পৰিছে। অনাগত দিনত ভাৰতীয় শিশুৰ দুচকুৰ লোতক ৰুধিবলৈ ই আমাৰ সমুখত এক ডাঙৰ প্ৰত্যাহ্বান বুলি অনুভৱ কৰিছোঁ।\nসাহিত্য চৰ্চাৰ এই মঞ্চত আগৰ “কাপোৰৰ মোনাধাৰী” ধৰণৰ বুদ্ধিজীৱীৰ ভিৰ নাই। তাৰ বিপৰীতে আধুনিক শিক্ষাৰে শিক্ষিত, দেশ-বিদেশ দেখা, তথ্য-প্ৰযুক্তিৰ প্ৰয়োগেৰে, তথ্যক তথ্যৰে, যুক্তিক যুক্তিৰে কাটিব পৰা এজাক তৰুণ সমবেত হৈছেহি। সেয়া অসমীয়া জাতিৰ বাবে অতিশয় আশাপ্ৰদ কথা।\nগতিকে এই মঞ্চ হৈ উঠক “সহজাত প্ৰবৃত্তি-জনিত অনুভূতিৰ গল্প”ৰ উৰ্ধত, মানৱ জীৱনৰ মৌলিক সমস্যাৰাজিক বিশ্বৰ পৰিবৰ্তিত আৰ্থ-সামাজিক-ৰাজনৈতিক পটভূমিত, প্ৰচলিত সমাজ-ব্যৱস্থাৰ মজিয়াত অস্ত্ৰোপচাৰ তথা বিশ্লেষণ কৰাৰ এক মঞ্চ। স্বাধীন তথা মুক্ত চিন্তাৰ ধাৰাত বৈ আহক প্ৰগতিশীল চিন্তাৰ স্ৰোত, যি যুগৰ সতে পৰিৱৰ্তিত সমাজখনক এক সঠিক দিক্-দৰ্শন দিব পাৰিব। যি সাহিত্যৰ প্ৰবাহত ভাষা-সংস্কৃতি-পৰম্পৰাৰ শিপা নিকপকপীয়া হ’ব, আৰু এক জ্ঞান বৃক্ষৰ ৰূপত নতুন দিনৰ ৰ’দালিত অনাগত প্ৰজন্মৰ বাবে “মানসিক খাদ্য” সংশ্লেষিত কৰি ডালে-পাতে ফলে-ফুলে জাতিষ্কাৰ হৈ ৰ’ব।\n← অ. ভা. উ. সা. স.-২ গঠন কৰক আৰু কাম কৰক (যতীন্দ্ৰ কুমাৰ বৰগোহাঞি)\n“অসমীয়াত কথা বতৰা”ৰ নিয়মাৱলী →\nঠিক আজিৰ পৰা দুই দশক আগতে মুক্তবজাৰ অৰ্থনীতি আৰু গেট চুক্তিক বিৰোধ কৰি লিখা এটা লেখা পঢ়িছিলো , তাতে পাইছিলো — ” আপোনাৰ পত্নীৰ মাহে মাহে প্ৰয়োজন হোৱা সেই বিশেষ গোপন কাপোৰৰ টুকুৰা কেইটাৰ বাবেও আপুনি কোনোবা বিদেশী কোম্পানীৰ ওপৰত নিৰ্ভৰ কৰিবগৈ লাগিব।” বাক্যটো পঢ়ি সদ্য যৌৱনপ্ৰাপ্ত আমিবোৰে এক আদিম ৰস লৈ তেতিয়া হাঁহিছিলো , কিন্ত এতিয়া সেই শাৰী বাক্যক যেন মাহে মাহে আওৰাও ।\nগাঁৱৰ সাদিনীয়া বজাৰবোৰে আমাৰ অসমীয়া সমাজখনৰ ভেঁটিটোক সপ্তাহে সপ্তাহে মজবুত কৰি লৈ আহিছিল আৰু ইয়াৰ বিপৰীতে দৈত্যকায় ৰূপত আৰ্বিভাব হোৱা মুক্ত বজাৰখনে আমাৰ সাতামপুৰুষীয়া সমাজখনক এফালৰ পৰা গিলি আহিছে । একৈশ শতিকাত অসমীয়া সমাজখনৰ বাবে ইয়েই হৈছে চুড়ান্ত ট্ৰেজেদি ।\nসম্পাদকীয়ৰ প্রথমাংশ মোৰ বাবে নষ্টাজিক। ভোগালী দিনবোৰ অতীত । ই প্রগিতি/পৰিবৰতনৰ নেতিবাচক ফল। প্রায় সমগ্র বিশ্ব মুক্ত বজাৰ মালিকাকানাৰ কবলত।তাৰ কবলত নপৰিবলৈ নিজৰ স্বকীয়তা বজায় ৰাখিব লাগিব। স্বকীয়তা সংৰক্ষণৰ বাবে প্রতিৰোধ ক্ষমতাৰ প্রয়োজন। যাৰ অভাৱ অসমীয়া সমাজত বিদ্যমান।\nসামপ্রতিক দশকত একাংশ নতুন পুৰুষৰ সক্ৰীয় অসমীয়া সাহিত্য চৰচা অসমীয়া ভাষা-সাহিত্যৰ বাবে সুখবৰ। সাহিত্য.অৰগ ৰ নাম নিস্বয় লম।\nসম্পাদকীয় পঢ়ি বেচ ভাল লাগিল | অতি উত্তম আৰু সময়োপযোগী লেখা | গাওঁৰ বজাৰৰ পৰা বা সপ্তাহিক বজাৰৰ পৰা চুপাৰ মাৰ্কেটলৈ পৰিবৰ্তিত হোৱা পাইছো | সেয়ে পুজিপতিৰেই দিন ভাল হৈ আহিছে যেন দিনে প্ৰতিদিনে |\ndaradee disha das.\nnbo~prjnmor maajore ejon hisaape bohukhini janibo parilu,,,,,,,,,,,,, xokolue kothakhini hridoingom koraa usit.\nসুন্দৰ প্ৰকাশ 🙂\nপৰিবৰ্তনৰ লগত খোজ মিলাই ভালখিনি আদৰি আগলৈ যোৱটো ভাল ।\nহাৰ্বেল্, গ্ৰীন আদি শব্দবোৰ আজিকালি জনাজাত হবা ধৰিছে 🙂\nসময়োপযোগী সম্পাদকীয় পঢ়িভাল লাগিল। নষ্টালজিক অনু্ভৱৰে মনটো ভৰিপৰিল।ত্রিলোজী”খ্যাত আমিশৰ আগন্তুক কিতাপ খন লিখিবলৈ ৱেষ্টলেন্ড পাবলিকেশ্চনৰ সৈতে হোৱা পাচঁ কোটি টকাৰ অনুবন্ধনে(ডিল) প্রমান কৰে যে “ সাহিত্য চৰ্চাৰ এই মঞ্চত আগৰ “কাপোৰৰ মোনাধাৰী” ধৰণৰ বুদ্ধিজীৱীৰ ভিৰ নাই। তাৰ বিপৰীতে আধুনিক শিক্ষাৰে শিক্ষিত, দেশ-বিদেশ দেখা, তথ্য-প্ৰযুক্তিৰ প্ৰয়োগেৰে, তথ্যক তথ্যৰে, যুক্তিক যুক্তিৰে কাটিব পৰা এজাক তৰুণ সমবেত হৈছেহি।”\nভাল সম্পাদকীয় ৷ বিশ্বায়নৰ ফলত নিজৰ বীজৰ ওপৰতো কৃষকৰ অধিকাৰ নাথাকিব, হাইব্ৰিড বীজ প্ৰত্যেক বাৰেই কিনিব লাগিব ৷\nখুব সুন্দৰ লাল ।এক সময়োপযোগী লিখনি ।\nDrStuti Ranjeet Konwar\nbhaal lagil pohi…..xundar hoise likhani tu….\nexcellent writing…..! axomiya pitha aru jalpanor hotel kholar mor bor mon….ami jadi amar agor khadya abhyasoloi ghuri jabo paro, tente asomor gryamya orthoneetir amum poribortan sombhov hobo…\napuni cotton collegeor SMHt thoka ajoy lal dutta hoine ? bhal lagil lekhatu\nমননশীল চিন্তা, মনোজ্ঞ উপস্থাপনা| অভিনন্দন !\nঅ’তি উন্নত মানদন্দৰ চিন্তাধাৰা আপোনাৰ অজয় দা ৷৷\noti mononseel rosona..montu otitoloi ubhoti goisil..!anedhoronor aru lekha pai thakim buli asha korilu.\nচিন্তন আৰু মননক জোকাৰি গৈছে৷\nRaj Kumar Konwar\nবৰ ভাল লাগিল পঢ়ি । ধন্যবাদ।


তথাস্তু-ৰঞ্জু শৰ্মা – ফটাঢোল\nNovember 1, 2020 গল্প\t3 Comments\nসময়, ২০১৯ চনৰ শাৰদীয় দুর্গাপূজাৰ নৱমী তিথিৰ নিশা। স্থান, অসম মুলুকৰ কোনোবা এখন ভিতৰুৱা গাঁও। শেষৰাতিৰ নিজান পেণ্ডেল। দিনটোৰ কষ্টৰ অন্তত পূজাৰ আয়োজকসকলো ভাগৰত নিঃপালি দিছে। জীৱিত প্রাণীৰ উমানৰ নামত চৌপাশে মাথো ঝিলিপোকসমূহৰ মৃদু কোলাহল। পূজাৰ বেদীত পৰিয়ালসহিত মা দুর্গাৰ প্রতিমা বিৰাজমান আৰু সেই বেদীৰ সন্মুখত কেইবাবছৰো আগতে শিক্ষাব্যৱস্থাৰ উচ্চতম ডিগ্রীটো আহৰণ কৰি লোৱাৰ পিছতো তেনে কোনো উল্লেখযোগ্য সংস্থানৰ ব্যৱস্থা কৰিব নোৱাৰি ‘নিবনুৱা’ নামৰ অদৃশ্য চাইনবোর্ডখন কঢ়িয়াই লৈ ফুৰা সেইখন গাঁৱৰে যুৱক হৰকান্ত।\n: দুর্গাদেৱী, শুলা নেকি আই?\nহৰকান্তৰ মাতত পৰম অনুনয়ৰ সুৰ, লগতে অলপ ভয় ভয়ভাৱ। সিংহটোৰ পিঠিতে হেলান দি আই দুর্গাই অকণমান হাত ভৰিবোৰ টঙাই লওঁ বুলি ভাবিছিলহে মাত্র, পিছদিনা দশমী পূজা যেতিয়া বিশেষ দৌৰা দৌৰিও নাই, এনেতে হৰকান্তৰ মাতত তেওঁ উচপ খাই উঠিল। তন্দ্রাসিক্ত কণ্ঠেৰে দেৱীয়ে উত্তৰ দিলে,\n: হেৰৌ হৰকান্ত, গোটেই দিনটো সভা ৰখি বহি থাকিলোঁ, তোৰ দর্শন দিবলৈ সময় নোলাল হ’বলা৷ এতিয়া অকণমান গাটো টঙাওঁ বুলি ভাবিছিলোঁহে ওলালি নহয় ভঙা সভাত উৰুলি দিবলৈ। নাই, তহঁতবোৰৰ পৰা আৰু ৰক্ষা নাই। গোসাঁনী হ’লোঁ বুলিয়েই আমাৰ কি দুখ ভাগৰ নাই? কি ক’বি বেগেতে ক’ আৰু ইয়াৰ পৰা আঁতৰ হ।\nদেৱীৰ কথাত তীব্র অসন্তুষ্টিৰ সুৰ। দুইহাতেৰে দুইকর্ণ স্পর্শ কৰি দেৱীৰ চৰণত মূৰ গুজি হৰকান্তই উত্তৰ দিলে,\n: সর্বদোষ মৰিষণ কৰা আই মাতৃ। তীব্র অসহায় পৰিস্থিতিত পৰিহে এই ৰাতিখন তোমাৰ ওচৰলৈ ঢপলিয়াই আহিছোঁ। আচলতে নৱৰাত্রীৰ প্রথম দিনাখনৰ পৰাই বহুবাৰ এটেম্পট লৈ থাকি আজি ভাবিলোঁ নাই তোমাৰ ওচৰলৈ দুভাগ ৰাতি নাহিলে মোৰ আৰু উপায় নাই। দিনত আহিলেওনো কিটো হ’ল হয়? ওজাপালি, নাগাৰানাম, আয়তীনাম আৰু তাৰ লগে লগে মাইকসোপাৰ কাণ তালমৰা চিঞৰ ভেদি মোৰ আহ্বান তোমাৰ ওচৰলৈ গৈ পোৱাৰ যে কোনো চান্স নাই সেইটো ধুৰূপ। সেয়ে ভাবিলোঁ বোলো অলপ নিৰিবিলি সময়ত যোৱাই ভাল। তাতে ক’ব লগা কথাটোও অলপ প্রাইভেট। দিনত সকলোৰে আগত কোৱাত অলপ ৰিস্ক আছে। সেয়ে বোলো….\nবুকুৰ ঢপ-ঢপনিটো কোনোমতে সামৰি থৈ হৰকান্তই কথাখিনি ক’লে।\n: হেৰৌ অধম নৰমনিচ, নিউজ চেনেলৰ ঘোষককেইটাৰ লেখিয়া চালে-বেৰে কোবাই বকলাখন বহল নকৰিবি কৈ দিছোঁ, কি ক’ব লগা আছে সোনকালে কৈ শেষ কৰ।\nটোপনিয়ে টানি নিব খোজা চকুহাল বহু কষ্টেৰে মেলি লৈ দেৱীয়ে উত্তৰ দিলে।\n: আই গোসাঁনী মোক আজি তুমি সৰু বস্তু এটা দিব লাগিব। দিব লাগিব মানে দিবই লাগিব। নহ’লে আজি মই তোমাৰ পৰম ভক্ত হোৱাৰ চূড়ান্ত নিদর্শন দাঙি ধৰিম।\nএইবুলি হৰকান্তই ওচৰতে থকা বলী কটা দাখন হাতত তুলি নিজৰ গলধনত লগাই লৈ, এই কাটো এই কাটো মোচন এটা দি দেৱীৰ সন্মুখতে তলমূৰ হৈ আঠুকাঢ়ি বহি পৰিল। ঘটনাৰ আকস্মিক পৰিৱর্তনত আই গোসাঁনীৰ টোপনি পলাই পটং দিলে। দুয়োহাতেৰে খপজপকৈ চকুদুটি মোহাৰি দহখন হাতৰপৰা অলপ আগতে নমাই থোৱা আটাইকেইবিধ অস্ত্ৰ ততাতয়াকৈ সামৰি লৈ গোসাঁনী পোন হৈ বহি ল’লে।\n: হেৰৌ কটা নিধক, কি কৰ’ কি কৰ’! তইচোন কিবা ব্লেকমেইল কৰাৰ নিচিনাকৈ আৰম্ভ কৰিছ কথাবোৰ। থ আগতে সেই দাখন হাতৰপৰা নমাই থ। এনেয়ে মর্ত্যত পাঁচিয়ে পাঁচিয়ে বিতর্ক, এতিয়া আকৌ পূজা খাবলৈ আহি নৰবলি লোৱা বুলি গম পালে তহঁতৰ চতুর্থ স্তম্ভই একেকোবে মোক নৰকতো স্থান নাইকিয়া কৰি দিব বোপাই। উফ মহাদেৱ! কি যে বিপদত পৰিলোঁ দেখিচানে হেৰা? হৰকান্ত অ’, তহঁতৰ এই দুৰাচাৰ মানুহজাতিটোৰ যে মহিমা বুজাই টান। কি লাগে, কি নালাগে, কেতিয়া লাগে, কিয় লাগে তহঁতে নিজেই নুবুজ। কিবা দিলেও আন্দোলন, নিদিলেও আন্দোলন মুঠতে সকলো কথাতে জংগী প্রদর্শনটো এতিয়া তহঁতৰ তেজে তেজে বিয়পি পৰিছে নহয়? বাৰু ক’চোন কিনো লাগে তোক?\n: আই গোসাঁনী, আজি মোক ধন-সম্পত্তি, টকা-পইচা, মাটি-বাৰী, নাৰী-গাড়ী এইসৱ একো নালাগে। ভালৰো ভাল ডিগ্রী এটা লৈও ইমান বছৰে বেকাৰ হৈ আছোঁ, হ’ব তাতো মোৰ কোনো আপত্তি নাই। সৰু-সুৰা ব্যৱসায়কে কৰি ভাতমুঠি মোকোলাই আছোঁ। আকালো নাই ভঁৰালো নাই। আই মাতৃ তোমাৰ ওচৰত মোৰ এটাই প্রার্থনা মোক মাত্র এটা বৰ দিয়া। সেই যে ৰামায়ণ, মহাভাৰত, জয় হনুমান আদি চিৰিয়েলবোৰত দেখুৱায়, তেনেকুৱা এটা বৰ। সিপুৰীলৈ যোৱাৰ আগে আগে মোৰ কিছুমান কাম শেষ কৰিবলগীয়া আছে। তোমাৰ বৰ অবিহনে সেই কাম আধৰুৱা হৈ ৰব আই!\nওৱা, এইটো আকৌ কি প্রকাৰৰ মনুষ্য? হৰকান্তৰ কথাই আইদুর্গাৰ কনফিউজন বঢ়াই নি আছে..নি আছে। ইষৎ হাঁহি এটাৰে গোসাঁনীয়ে উত্তৰ দিলে,\n: কি বৰ লাগে অ’ তোক হৰকান্ত। সেইবোৰ চিষ্টেমচোন কেতিয়াবাই আউটডেটেড হ’ল৷ তথাপি ক’চোন বাৰু। মোৰ কেপাচিটিৰ ভিতৰত পৰিলে নিশ্চয় পাবি।\n: আই মাতৃ মোক কেইদিনমানৰ কাৰণে আত্মা এটি ধাৰলৈ লাগে, দুর্বাসা মুণিৰ আত্মা আৰু লগতে তেওঁৰ অপাৰ শক্তি৷ মই তোমাৰ নামত তিনি সইত খাই কৈছোঁ এই ‘বৰ’ মই কোনো বেয়া কামত প্রয়োগ নকৰোঁ আৰু মোৰ কামফেৰা সমাপ্ত হোৱাৰ লগে লগে তোমাক তোমাৰ ‘বৰ’ সসন্মানে ওভতাই দি যামহি৷ এইখিনি কৃপা কৰা আই মাতৃ।\nহৰকান্তৰ অনুগ্রহ শুনি দেৱী অবাক। দিন ৰাতি মানুহৰ কাকূতি-মিনতি, বিনতি শুনি-শুনি দেৱী অভ্যস্ত। আজিকালিতো মানুহ দেখিলেই গম পোৱা হৈছে কোনে কি উদ্দেশ্য লৈ আহে। কিন্তু হৰকান্তৰ লেখীয়া অদ্ভুত আগ্রহ কোনেও কাহানিও কৰা তেওঁ দেখাও নাই আৰু লগৰ অইন দেৱ-দেবীৰ মুখতো কাহানিও শুনা নাই।\n: বাৰু হৰকান্ত তোক দুর্বাসাৰ নিচিনা খঙাল মুণিজনৰ আত্মাহে কিয় লাগে ক’চোন বোপাই। নাকৰ আগত লৈ ফুৰা খঙটো য’তে ত’তে বোৱাই দি কমখন লটিঘটি কৰিছিলনে বাৰু মানুহটোৱে। হেৰৌ সেইজনৰ আত্মাৰ পৰা তোৰনো কি লাভ হ’ব?\nগলধনৰ পৰা দাখন আঁতৰাই লৈ হৰকান্ত লাহেকৈ দেৱীৰ ওচৰতে আঁঠু লৈ বহি পৰিল।\n: তুমি নুবুজিবা আই, বর্তমান পৰিস্থিতিত আমাৰ এই মুলুকত এজন দুর্বাসাৰ বৰ প্রয়োজন। প্রয়োজন দুর্বাসা মুণিৰ অগ্নিহেন খঙৰ। প্রয়োজন দুৰ্বাসা মুণিৰ সেই অভেদ্য অভিশাপৰ যাৰ ভয়ত ত্রস্তমান হৈ থাকে সমস্ত পাপী। নহ’লে যে পৰিণামৰ ভয় নাই কাৰো আই। পৰিণামৰ ভয় নাই বাবেইতো অৱসৰৰ আজি অতবছৰ পিছলৈও দেউতাৰ প্রাপ্য ধনখিনি হাতলৈ অহা নাই। প্রতিটো অধিকাৰৰ বাবে বৰমানুহসকলৰ তৈলমর্দন এই মুলুকৰ যেন এক অঘোষিত নিয়ম।হাতলৈ আহিবলগীয়া পেঞ্চনৰ আশাত সাঁচতীয়া খেতিমাটি বেচি নোহোৱা কৰিলোঁ। তথাপিও আজি পর্য্যন্ত আম, ফৰ্মূটি একো হাতলৈ নাহিল।\nদেৱী নিশ্চুপ। হৰকান্তৰ বাক্যধাৰা বৈ থাকিল..\n: আজিকালি মানুহে মাত্র কর্ম কৰে, পৰিণামলৈ ভয় নকৰে। পৰিণামৰ ভয় নাই বাবেইতো ভাইটোৰ হ’বলগীয়া চাকৰিটোৰ বাবদ আইৰ যি দুই-এপদ গহণা আছিল তাকো শেষ কৰি অনা টকাকেইটা লৈ উধাও হোৱা দালালজন আজিও জীয়াই আছে সদর্পে, সগৰ্বে। নিতৌ পাতি আহিছে নতুন জাল। আই মাতৃ, পৰিণামৰ ভয় নাই বাবেই আজি দিন-দুপৰতে ৰাজপথত ধৰ্ষিতা জীয়ৰী-বোৱাৰী, বৃদ্ধা-বনিতা আনকি নাবালিক শিশুৰো উলংগ মৃতদেহে কঁৰাল বান্ধিছে। নাই, কাৰো পৰিণামৰ ভয় নাই, ভয় নাই শাস্তিৰ। যৌতুকৰ নামত জ্বলাই দিয়া হয় সদ্যপ্ৰস্ফুটিত একোটা নতুন যৌৱন, ধর্মৰ নামত খেলা হয় নির্লজ খেল, ৰাজতন্ত্রৰ একপক্ষীয় হিচাপ-নিকাচত সর্বহাৰা হওঁ আমি সাধাৰণ প্রজা। ভোকাতুৰৰ ভোক নিতৌ বাঢ়ে আনহাতে ৰজাঘৰত উভৈনদী হয় পৰমান্নৰ থালী। সমাজ তাৰ নীৰৱ সাক্ষী। সমাজৰ গুৰিধৰোঁতাসৱৰ উচতনিত এচামে হকে-বিহকে ধর্ণা দিয়ে, আন্দোলন কৰে, বন্ধ উৎসৱ পালন কৰে, আৰু আমি দেহা মাৰি এদিনৰ ভাত মোকলোৱাসকলে দিনে দিনে লঘোণত মৰোঁ। আৰু কিমান শুনিবা আই?\nহৰকান্তৰ কথাত আই মাতৃ অলপ চিন্তাত পৰা যেন বোধ হ’ল…\n: আই গোসাঁনী অকনমান আভিমান আছে তোমাৰ ওচৰতো। কিয় বাৰু চকুমুদি থাকা তোমালোক? কিহৰ আশাত গৰীৱে হাত পাতে তোমাৰ চৰণত? কিহৰ বাবে বছৰে বছৰে পূজাৰ নামত বোৱাই দিয়া হয় লক্ষ লক্ষ ধন? কিহৰ অভাৱনো তোমালোকৰ? যেতিয়াই ঈশ্বৰ আৰু বিজ্ঞানৰ মাজত তর্ক চলে আমি, আমি অবোধ নৰমনিচে অন্ধ হৈ তোমালোকক আগস্থান দিওঁ অথচ সকলো আওকাণ কৰি তোমালোক আকাশবাসী হৈ পৰা নীৰৱ দর্শক। সেয়ে ভাবিছোঁ কেইদিনমান মুণি দুৰ্বাসা হৈ আমাৰ নিচিনা অসহায় প্রাণীৰ তেজ শুহি খোৱা তেজপীয়াবোৰক অভিশাপ দিওঁ। অভিশাপ দিওঁ অপঘাট মৃত্যুৰ নতুবা আজীৱন পংগুত্বৰ। আৰু সেই ফুলকুমলীয়া শিশুবোৰক চেলেকি খোৱা নৰপিশাচবোৰক অভিশাপ দিওঁ নপুংসতাৰ। বুকুৰ ভিতৰত উমি উমি জ্বলি থকা খঙৰ আগ্নেয়গিৰিটোৰপৰা ওলাই আহক জ্বলন্ত লাভা যাৰ প্রকোপত ত্ৰস্ত হৈ উঠক সমস্ত পাপী। অন্ততঃ পৰিণামৰ ভয়ে পোখা মেলক এই পংকিলময় সমাজত। আই মাতৃ, তোমাৰপৰা মাথো ইমানকণ সহায়েই বিচাৰিছোঁ আই।\nহৰকান্তৰ অনুৰোধ শুনি দুর্গাদেৱীৰ মুখৰ মাত হৰিল। তাৰ আশাসিক্ত চকুজুৰিলৈ বহুপৰ চাই থাকিল একেথৰে। অৱশেষত স্বর্গীয় হাঁহি এটি মাৰি দেৱীয়ে কৈ উঠিল,\nলগে লগে আলোকিত হৈ উঠিল নৱমী নিশাৰ চতুর্থ প্রহৰ। চাৰিওফালে যেন শেৱালীৰ স্নিগ্ধ সুবাস বিয়পি পৰিল। সুদূৰৰ পৰা ভাঁহি আহিল শংখ-ঘণ্টাৰ জয়ধ্বনি। আৰু নিজৰ মাজতে হৰকান্তই অনুভৱ কৰিলে এক স্বর্গীয় আভা, এক অপাৰ শক্তি, এক যেন নতুন উত্তেজনা। প্রসন্ন চিত্তে সি পূজাৰ পেণ্ডেল এৰি প্রস্থান কৰিলে।\nসময়, বিসর্জনৰ আগমুহূৰ্ত, দুর্গা দেৱীৰ বিদায়ৰ ক্ষণ।\nআই গোসাঁনী পৰিয়াল সমন্বিতে এখন বিশাল ট্রাকৰ পিঠিত উঠি গৈ আছে জলাশয় অভিমুখে। তলত অগণন জনতাৰ ভিৰ। কোনোৱে নাচিছে, কোনোৱে গাইছে, কোনোৱে জপিয়াইছে, কোনোৱে দেৱীৰ গালৈ মুঠিয়ে মুঠিয়ে চাউল দলিয়াইছে। পিচে আই মাতৃৰ মন আৰু দৃষ্টি আজি এই ভিৰৰ মাজত নাই। তেওঁ চাই আছে ভিৰৰপৰা আঁতৰত থকা এজাক হৰকান্তৰ মুখলৈ। তেওঁৰ দৃষ্টি সমাৱেত মানুহৰ বিপৰীত দিশে দপদপাই ফুৰা সেইজাক দুর্বাসা মুণিৰ ওপৰত যাৰ হাতত নাই কমণ্ডলু, দেহত নাই গেৰুৱা বসন অথচ নয়নত অগ্নি আৰু মুখমণ্ডলত এক সংহাৰী দৃঢ়তা।\nআই মাতৃৰ মুখৰে বৈ আহিল সন্তুষ্টিৰ এক পৱিত্র হাঁহি….\nআকাশ ঘন নীলা, মুক্ত, বতাহত শেৱালীৰ নির্মল সুবাস। মহাবাহুৰ বুকুত মুখ লুকুৱাই বিদায় লোৱাৰ প্রাক্‌মুহূর্তত এজাক হৰকান্তৰ মুখবোৰলৈ চাই সোঁহাতখন ডাঙি মনৰ মাজত মা দুর্গাই আকৌ এবাৰ উচ্চাৰণ কৰিলে,\n« চিৰিয়াচ ফটাপ্ৰেম-নীতাশ্ৰী নেওগ\nদাপোণ-পাৰ্থ প্ৰতীম শৰ্মা »\nবহুদিনৰ মূৰত তোমাৰ বহুত ভাল লেখা এটা পঢ়িলো ৰঞ্জু৷ মজা লাগিল৷\nঅশেষ ধন্যবাদ দাদা🙏\nবিনীত কুমাৰ বৰা।\nইমান ধুনীয়া কৈ লিখিছে।গল্পটো বৰ ভাল লাগিল।


লোকসভাত নতুনকৈ উত্থাপন হ’ব নাগৰিকত্ব সংশোধনী বিধেয়ক!\nনাগৰিকত্ব সংশোধনী বিধেয়ক নতুনকৈ উত্থাপন কৰিব লোকসভাত! : বিধেয়ক বিৰোধী আন্দোলনৰ কি হ’ব?\nষষ্ঠদশ লোকসভা ভংগৰ লগে লগে ৰাজ্যসভাত গৃহীত নোহোৱাৰ বাবে নাগৰিকত্ব সংশোধনী বিধেয়কখনৰ নিয়ম অনুসৰি সীমা উকলি (lapse) গ’ল। এতিয়া বিধেয়কখন গৃহীত কৰিবলৈ লোকসভাত পুনৰ নতুনকৈ উত্থাপন কৰিব লাগিব।\nনাগৰিকত্ব সংশোধনী বিধেয়কখনৰ লগতে তিন তালাক নিষিদ্ধ কৰা বিধেয়কখন বিগত চৰকাৰখনৰ যোৱা লোকসভা অধিৱেশনৰ বাজেট অধিৱেশনৰ সময়ছোৱাত ৰাজ্যসভাত গৃহীত কৰাবলৈ সক্ষম হোৱা নাছিল।\nবৰ্তমান লোকসভাখনৰ কাৰ্যকাল অহা ৩ জুনত অন্ত পৰিব যদিও নিৰ্বাচনী প্ৰক্ৰিয়া সমাপ্ত হৈ যোৱাৰ পাছত ৰাষ্ট্ৰপতি ৰামনাথ কোৱিন্দে যোৱা শনিবাৰে নিম্ন সদনখন ভংগ কৰি দিয়ে। আনহাতে, সপ্তদশ লোকসভাৰ প্ৰথম অধিৱেশন অহা ৬ জুনত অনুষ্ঠিত হোৱাৰ কথা আছে।\nনিয়ম অনুসৰি ৰাজ্যসভাত উত্থাপন হৈ পৰি থকা বিধেয়ক লোকসভা ভংগ হ’লেও নিষ্ক্ৰিয় হৈ নাযায়। কিন্তু লোকসভাই গৃহীত কৰা আৰু ৰাজ্যসভাত পৰি থকা বিধেয়ক নিষ্ক্ৰিয় হৈ পৰে।\nৰাজ্যসভাত চৰকাৰৰ পৰ্যাপ্ত সদস্য নোহোৱাৰ পৰিপ্ৰেক্ষিতত বিৰোধীয়ে বিধেয়ক দুখনৰ বিৰোধিতা কৰাৰ বাবে ৰাজ্যসভাত উত্থাপন কৰা নহ’ল।\nউল্লেখযোগ্য যে নাগৰিকত্ব সংশোধনী বিধেয়কখনৰ জৰিয়তে বাংলাদেশ, পাকিস্তান আৰু আফগানিস্তানৰ পৰা আহি পূৰ্বৰ ১২ বছৰৰ পৰিৱৰ্তে ৭ বছৰ ধৰি ভাৰতত বাস কৰি থকা হিন্দু, জৈন, খ্ৰীষ্টান, শিখ, বৌদ্ধ আৰু পাৰ্ছীসকলক কোনো নথি পত্ৰ অবিহনে ভাৰতীয় নাগৰিকত্ব দিব বিচৰা হৈছে।\nযোৱা ৮ জানুৱাৰিত শীতকালীন অধিৱেশনত বিধেয়কখন লোকসভাত গৃহীত কৰা হৈছিল যদিও পাছত ৰাজ্যসভাত গৃহীত কৰাত ব্যৰ্থ হয়।\nবিধেয়কখনৰ বিৰুদ্ধে অসম তথা উত্তৰ-পূৰ্বাঞ্চলৰ ৰাজ্যসমূহত তীব্ৰ প্ৰতিবাদী আন্দোলন গঢ়ি উঠিছিল। ছাত্ৰ সংগঠন, বিভিন্ন ৰাজনৈতিক দল তথা সামাজিক-সাংস্কৃতিক সংগঠনে প্ৰতিবাদ সাৱ্যস্ত কৰিছিল আৰু অসম চুক্তিৰ ১৯৭১ চনৰ সীমা উলংঘা কৰি ২০১৪ চনৰ ৩১ ডিচেম্বৰলৈকে ভাৰতলৈ অহা অ-মুছলমান সকলক নাগৰিকত্ব দিব বিচৰা কাৰ্যৰ বিৰোধিতা কৰিছিল।\nবিধেয়ক বিৰোধী আন্দোলনৰ মাজতে অনুষ্ঠিত হোৱা লোকসভা নিৰ্বাচনত এইবাৰ বিজেপি দলে অকলেই একক সংখ্যাগৰিষ্ঠতা লাভ কৰিছে। আনহাতে, অতি সোনকালেই ৰাজ্যসভাতো বিজেপি আৰু ইয়াৰ সহযোগী দলে সংখ্যা গৰিষ্ঠতা লাভ কৰিব। তেনেক্ষেত্ৰত নাগৰিকত্ব সংশোধনী বিধেয়কখন গৃহীত কৰাৰ পথ সুচল হৈ পৰিব আৰু ইয়াৰ বিৰুদ্ধে হোৱা ৰাজপথৰ আন্দোলনৰো পৰিসমাপ্তি ঘটাৰ সম্ভাৱনা আছে।


10.10.20 Morning Assame Murli Om Shanti BapDada Madhuban\n"মৰমৰ সন্তানসকল – তোমালোকে যেতিয়া কাৰোবাক বুজোৱা বা ভাষণ দিয়া তেতিয়া বাবা বাবা বুলি কৈ বুজাবা, পিতাৰ মহিমা কৰা তেতিয়া বাণ লাগিব”\nবাবাই ভাৰতবাসী সন্তানসকলক বিশেষকৈ কোনটো প্ৰশ্ন সোধে?\nতোমালোক ভাৰতবাসী সন্তানসকল যি ইমান চহকী আছিলা, সৰ্বগুণ সম্পন্ন 16 কলা সম্পূৰ্ণ দেৱতা ধৰ্মৰ আছিলা, তোমালোক পবিত্ৰ আছিলা, কাম-কটাৰী চলোৱা নাছিলা, বহুত ধনৱান আছিলা। পুনৰ তোমালোক ইমান দেউলীয়া কেনেকৈ হ'লা - কাৰণতো গম পোৱানে? সন্তানসকল, তোমালোক গোলাম কেনেকৈ হৈ গ'লা? ইমানবোৰ ধন সম্পত্তি ক'ত হেৰুৱালা? বিচাৰ কৰা তোমালোক পাৱনৰ পৰা পতিত কেনেকৈ হৈ গ’লা? তোমালোক সন্তানসকলেও এনেকুৱা কথাবোৰ ‘বাবা বাবা’ বুলি কৈ অন্যকো বুজোৱা- তেতিয়া সহজে বুজি পাব।\nওঁম্ শান্তি বুলি ক’লেও পিতা নিশ্চয় স্মৃতিত আহিব লাগে। পিতাই প্ৰথমতে কয় মনমনাভৱ। নিশ্চয় আগতেও কৈছে সেইবাবেতো এতিয়াও কয় নহয় জানো। তোমালোক সন্তানসকলে পিতাক জানা, যেতিয়া ক'ৰবাত ভাষণ দিবলৈ যোৱা, তেওঁলোকেতো পিতাক নাজানে। গতিকে তেওঁলোককো এনেকৈ ক'ব লাগে যে শিৱবাবাই কয়, তেৱেঁই পতিত-পাৱন হয়। নিশ্চয় পাৱন কৰি তুলিবৰ কাৰণে ইয়াত আহি বুজায়। যেনেকৈ বাবাই ইয়াত তোমালোকক কয় - হে সন্তানসকল, তোমালোকক স্বৰ্গৰ মালিক কৰি তুলিছিলোঁ, তোমালোক আদি সনাতন দেৱী-দেৱতা ধৰ্মাৱলম্বীসকল বিশ্বৰ মালিক আছিলা, সেইদৰে তোমালোকেও ক'ব লাগে যে বাবাই এনেকৈ কয়। এনেকুৱা কাৰোবাৰ ভাষণৰ বাতৰি অহা নাই। শিৱবাবাই কয় - মোক উচ্চতকৈও উচ্চ বুলি মান্যতা দিয়া, পতিত-পাৱন বুলিও মান্যতা দিয়া, মই আহোঁও ভাৰতত আৰু ৰাজযোগ শিকাবলৈ আহোঁ, কওঁ যে মামেকম্ (মনেৰে কেৱল মোক) স্মৰণ কৰা, মোক উচ্চ পিতাক স্মৰণ কৰা কিয়নো সেইজন পিতা দিওঁতা দাতা হয়। যথাযথ ভাৰতত তোমালোক বিশ্বৰ মালিক আছিলা নহয় জানো। দ্বিতীয় কোনো ধৰ্ম নাছিল। পিতাই আমাক সন্তানসকলক বুজায় আমি আকৌ আপোনালোকক বুজাওঁ। বাবাই কয় - তোমালোক ভাৰতবাসী কিমান চহকী আছিলা। সৰ্বগুণ সম্পন্ন 16 কলা সম্পূৰ্ণ দেৱতা ধৰ্মৰ আছিলা, তোমালোক পবিত্র আছিলা, কাম কটাৰী চলোৱা নাছিলা। বহুত ধনৱান আছিলা। পুনৰ পিতাই কয় - তোমালোক ইমান দেউলীয়া কেনেকৈ হৈ গ’লা - কাৰণতো গম পোৱানে? তোমালোক বিশ্বৰ মালিক আছিলা। এতিয়া তোমালোক বিশ্বৰ গোলাম কিয় হ'লা? সকলোৰে পৰা ঋণ লৈ থাকা। ইমানবোৰ ধন ক'লৈ গ'ল? যেনেকৈ পিতাই ভাষণ দি আছে তেনেকৈ তোমালোকেও ভাষণ দিয়া তেতিয়া বহুত আকৰ্ষিত হ'ব। তোমালোকে বাবাক স্মৰণ নকৰা সেয়েহে কাকো বাণে আঘাত নকৰে (শুনোৱা জ্ঞানে প্ৰভাৱ নেপেলায়)। সেই শক্তি প্ৰাপ্ত নহয়। নহ'লে তোমালোকৰ এটাই ভাষণ এনেকৈ শুনিলে তেতিয়া চমৎকাৰ হৈ যাব। শিৱবাবাই বুজায় ভগৱানতো এজনেই। যিজন দুখ হৰ্তা, সুখ কৰ্তা হয়, নতুন সৃষ্টি স্থাপন কৰোঁতা হয়। এই ভাৰততে স্বৰ্গ আছিল। হীৰা-মুকুতাৰ মহল আছিল, এখনেই ৰাজ্য আছিল। সকলো ক্ষীৰখণ্ড হৈ আছিল। যিদৰে পিতাৰ মহিমা অপৰমঅপাৰ, সেইদৰে ভাৰতৰ মহিমাও অপৰমঅপাৰ হয়। ভাৰতৰ মহিমা শুনি আনন্দিত হ’ব। পিতাই সন্তানসকলক সোধে - ইমান ধন সম্পত্তি ক'ত হেৰুৱালা? ভক্তি মাৰ্গত তোমালোকে কিমান খৰচ কৰি আহিছা। কিমান মন্দিৰ নিৰ্মাণ কৰা। বাবাই কয় বিচাৰ কৰা - তোমালোক পাৱনৰ পৰা পতিত কেনেকৈ হ'লা? এনেকৈ কোৱাও নহয় - বাবা দুখত আপোনাক স্মৰণ কৰোঁ, সুখত নকৰোঁ। কিন্তু দুখী তোমালোকক কোনে কৰে? বাৰে বাৰে বাবাৰ নাম লৈ থাকা। তোমালোকে বাবাৰ বাৰ্তা দিয়া। বাবাই কয় - মইতো স্বৰ্গ, শিৱালয় স্থাপন কৰিলোঁ, স্বৰ্গত এওঁলোক লক্ষ্মী-নাৰায়ণৰ ৰাজত্ব আছিল নহয় জানো। তোমালোকে এইটোও পাহৰি গ'লা। তোমালোকে এইটোও গম নোপোৱা যে ৰাধা-কৃষ্ণই সয়ম্বৰৰ পাচত লক্ষ্মী-নাৰায়ণ হয়। কৃষ্ণ যি বিশ্বৰ মালিক আছিল, তেওঁক বহি কলংক লগোৱা, মোকো কলংক লগোৱা। মই তোমালোকৰ সৎগতি দাতা, তোমালোকে মোক কুকুৰ-মেকুৰী, কণ কণত আছো বুলি কৈ দিয়া। বাবাই কয় - তোমালোক কিমান পতিত হৈ গ’লা। বাবাই কয় - সকলোৰে সৎগতি দাতা, পতিত-পাৱন মই হওঁ। তোমালোকে আকৌ পতিত-পাৱনী গংগা বুলি কৈ দিয়া। মোৰ লগত যোগসূত্ৰ গঢ়ি নোতোলা বাবে তোমালোক আৰুহে পতিত হৈ যোৱা। মোক স্মৰণ কৰা তেতিয়া তোমালোকৰ বিকৰ্ম বিনাশ হ'ব। বাৰে বাৰে বাবাৰ নাম লৈ বুজোৱা তেতিয়া শিৱবাবা স্মৃতিত থাকিব। কোৱা, আমি বাবাৰ মহিমা কৰোঁ, পিতাই নিজেই কয় - মই কেনেকৈ সাধাৰণ পতিত শৰীৰত বহুত জন্মৰ অন্তিমত আহোঁ। এওঁৰহে (ব্ৰহ্মাৰ) বহুত জন্ম হয়। এওঁ এতিয়া মোৰ হৈছে গতিকে এই ৰথৰ দ্বাৰা তোমালোকক বুজাওঁ। এওঁ নিজৰ জন্মক নাজানে। ভাগীৰথ এওঁ হয়, এওঁৰো বানপ্ৰস্থ অৱস্থাত মই আহোঁ। শিৱবাবাই এনেকৈ বুজায়। এনেকুৱা ভাষণ কাৰো শুনা নাই। বাবাৰতো নামেই নলয়। গোটেই দিন বাবাকতো একেবাৰে স্মৰণেই নকৰে। পৰচৰ্চা-পৰনিন্দাত লাগি থাকে আৰু লিখে যে মই এনেকুৱা ভাষণ দিলোঁ, মই এয়া বুজালোঁ। বাবাই বুজি পায় যে এতিয়াতো তোমালোক পৰুৱা। মকৰাও হোৱা নাই আৰু অহংকাৰ কিমান থাকে। বুজি নাপায় যে শিৱবাবাই ব্ৰহ্মাৰ দ্বাৰা কয়। শিৱবাবাক তোমালোকে পাহৰি যোৱা। ব্ৰহ্মাৰ ওপৰত তৎক্ষণাৎ ক্ষোভিত হৈ পৰে। পিতাই কয় - তোমালোকে মোকেই স্মৰণ কৰা, তোমালোকৰ কাম হৈছে মোৰ লগত। মোক স্মৰণ কৰা নহয়নে। কিন্তু তোমালোকেও গম নোপোৱা যে পিতা কি বস্তু হয়, কেতিয়া আহে। গুৰুলোকসকলে তোমালোকক কয় যে কল্প লাখ লাখ বছৰৰ হয় আৰু পিতাই কয় যে কল্প হৈছেই5হাজাৰ বছৰৰ। পুৰণি সৃষ্টিয়েই পুনৰ নতুন হ'ব। নতুনেই পুনৰ পুৰণি হয়। এতিয়া নতুন দিল্লী ক'ত আছে? দিল্লীতো যেতিয়া পৰিস্তান (পৰীৰ দেশ) হ'ব তেতিয়া নতুন দিল্লী বুলি ক'ব। নতুন সৃষ্টিত নতুন দিল্লী আছিল, যমুনাৰ ঘাটত। তাত লক্ষ্মী-নাৰায়ণৰ মহল আছিল। পৰিস্তান আছিল। এতিয়াতো কবৰস্থান হ'ব, সকলো মাটিৰ তলত পোট যাব সেয়েহে পিতাই কয় - মোক উচ্চতকৈও উচ্চ পিতাক স্মৰণ কৰা তেতিয়া পবিত্ৰ হৈ যাবা। সদায় এনেকৈ ‘বাবা বাবা’ বুলি কৈ বুজোৱা। ‘বাবা’ নাম নোলোৱা সেয়েহে তোমালোকৰ কথা কোনেও নুশুনে। বাবাৰ স্মৃতি নোহোৱা কাৰণে তোমালোকে শক্তি নোপোৱা। দেহ-অভিমানত তোমালোক আহি যোৱা। বন্ধনত থকাসকলে যিসকলে মাৰ খায় তেওঁলোক তোমালোকতকৈও বেছিকৈ স্মৃতিত থাকে, কিমান মিনতি কৰে। পিতাই কয় - তোমালোক সকলো দ্ৰৌপদী হোৱা নহয় জানো। এতিয়া তোমালোকক নগ্ন হোৱাৰ পৰা ৰক্ষা কৰে। মাতাসকলো এনেকুৱা কোনো আছে যাক কল্পৰ পূৰ্বেও পুতনা আদি নাম দিছিল। তোমালোকে পাহৰি গৈছা।\nপিতাই কয় - ভাৰত যেতিয়া শিৱালয় আছিল তেতিয়া তাক স্বৰ্গ বুলি কোৱা হৈছিল। ইয়াত আকৌ যিসকলৰ ওচৰত অট্টালিকা, বিমান আদি আছে তেওঁলোকে ভাবে আমি স্বৰ্গত আছোঁ। কিমান মুঢ়মতী (নিৰ্বোধ)। প্ৰত্যেকটো কথাতেই কোৱা বাবাই কয়। এই হঠযোগীসকলে জানো তোমালোকক মুক্তি দিব পাৰিব। যিহেতু সকলোৰে সৎগতি দাতা এজনেই তেন্তে আকৌ গুৰুৰ কিয় শৰণাপন্ন হোৱা? তোমালোক সন্ন্যাসী হ'ব বিচৰা নে হঠযোগ শিকি ব্ৰহ্মত লীন হ'ব বিচৰা? লীনতো কোনো হ'ব নোৱাৰে। ভূমিকা সকলোৱে পালন কৰিব লাগিব। সকলো ভাৱৰীয়া অবিনাশী। এইখন অনাদি অবিনাশী নাটক (ড্ৰামা) হয়, কোনোবাই মোক্ষ কেনেকৈ পাব পাৰে। পিতাই কয় - মই এই সাধুসকলৰো উদ্ধাৰ কৰিবলৈ আহোঁ। তেন্তে পতিত-পাৱনী গংগা কেনেকৈ হ'ব পাৰে। পতিত-পাৱন বুলি তোমালোকে মোক কোৱা নহয়। তোমালোকৰ যোগসূত্ৰ মোৰ পৰা ছিঙি যোৱাৰ কাৰণে এই অৱস্থা হৈছে। এতিয়া পুনৰ মোৰ লগত যোগসূত্ৰ গঢ়ি তোলা তেতিয়া বিকৰ্ম বিনাশ হ'ব। মুক্তিধামত পবিত্ৰ আত্মাসকল থাকে। এতিয়াতো গোটেই সৃষ্টি পতিত। পবিত্ৰ সৃষ্টিৰ বিষয়ে তোমালোকে গমেই নোপোৱা। তোমালোক সকলো পূজাৰী হোৱা, পূজ্য এজনো নাই। তোমালোকে বাবাৰ নাম লৈ সকলোকে জগাই তুলিব পাৰা। পিতা যিয়ে বিশ্বৰ মালিক কৰি তোলে - তেওঁৰ তোমালোকে বহি গ্লানি কৰা। শ্ৰীকৃষ্ণ সৰু শিশু, সৰ্বগুণ সম্পন্ন তেওঁ এনেকুৱা কাম কেনেকৈ কৰিব। আৰু কৃষ্ণ সকলোৰে পিতা কেনেকৈ হ'ব পাৰে। ভগৱানতো এজনে হয় নহয় জানো। যেতিয়ালৈকে মোৰ শ্ৰীমতত নচলা তেন্তে মামৰ কেনেকৈ আঁতৰিব। তোমালোকে সকলোৰে পূজা কৰি থাকা গতিকে কি অৱস্থা হৈ গ'ল, সেয়েহে পুনৰ মই আহিবলগীয়া হয়। তোমালোক কিমান ধৰ্ম কৰ্ম ভ্ৰষ্ট হৈ গ'লা। কোৱা হিন্দু ধৰ্ম কোনে কেতিয়া প্ৰতিষ্ঠা কৰিলে? এনেকৈ ভালদৰে প্ৰত্যাহ্বান জনাই ভাষণ দিয়া। তোমালোকৰ ঘনেঘনে পিতাৰ স্মৃতিয়েই নাহে। কেতিয়াবা কেতিয়াবা কোনোৱে লিখে যে মোৰ ভিতৰত যেন বাবা আহি ভাষণ দিলে। বাবাই বহুত সহায় কৰি থাকে। তোমালোক স্মৃতিৰ যাত্ৰাত নাথাকা সেয়েহে পৰুৱাৰ মাৰ্গৰ দৰে সেৱা কৰা। বাবাৰ নাম লোৱা তেতিয়াহে কাৰোবাক বাণে আঘাত কৰিব। বাবাই বুজায় - সন্তানসকল তোমালোকেই আদিৰ পৰা অন্তলৈকে (অলৰাউণ্ড) 84ৰ চক্ৰ লগালা গতিকে তোমালোককেই আহি বুজাবলাগীয়া হয়। মই ভাৰততেই আহোঁ। যিসকল পূজ্য আছিল তেওঁলোক পূজাৰী হয়। মইতো পূজ্য পূজাৰী নহওঁ।\n"বাবাই কয়, বাবাই কয়", এনেকৈতো উৎসাহেৰে কৈ থাকিব লাগে। তোমালোকে যেতিয়া এনেকৈ ভাষণ দিবা, যেতিয়া এয়া মই শুনিম তেতিয়া বুজিম যে এতিয়া তোমালোক পৰুৱাৰ পৰা মকৰা হ'লা। পিতাই কয় - মই তোমালোকক পঢ়াওঁ, তোমালোকে কেৱল মামেকম্ স্মৰণ কৰা। এই ৰথৰ (ব্ৰহ্মাৰ) দ্বাৰা মই তোমালোকক কেৱল কওঁ যে মোক স্মৰণ কৰা। ৰথখনক জানো স্মৰণ কৰিব লাগে। বাবাই এনেকৈ কয়, বাবাই এইটো বুজায়, এনেকৈ তোমালোকে কোৱা তেতিয়া দেখিবা তোমালোকৰ কিমান প্ৰভাৱ পৰিব। পিতাই কয় - দেহ সহিত সকলো সম্বন্ধৰ পৰা বুদ্ধিৰ যোগসূত্ৰ ছিঙি দিয়া। নিজৰ দেহকো এৰি দিয়া তেন্তে বাকী থাকিল আত্মা। নিজক আত্মা বুলি বুজি মোক পিতাক স্মৰণ কৰা। কোনোৱে কয় "অহম্ ব্ৰহ্মাস্মি" (মই ব্ৰহ্ম হওঁ) কোনোৱে কয় - মায়াৰ মই মালিক। পিতাই কয় তোমালোকে এইটোও নাজানা যে মায়া কাক কোৱা হয় আৰু সম্পত্তি কাক কোৱা হয়! তোমালোকে ধনক মায়া বুলি কৈ দিয়া। এনেকৈ এনেকৈ তোমালোকে বুজাব পাৰা। বহুত ভাল ভাল সন্তানে মুৰুলীও নপঢ়ে। পিতাক স্মৰণ নকৰে গতিকে বাণ নালাগে কিয়নো স্মৃতিৰ বল প্ৰাপ্ত নহয়। বল প্ৰাপ্ত হয় স্মৃতিৰ দ্বাৰা। যি যোগবলৰ দ্বাৰা তোমালোক বিশ্বৰ মালিক হোৱা। সন্তানসকল প্ৰত্যেক কথাতেই বাবাৰ নাম লৈ থাকা তেতিয়া কেতিয়াও কোনেও একো ক'ব নোৱাৰিব। সকলোৰে ভগৱান পিতাতো এজন নে সকলোৱে ভগৱান? এনেকৈ কয় আমি অমুক সন্ন্যাসীৰ অনুগামী। এতিয়া তেওঁলোক সন্ন্যাসী আৰু তোমালোক গৃহস্থী তেন্তে তোমালোক অনুগামী কেনেকৈ হ'লা? গায়ন কৰে মিছা মায়া, মিছা কায়া, মিছা গোটেই সংসাৰ। সঁচাতো এজনেই পিতা হয়। তেওঁ যেতিয়ালৈকে নাহে তেতিয়ালৈকে আমি সঁচা হ'ব নোৱাৰোঁ। মুক্তি-জীৱনমুক্তি দাতা এজনেই। বাকী কোনোবাই জানো মুক্তি দিয়ে যাৰ বাবে আমি তেওঁৰ হ'ম। বাবাই কয় - এয়াও নাটকত আছিল। এতিয়া সাৱধান হৈ চকু মেলা। “বাবাই এনেকৈ কয়” এনেকৈ ক'লে তোমালোক মুক্ত হৈ যাবা। তোমালোকক কোনেও টুলুঙা মন্তব্য নিদিব। ত্ৰিমূৰ্তি শিৱবাবা বুলি ক'ব লাগে, কেৱল শিৱ নহয়। ত্ৰিমূৰ্তিক কোনে ৰচিলে? ব্ৰহ্মাৰ দ্বাৰা কোনে স্থাপনা কৰায়? ব্ৰহ্মা স্ৰষ্টা (ক্ৰিয়েটৰ) হয় নেকি? এনেকৈ নিচাৰে কোৱা তেতিয়া কাম কৰিব পাৰা। নহ'লেতো দেহ-অভিমানত বহি ভাষণ দিয়ে।\nপিতাই বুজায় - এয়া অনেক ধৰ্মৰ কল্প বৃক্ষ হয়। পোন-প্ৰথমে হৈছে দেৱী-দেৱতা ধৰ্ম। এতিয়া সেই দেৱতা ধৰ্ম ক'ত গ'ল? লাখ লাখ বছৰ বুলি কৈ দিয়ে এয়াতো5হাজাৰ বছৰৰ কথা। তোমালোকে মন্দিৰো তেওঁলোকৰ নিৰ্মাণ কৰি থাকা। দেখুৱায় যে পাণ্ডৱ আৰু কৌৰৱৰ যুদ্ধ লাগিল। পাণ্ডৱসকল পাহাৰত গৈ গলি মৰি গ’ল পাচত কি হ'ল? মই কেনেকৈ হিংসা কৰিম। মইতো তোমালোকক অহিংসক বৈষ্ণৱ ৰূপে গঢ়োঁ। কাম-কটাৰী নচলোৱা, তেওঁলোককে বৈষ্ণৱ বুলি কয়। তেওঁলোক হৈছে বিষ্ণুৰ বংশাৱলী। ভাল বাৰু!\n(1) সেৱাত সফলতা প্ৰাপ্ত কৰিব কাৰণে অহংকাৰক এৰি প্ৰত্যেক কথাতেই বাবাৰ নাম ল'ব লাগে। স্মৃতিত থাকি সেৱা কৰিব লাগে। পৰচৰ্চা-পৰনিন্দাত নিজৰ সময় নষ্ট কৰিব নালাগে।\n(2) সঁচা সঁচা বৈষ্ণৱ হ'ব লাগে। কোনো ধৰণৰ হিংসা কৰিব নালাগে। দেহ সহিত সকলো সম্বন্ধৰ পৰা বুদ্ধিযোগ আঁতৰাই দিব লাগে।\nবিশ্ব কল্যাণৰ কাৰ্যত সদায় ব্যস্ত হৈ থাকোঁতা বিশ্বৰ আধাৰমূৰ্ত হোৱা\nবিশ্ব কল্যাণকাৰী সন্তানসকল সপোনতো আজৰি হৈ থাকিব নোৱাৰে। যিসকল দিনে-ৰাতিয়ে সেৱাত ব্যস্ত হৈ থাকে তেওঁলোকে সপোনতো কোনো নতুন নতুন কথা, সেৱাৰ পৰিকল্পনা (প্লেন) বা বিধি দেখা পায়। তেওঁলোক সেৱাত ব্যস্ত হৈ থকা কাৰণে নিজৰ পুৰুষাৰ্থৰ ব্যৰ্থৰ পৰা আৰু অন্যৰো ব্যৰ্থৰ পৰা হাত সাৰি থাকে। তেওঁলোকৰ সন্মুখত বেহদ বিশ্বৰ আত্মাসকল সদায় প্ৰকট (ইমৰ্জ) হৈ থাকে। তেওঁলোকৰ অলপো অমনোযোগীতা আহিব নোৱাৰে। এনেকুৱা সেৱাধাৰী সন্তানসকলৰ আধাৰমূৰ্ত হোৱাৰ বৰদান প্ৰাপ্ত হৈ লয়।\nসংগমযুগৰ এটি এটি চেকেণ্ড বছৰৰ সমান সেয়েহে অমনোযোগীতাত সময় নষ্ট নকৰিবা।


হিটলাৰ আৰু নাজি বাহিনীৰ “বিশুদ্ধ জাৰ্মান” বনাম মোদী আৰু মোদী বাহিনীৰ "দেশভক্ত ভাৰতীয়"\nমোদীক হিটলাৰৰ অৱতাৰ হিচাপে তুলনা জাৰ্মান নেশ্যনেল টিভিৰ! কিমান দূৰ সত্য?\nছ'চিয়েল মিডিয়াত ভাইৰেল হোৱা ছবিখন।\nভাৰতৰ প্ৰধান মন্ত্ৰী নৰেন্দ্ৰ মোদীক আধুনিক বিশ্বৰ আটাইতকৈ নিষ্ঠুৰতম আৰু কুখ্যাত শাসক এডল্ফ হিটলাৰৰ অৱতাৰ বুলি জাৰ্মান নেশ্যনেল টি ভিয়ে তুলনা কৰাৰ এটা খবৰে বেচ চৰ্চা লাভ কৰিছে।\nটি ভিৰ বাতৰিটোৰ বুলি দাবী কৰা এটা স্ক্ৰীন শ্বট, য’ত (পিতৃ) হিটলাৰে (পুত্ৰ) মোদীক দুহাতেৰে মূৰৰ ওপৰত তুলি ধৰা এটা গ্ৰাফিক্স দেখা যায়, যোৱা কেইদিন মানত ছ’চিয়েল মিডিয়াত ব্যাপক হাৰত শ্বেয়াৰ হৈ আছে। এই ছবিখনৰ সৈতে দিয়া এটা ফেইচবুক পোষ্ট (“The devil is reborn in India ..” শিৰোনামেৰে ২৪ ডিচেম্বৰত দিয়া) বহু লোকে শ্বেয়াৰ কৰিছে।\nকিন্তু কিমান দূৰ সঁচা এই বাতৰি? জাৰ্মানিৰ মিডিয়াই সঁচাকৈয়ে ভাৰতৰ প্ৰধান মন্ত্ৰীজনক দেশখনক ১৯৩৪—১৯৪৫ কালছোৱাত কুখ্যাত শাসনেৰে বদনামী কৰি থৈ যোৱা হিটলাৰৰ সৈতে ৰিজাই বাতৰি পৰিৱেশন কৰিছে নে?\nবিভিন্ন উৎসৰ তথ্য জুকিয়াই চাই জানিব পৰা গৈছে যে বাতৰিটোৰ সত্যতা প্ৰমাণ কৰিব পৰাকৈ কোনো তথ্য নাই।\nজাৰ্মানিৰ মিডিয়াই ভাৰতত সাম্প্ৰদায়িক আৰু আতংকময় পৰিৱেশ সৃষ্টি হোৱাৰ বাতৰি প্ৰচাৰ কৰিছে যদিও মোদীক হিটলাৰৰ সৈতে তুলনা কৰা কোনো শিৰোনাম বা উক্ত বিতৰ্কিত ছবিখন প্ৰচাৰ কৰাৰ কোনো তথ্য নাই।\nঅৱশ্যে শেহতীয়াকৈ উত্তৰ প্ৰদেশৰ ঘটনাকে ধৰি ভাৰতত সম্প্ৰদায় বিশেষক টাৰ্গেট কৰি শেহতীয়া চৰকাৰী কামকাজ চলিছে বুলি বাতৰি কৰা হৈছে। কিন্তু হিটলাৰ আৰু মোদীৰ তুলনাৰ প্ৰমাণ নাই।\nশেহতীয়াকৈ মোদী চৰকাৰে দেশত নাগৰিকত্ব (সংশোধন) আইন গ্ৰহণ কৰাৰ পেক্ষাপটত মোদীক আন্তঃৰাষ্ট্ৰীয় মহলৰ বিভিন্ন স্তৰত এজন সাম্প্ৰদায়িক নেতা হিচাপে চিহ্নিত কৰাৰ প্ৰয়াস দেখা গৈছে, যাৰ বাবে ভাৰতৰ ভাবমূৰ্তিৰ অৱনতি ঘটিছে।\nহিটলাৰৰ সৈতে মোদীক তুলনাৰ এই প্ৰচাৰ এনে প্ৰয়াসৰ দ্বাৰা অনুপ্ৰাণিত হ’ব পাৰে।\nউল্লেখ কৰিব পাৰি যে হিটলাৰে তেওঁৰ কুখ্যাত শাসনকালত দেশখনৰ বিশেষ সম্প্ৰদায় কিছুমানক (বিশেষভাৱে ইহুদি) উৎপীড়নৰ লক্ষ্য কৰি লৈছিল। তেওঁ আৰু তেওঁৰ নাজি বাহিনীয়ে “বিশুদ্ধ জাৰ্মান”ৰ দৰে ধাৰণাৰ দ্বাৰা পৰিচালিত হৈছিল আৰু তাৰ বাহিৰত থকাসকলক হত্যা কৰি নিঃশেষ কৰাৰ আঁচনি লৈছিল।\nমোদী শাসনলৈ অহাৰ পিছতে হিটলাৰৰ “বিশুদ্ধ জাৰ্মান”ৰ ধাৰণাৰ দৰে ভাৰতত মোদী বাহিনীয়ে বা মোদীৰ অনুৰাগীয়ে দেশভক্ত আৰু দেশদ্ৰোহী চিনাক্তকৰণৰ জৰিয়তে “বিশুদ্ধ ভাৰতীয়” বুলি এটা ধাৰণা আনিবলৈ চেষ্টা কৰা দেখা যায়।\nজাৰ্মান মিডিয়াই কৰা বুলি প্ৰচাৰিত ছবি আৰু বাতৰিৰ সত্যতা নাথাকিলেও মোদীক দেশৰে একাংশই হিটলাৰৰ সৈতে তুলনা কৰি অহাটো মন কৰিব লগীয়া। বিজেপিৰে মিত্ৰতাৰ পূৰ্বে বিহাৰৰ মুখ্য মন্ত্ৰী নীতিশ কুমাৰেও মোদীক হিটলাৰৰ সৈতে তুলনা কৰিছিল।


অধ্যায় ২ঃ অনুজীৱ মিত্ৰ আৰু শক্ৰু - বিজ্ঞান - অষ্টম শ্ৰেণী - Chapter2- Microorganisms: Friend and Foe - Science - Class 8 - Gorajan Goodluck Tutor Centre\nHome class 8 অষ্টম শ্ৰেণী বিজ্ঞান অধ্যায় ২ঃ অনুজীৱ মিত্ৰ আৰু শক্ৰু - বিজ্ঞান - অষ্টম শ্ৰেণী - Chapter2- Microorganisms: Friend and Foe - Science - Class 8\nঅধ্যায় ২ঃ অনুজীৱ মিত্ৰ আৰু শক্ৰু - বিজ্ঞান - অষ্টম শ্ৰেণী - Chapter2- Microorganisms: Friend and Foe - Science - Class 8\n১/ খালী ঠাই পূৰ কৰা ৷\nক) অনুজীৱবোৰ _____ সহায়ত দেখা পোৱা যায় ৷\nখ) নীল সেউজ শেলাইয়ে বায়ুৰ পৰা পোনপটীয়াকৈ _____ গ্ৰহণ কৰি মাটিৰ উৰ্বৰা শক্তিৰ বৃদ্ধি কৰে ৷\nগ) _______ ৰ সহায়ত সুৰা প্ৰস্তুত কৰা হয় ৷\nঘ) _______ ৰ দ্বাৰা কলেৰা হয় ৷\nক) অনুজীৱবোৰ অনুবীক্ষণৰ সহায়ত দেখা পোৱা যায় ৷\nখ) নীল সেউজ শেলাইয়ে বায়ুৰ পৰা পোনপটীয়াকৈ নাইট্ৰ'জেন গ্ৰহণ কৰি মাটিৰ উৰ্বৰা শক্তিৰ বৃদ্ধি কৰে ৷\nগ) ইষ্ট ৰ সহায়ত সুৰা প্ৰস্তুত কৰা হয় ৷\nঘ) বেক্টেৰিয়া ৰ দ্বাৰা কলেৰা হয় ৷\n২/ শুদ্ধ উত্তৰত '✔ ' চিন দিয়া ৷\nক) চেনি / সুৰা / হাইড্ৰ'ক্লৰিক এছিড/ অক্সিজেন প্ৰস্তুত কৰিবলৈ ইষ্ট ব্যৱহাৰ কৰা হয় ৷\nখ) ছ'ডিয়াম বাইকাৰ্বনেট৷ ষ্ট্ৰেপ্ট'মাইছিন/ সুৰা / ইষ্ট এবিধ এন্ঠিবায়'টিক ৷\nগ) মাইকী এন'ফিলিছ মহ/ পঁইতাচোৰা / মাখি / পখিলা মেলেৰিয়া ৰোগ সৃষ্টি কৰা প্ৰট'জ'ৱাৰ বাহক ৷\nঘ) পৰুৱা/ মাখি/ জিঞা/ মকৰা / সংক্ৰামক ৰোগৰ বাহক ৷\nঙ) তাপ/ গুড়ি কৰা / ইষ্টকোষৰ বৃদ্ধি / ময়দা মৰাৰ বাবে পাউৰুটি বা ইডলিৰ লডা ওফন্দি উঠে ৷\nচ) শৰ্কৰাৰ পৰা সুৰা প্ৰস্তুত হোৱা প্ৰক্ৰিয়াক নাইট্ৰ'জেন যৌগীকৰণ/ সাঁচ/ কিম্বন/ সংক্ৰমণ বোলা হয় ৷\nক) চেনি / সুৰা✔ / হাইড্ৰ'ক্লৰিক এছিড/ অক্সিজেন প্ৰস্তুত কৰিবলৈ ইষ্ট ব্যৱহাৰ কৰা হয় ৷\nখ) ছ'ডিয়াম বাইকাৰ্বনেট / ষ্ট্ৰেপ্ট'মাইছিন✔/ সুৰা / ইষ্ট এবিধ এণ্টিবায়'টিক ৷\nগ) মাইকী এন'ফিলিছ মহ✔/ পঁইতাচোৰা / মাখি / পখিলা মেলেৰিয়া ৰোগ সৃষ্টি কৰা প্ৰট'জ'ৱাৰ বাহক ৷\nঘ) পৰুৱা/ মাখি✔/ জিঞা/ মকৰা / সংক্ৰামক ৰোগৰ বাহক ৷\nঙ) তাপ/ গুড়ি কৰা / ইষ্টকোষৰ বৃদ্ধি✔ / ময়দা মৰাৰ বাবে পাউৰুটি বা ইডলিৰ লডা ওফন্দি উঠে ৷\nচ) শৰ্কৰাৰ পৰা সুৰা প্ৰস্তুত হোৱা প্ৰক্ৰিয়াক নাইট্ৰ'জেন যৌগীকৰণ/ সাঁচ/ কিম্বন✔/ সংক্ৰমণ বোলা হয় ৷\n৩/ ' A ' অংশৰ লগত থকা অনুজীৱবোৰক ' B ' অংশৰ ক্ৰিয়াৰ লগত মিলোৱা ৷\ni) বেক্টেৰিয়া a) নাইট্ৰ'জেন যৌগীকৰণ\nii) ৰাইজ'বিয়াম b) দৈ প্ৰস্তুত কৰাত\niii) লেক্ট'বেছিলাছ c) পাউৰুটিৰ প্ৰস্তুত কৰণত\niv) ইষ্ট d) মেলেৰিয়া ৰোগ সৃষ্টিত\nv) প্ৰ'ট'জ'ৱা e) কলেৰা ৰোগ সৃষ্টিত\nvi) ভাইৰাছ f) এইডছ ৰোগ সৃষ্টিত\ng) এণ্টিবডি প্ৰস্তুত কৰাত\ni) বেক্টেৰিয়া e) কলেৰা ৰোগ সৃষ্টিত\nii) ৰাইজ'বিয়াম a) নাইট্ৰ'জেন যৌগীকৰণ\niii) লেক্ট'বেছিলাছ b) দৈ প্ৰস্তুত কৰাত\niv) ইষ্ট c) পাউৰুটিৰ প্ৰস্তুত কৰণত\nv) প্ৰ'ট'জ'ৱা d) মেলেৰিয়া ৰোগ সৃষ্টিত\nvi) ভাইৰাছ g) এণ্টিবডি প্ৰস্তুত কৰাত\n৪/ অণুজীৱবোৰ খালী চকুৰে দেখা পোৱা যায়নে ? সিঁহতক কেনেকৈ দেখা পাব পাৰি ?\nউত্তৰঃ অণুজীৱবোৰ খালী চকুৰে দেখা পোৱা নাযায় ৷ সিঁহতক আতছী-কাচ আৰু অনুবীক্ষণ যন্ত্ৰৰ দ্বাৰাহে দেখা পাব পাৰি ৷\n৫/ অনুজীৱৰ ডাঙৰ ভাগবোৰ কি কি ?\nউত্তৰঃ অনুজীৱৰ ডাঙৰ ভাগবোৰ হ'ল -\n৬/ মাটিত বায়ুমণ্ডলীয় নাইট্ৰ'জেন যৌগীকৰণ কৰিব পৰা অনুজীৱসমূহৰ নাম কোৱা ৷\nউত্তৰঃ মাটিত বায়ুমণ্ডলীয় নাইট্ৰ'জেন যৌগীকৰণ কৰিব পৰা অনুজীৱসমূহৰ নাম হ'ল -\n(ক) ৰাইজ'বিয়াম ( বেক্টেৰিয়া )\n(গ) নীল সেউজ শেলাই\n৭/ আমাৰ জীৱনত অণুজীৱৰ উপকাৰিতাৰ বিষয়ে ১০ শাৰী লিখা ৷\nউত্তৰঃ আমাৰ জীৱনত অণুজীৱৰ উপকাৰিতাৰ বিষয়ে ১০ শাৰী তলত লিখা হ'ল -\n(ক) বিভিন্ন খাদ্য যেনে- দৈ, পাউৰুটি আৰু কেক্ প্ৰসত্তুতকৰণত অণুজীৱই আমাক সহায় কৰে ৷\nচিজ, আচাৰ আৰু বিভিন্ন খাদ্য সামগ্ৰী প্ৰস্তুতকৰণতো বেক্টেৰিয়া ব্যৱহাৰ কৰা হয় ৷\n(খ) পৰিৱেশ চাফা কৰিবলৈ অনুজীৱক ব্যৱহাৰ কৰা হয় ৷ অনুজীৱবোৰে মৃত উদ্ভিদ আৰু প্ৰাণীৰ দেহত থকা জৈৱিক পদাৰ্থসমূহ পচন ঘটাই সৰল পদাৰ্থলৈ ৰূপান্তৰ কৰে ৷ এই পদাৰ্থসমূহ পুনঃ আন উদ্ভিদ বা প্ৰাণীয়ে ব্যৱহাৰ কৰে ৷ এইদৰে অনুজীৱবোৰক অনিষ্টকাৰী আৰু দুৰ্গন্ধযুক্ত পদাৰ্থবোৰ বচাবলৈ ব্যৱহাৰ কৰিব পাৰি, যাৰ ফলত বাতাৱৰণ নিৰ্মল হয় ৷\n(গ) ঔষধ প্ৰস্তুতকৰণত ব্যৱহাৰ কৰা হয় ৷ বেমাৰ সৃষ্টিকাৰী অনুজীৱবোৰক ধ্বংস কৰিবলৈ বা সিহঁতৰ বংশ বৃদ্ধিত বাধা দিবলৈ এণ্টিবায়'টিক ব্যৱহাৰ কৰা হয় আৰু এই এণ্টিবায়'টিক অনুজীৱক বিকশিত কৰি প্ৰস্তুত কৰা হয় ৷\n(ঘ) নাইট্ৰ'জেন যৌগীকৰণ কৰি মাটিৰ উৰ্বৰতা বৃদ্ধি কৰাত খেতিয়কক সহায় কৰে ৷\n৮/ অণুজীৱৰ অপকাৰিতাৰ বিষয়ে চমুকৈ লিখা ৷\nউত্তৰঃ অণুজীৱসমূহে বিভিন্ন ধৰণে অপকাৰী ৷ কিছুমান অনুজীৱই মানুহ, উদ্ভিদ আৰু প্ৰাণীৰ ৰোগ সৃষ্টি কৰে ৷ এনে ৰোগকাৰী অণুজীৱসমূহক ৰোগকাৰক বুলি কোৱা হয় ৷ ৰোগকাৰী অণুজীৱসমূহ উশাহৰ লগত, খোৱা পানীৰ লগত বা খোৱা আহাৰৰ লগত আমাৰ দেহৰ ভিতৰলৈ সোমায় ৷ ই বিভিন্ন সংক্ৰামক ৰোগৰ সৃষ্টি কৰে যেনেঃ কলেৰা, চৰ্দি, মাজু আই , যুক্ষ্মা ইত্যাদি ৷\nকিছুমান অণুজীৱই খাদ্যবস্তু, বস্ত্ৰ আৰু চামৰা নষ্ট কৰে ৷ খোৱা বস্তুত কিছুমান অণুজীৱই খ্ৰিয়া কৰাৰ বাবেই খাদ্য বিষাক্ত হৈ পৰিব পাৰে ৷ অণুজীৱই আমাৰ খাদ্যত কেতিয়াবা বিষাক্ত পদাৰ্থ উৎপন্ন কৰে ৷ এই পদাৰ্থই খাদ্য বিষাক্ত কৰি মানুহৰ গুৰুত্বৰ অৱস্তাৰ সৃষ্টি কৰে আৰু ইয়াৰ ফলত মানুহৰ মৃত্যু পৰ্যন্ত হ'ব পাৰে ৷\n৯/ এণ্টিবায়'টিক কি ? এণ্টিবায়'টিক গ্ৰহণ কৰোঁতে কি কি সাৱধানতা অৱলম্বন কৰিব লাগে ?\nউত্তৰঃ বেমাৰ সৃষ্টিকাৰী অনুজীৱবোৰক ধ্বংস কৰিবলৈ বা সিহঁতৰ বংশ বৃদ্ধিত বাধা দিবলৈ যি ঔষধ ব্যৱহাৰ কৰা হয়, তাকে এণ্টিবায়'টিক বোলে ৷\nএণ্টিবায়'টিক গ্ৰহণ কৰোঁতে তলত উল্লেখ কৰা সাৱধানতাসমূহ অৱলম্বন কৰিব লাগে-\n(ক) এণ্টিবায়'টিক কেৱল এজন অৰ্হতাসম্পন্ন ডাক্তৰৰ পৰামৰ্শতহে গ্ৰহণ কৰিব লাগে ৷\n(খ) ডাক্তৰে দিয়া নিদান অনুসৰি দৰৱৰ ক'ৰ্ছ শেষ কৰিব লাগে ৷\n(গ) অপ্ৰয়োজনীয়ভাৱে এণ্টিবায়'টিক খাব নালাগে কাৰণ ই শৰীৰত থকা উপকাৰী অনুজীৱবোৰক মৃত্যু ঘটাব পাৰে ৷


xukhdukh.com June 19, 2015 goodnews, ভাল খবৰ,\n১. কেন্দ্ৰীয় চৰকাৰে বিটিচি চুক্তিৰ পৰ্যালোচনা কৰাৰ বাবে বড়োলেণ্ড টেৰিটৰিয়েল কাউন্সিলৰ চেয়াৰমেন হাগ্ৰামা মুহিলাৰীৰ সৈতে এক আলোচনাত বহাৰ খবৰ। গৃহ মন্ত্ৰালয়ৰ যুটীয়া আয়ুক্ত শম্ভু সিঙৰ নেতৃত্বত বহা আলোচনাত ৰাজ্য চৰকাৰে মুঠ বাজেটৰ ১২.১৯শতাংশ বিটিচিলৈ দিয়াৰ কথা আছিল যদিও কেৱল ৩শতাংশহে মুকলি কৰি দিয়াৰ অভিযোগ তোলে শাসনাধিষ্ঠ দলটোৱে। লগতে বিশেষ বাৰ্ষিক পেকেজৰ ৰূপত ২০০কোটি টকা মোকোলাই দিবৰ বাবেও মুহিলাৰীয়ে দাবী উত্থাপন কৰা বুলিও বাতৰি প্ৰকাশ পাইছে।\n২. প্ৰধানমন্ত্ৰীয়ে ৰাষ্ট্ৰীয় প্ৰতিৰক্ষা উপদেষ্টাকে ধৰি শীৰ্ষ বিষয়া সকলক উত্তৰ-পূৱৰ অৰ্থনৈতিক বিকাশ সুনিশ্চিত কৰিবলৈ আৰু শান্তি পুনৰ স্থাপনৰ বাবে কাৰ্যকৰী প্ৰচেষ্টা হাতত লবলৈ পৰামৰ্শ দিয়া বুলি জানিব পৰা গৈছে। “বন্দুকৰ অপসংস্কৃতি” শেষ কৰি শান্তিপূৰ্ণ পৰিবেশ সৃষ্টিৰে এক্ট-ইষ্ট পলিচিৰ ৰূপায়ণৰ বাবে পদক্ষেপ লবলৈকো প্ৰধানমন্ত্ৰীয়ে নিৰ্দেশ দিয়াৰ সুখবৰ।\n৩. প্ৰাদেশিকীকৰণৰ পৰা বাদ পৰি যোৱা হাইস্কুল আৰু শিক্ষক-কৰ্মচাৰী সকলৰ সমস্যা সমাধান কৰিব বুলি যোৱা ১৬-১৭জুনত হোৱা এলানি আলোচনাত অসমৰ শিক্ষামন্ত্ৰী শৰত বৰকটকীয়ে আশ্বাস প্ৰদান কৰা বুলিও খবৰ প্ৰকাশ পাইছে।\n৪. ভাৰতীয় আণৱিক শক্তি বিভাগৰ হীৰক জয়ন্তী উপলক্ষে ভাৰতীয় প্লাজমা গৱেষণা প্ৰতিষ্ঠান আৰু তেজপুৰ বিশ্ববিদ্যালয়ৰ উদ্যোগত তথা তেজপুৰৰ কথা-বিজ্ঞান কেন্দ্ৰৰ সহযোগত তেজপুৰৰ জিলা পুথিভঁৰাল প্ৰেক্ষাগৃহত অনুষ্ঠিত মননশীল বক্তৃতানুষ্ঠানত অংশ লয় আন্তঃৰাষ্ট্ৰীয় আণৱিক বিজ্ঞানী ভি বি কাম্বলেই। অহা ত্ৰিশ বছৰৰ পাছত পৰম্পৰাগত শক্তিৰ পৰিবৰ্তে সৌৰ আৰু পাৰমাণৱিক শক্তিয়েই শেষ বিকল্প হৈ উঠিব বুলিই কাম্বলে ডাঙৰীয়াই অভিমত প্ৰকাশ কৰে।\n৫. SECONE চ’ছাইটিৰ উদ্যোগত “উত্তৰ-পূৱত শক্তি খণ্ডৰ সম্ভাৱনা আৰু প্ৰত্যাহ্বান” বিষয়ক এখনি ৰাষ্ট্ৰীয় পৰ্যায়ৰ আলোচনা চক্ৰ ২০জুনত খানাপাৰাৰ অসম প্ৰশাসনিক ষ্টাফ কলেজত আয়োজন কৰা হৈছে। অইল ইণ্ডিয়াৰ চেয়াৰমেন এচ.কে.শ্ৰীবাস্তৱে উদ্বোধন কৰিব লগা আলোচনা চক্ৰ তেজপুৰ বিশ্ববিদ্যালয়ৰ উপাচাৰ্য মিহিৰকান্তি চৌধুৰীয়ে বিশেষ বক্তৃতা প্ৰদান কৰিব।\n৬. ডিজিটেল ইণ্ডিয়া প্ৰগ্ৰামৰ বাবে উত্তৰ-পূৱৰ ৰাজ্য সমূহক সাজু কৰিবৰ বাবে কেন্দ্ৰীয় চৰকাৰৰ তথ্য-প্ৰযুক্তি বিভাগে গুৱাহাটীতো এখন কৰ্মশালাৰ আয়োজন কৰে। উত্তৰ পূৱত ই-গৰ্ভনেন্স আৰু ক্ষুদ্ৰ-মজলীয়া উদ্যোগ স্থাপনৰ বাবে প্ৰচেষ্টা লোৱাৰ দিশত এই কৰ্মশালাত চিন্তা-চৰ্চা কৰা হয়।\n৭. মুৰ্কংচেলেকৰ পৰা পাছিঘাটলৈ ব্ৰডগজ ৰেলপথ স্থাপনৰ বিষয়ত এখনি জনশুনানি অনুষ্ঠিত হৈ যোৱাৰ সুখবৰ। এই শুনানিত প্ৰকল্পটোৰ পৰা হব পৰা সামাজিক ক্ষতিৰ বিষয়ে আলোচনা কৰা হয়। প্ৰভাৱিত হব লগা ৰাইজেও ইয়াত অংশগ্ৰহণ কৰে।\n৮. চিকিমৰ নাথুলা পাছ হৈ কৈলাশ মান-সৰোবৰ যাত্ৰা কালি চিকিমৰ ৰাজ্যপাল শ্ৰীনিবাস পাটিল আৰু মুখ্যমন্ত্ৰী পৱন চামলিঙৰ উপস্থিতিত প্ৰথমটো দলক ফ্লেগঅফ কৰি শুভাৰম্ভ কৰা হয়।\n৯. প্ৰতি পাঁচ বছৰৰ মূৰে মূৰে প্ৰদান কৰা “আঁক-বাক উপন্যাস বঁটা”ৰ বাবে পঞ্চাশৰ অনুৰ্ধৰ লেখকৰ পৰা পাণ্ডুলিপি আহ্বান কৰিছে প্ৰকাশ সংস্থাটোৱে। এক লাখ টকা, এটি স্মাৰক আৰু মানপত্ৰ সম্বলিত এই বঁটাৰ বাবে অসমীয়া উপন্যাসৰ পাণ্ডুলিপি অহা বছৰৰ ৩১মাৰ্চৰ ভিতৰত জমা দিবলৈ আহ্বান জনাইছে। প্ৰতিযোগী সকলে ফোন নং ৯৮৬৪১২২৬৩১ নম্বৰত যোগাযোগ কৰিব পাৰিব।\n১০. ৰমজান মাহ উপলক্ষে অসমৰ ৰাজ্য চৰকাৰৰ অধীনস্থ চাকৰিয়াল সকলৈ বিশেষ ৰেহাই ঘোষণা কৰিছে মুখ্যমন্ত্ৰীয়ে। ৰোজা ৰখা কৰ্মচাৰী সকলক বিয়লি আধা ঘণ্টা আগতে কাৰ্যালয় এৰাৰ বাবে অনুমতি প্ৰদান কৰি মুখ্যমন্ত্ৰীয়ে পৱিত্ৰ ৰমজানৰ বাবে আন্তৰিক শুভেচ্ছাও জ্ঞাপন কৰিছে।\nBy xukhdukh.com on June 19, 2015